Majileehuge memberunnah hamalaa dheyn ulheykamuge thuhumathu\nހުޅުދޫ ދާއިރާގެ މެމްބަރު އިލްޔާސް ލަބީބް. މަޖިލީހުގެ މެމްބަރުންނަށް ހަމަލާދޭން އުޅޭކަމުގެ ތުހުމަތުކުރެވޭ ކަމަށް ވިދާޅުވި --- ފޮޓޯ: މަޖިލިސް\nރައްޔިތުންގެ މަޖިލީހުގެ މެމްބަރުންނަށް ހަމަލާ ދޭން އުޅޭކަމަށް ތުހުމަތުކުރެވޭ ކަމަށް ހުޅުދޫ ދާއިރާގެ މެމްބަރު އިލިޔާސް ލަބީބް ވިދާޅުވެއްޖެ އެވެ\nއުފަންވުމާ އަދި މަރު ރަޖިސްޓްރީ ކުރުމާ ގުޅޭ ބިލަށް މިއަދު ކުރި ބަހުސްގައި އިލިޔާސް ވިދާޅުވީ މިފަދަ ބިލަކަށް ބަހުސްކުރާ އިރު އިންސާނަކު ދިިރިހުރުމުގެ ހައްގު ކަށަވަރުވާން ޖެހޭ ކަމަށެވެ. އަދި އެ ވާހަކަތަކާ ގުޅުވާލައި މަރާލައިފައިވާ މިނިވަން ނޫހުގެ ކުރީގެ ނޫސްވެރިޔާ އަހުމަދު ރިލުވާނާއި އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީ އަށް އިންސާފު ނުލިބޭތީ ކަންބޮޑުވުން ފާޅުކުރެއްވި އެވެ. އަދި މަޖިލީހުގެ ރައީސަށް އަމާޒުކޮށް ހައެއް ފަހެއްގައި ދިން ޓެރަރިސްޓް ހަަމަލާއަށް ފަހު އެމަނިކުފާނު ރާއްޖެ ވަޑައިގަންނަވަން ޖެހިލުންވާތީ އިލިޔާސް ވަނީ އެކަން ވަރަށް ބޮޑަށް ފާހަގަކުރައްވާފަ އެވެ.\nއިލިޔާސް ވިދާޅުވީ ރައީސް ނަޝީދަށް ހަމަލާދޭން ފަންޑު ކުރި މީހުންނާއި ރޭވި މީހުން ނުހޯދޭއިރު އެފަދަ ހަމަލާތައްް ދޭ މީހުންގެ ކިތައް ސެލް ރާއްޖޭގައި އުޅޭ ކަންވެސް ސީދާ އެނގެން ނެތް ކަމަށާއި އެހެންކަމުން ދިރިހުރުމުގެ ހައްގު ކަށަވަރު ނުވާ ކަމަށެވެ. އަދި ރައީސް ނަޝީދުގެ ރައްކާތެރިކަން ކަށަވަރުކުރެވެން ނެތް އިރު މަޖިލީހުގެ އެހެން މެމްބަރުންނަށް ރައްކާތެރިކަން އޮތް ކަމާމެދު އިލިޔާސް ސުވާލު އުފެއްދެވި އެވެ.\n"މިހާރު ވެސް އަޅުގަނޑުމެނަށް ފެނިގެންދަނީ މަޖިލީހުގެ ނައިބު ރައީސް އަދި މަޖިލީހުގެ އެތައް އިއްޒަތްތެރި މެންބަރުންތަކަކަށް އެތައް ނުރައްކަލެއް އެބަހުރި. އެ މީހުނަށް ފާރަލައި އެބޭފުޅުން އުޅުއްވާ ތަންތަން ބަލައި ހަމަލާއެއް ދޭން އުޅޭ ކަމަށް އެބަ ތުހުމަތު ކުރެވޭ،" އިލްޔާސް ލަބީބް ވިދާޅުވި އެވެ.\nއެހެންކަމުން އެފަދަ ކަންކަން ކުރަން އުޅޭ މީހުން ހިފައި އިންސާފުގެ ކުރިމައްޗަށް ގެނެސްގެން ނޫނީ އަޅުގަނޑުމެން އެކަކަށްވެސް ހިތްހަމަޖެހިގެން ރާއްޖޭގައި އުޅެވޭނެ ކަމަށް ގަބޫލުނުކުރައްވާ ކަމަށްވެސް އިލްޔާސް ވިދާޅުވި އެވެ.\nރައީސް ނަޝީދަށް ޓެރަރިސްޓް ހަމަލާ އަމާޒުކުރުމުގެ ކުރިން އެފަދަ މައުލޫމާތުތަކެއް ލިބިވަޑައިގަތް ކަމަށް ވިދާޅުވެ އެކަން އިލިޔާސް ލަބީބް ޑިފެންސް މިނިސްޓަރު މާރިޔާ އަހުމަދު ދީދީގެ ސަމާލުކަމަށް ވެސް ގެންނެވި އެވެ. ނަމަވެސް ފުލުހުން ފަހުން ބުނީ އިލިޔާސް ދިން މައުލޫމާތުތަކާ ހަމަލާއާ ގުޅުމެއް ނެތް ކަމަށެވެ.\nރައީސް ނަޝީދު މިއަދު ވިދާޅުވީ އެމަނިކުފާނަށް އަމާޒުވި ޓެރަރިސްޓް ހަމަލާއަށް ފަހު ފުލުހުންގެ ތަހުގީގު ނުނިމެނީސް ރާއްޖެ ވަޑައިގަންނަވަން ޖެހިލުންވެ ވަޑައިގަންނަވާ ކަމަށެވެ. އެހެންވެ ރައީސް ނަޝީދު ވަނީ އެމަނިކުފާނުގެ ޗުއްޓީ އިތުރު ކޮށްދެއްވުމަށް މަޖިލީހުގައި އެދިވަޑައިގެންފަ އެވެ.\nރައީސް ނަޝީދަށް ދިން ހަމާލާއާ ގުޅިގެން އެމަނިކުފާނާއި އަދި މަޖިލީހުގެ ސެކިއުރިޓީވެސް ވަނީ ވަރުގަދަކޮށްފަ އެވެ. އަދި އެމަނިކުފާނަށް ދައުލަތުން ވަނީ ހާއްސަ ގެކޮޅެއްވެސް ހަމަޖައްސައި ދެއްވައިފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ޓެރަރިޒަމް + އީވާ އަބްދުﷲ ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ\nއަވަހަށް ފިޔަވަޅު އަޅަން ނަޝީދު އެދިވަޑައިގެންފި


ފެންނަހާ އަންހެންކުދިންނަށް ޝައުޤުވެރިވަމުން ދިއަ ޒުވާނަކަށް އަންހެންކުއްޖަކު ދިން ވަރުގަދަ ފިލާވަޅުގެ ވާހަކަ ޒުވާނާގެ ދުލުން!\nއަހަރެންގެ ލޯބިވެރިއަކު ހުރެއެވެ. ދިއައީ ކައިވެނިކުރަން މަޝްވަރާވެސް ކުރަމުންނެވެ. އެހެންކަމާއިއެކުގައިވެސް އަހަރެންގެ ކިބައިގައި ވަރަށް ނުރަނގަޅު ސިފައެއް ހުރެއެވެ. މިކިޔައިދެނީ އެސިފައިގެ ސަބަބުން އަހަރެންގެ މުޅި ޙަޔާތް ބިލާހަކަށްވީގޮތެވެ.\nއެއްދުވަހެއްގެ ހަވީރު ހިނގާފައި ދަނިކޮށް މަގުމަތީގައި ހުރި ވަރަށް ރީތި އަންހެން ކުއްޖަކު ފެނުނެވެ. ކައިރިވެލާފައި ކާކުގެ އިންތިޒާރުގަތޯ؟ އެއްވެސް ކަމެއް ބޭނުންވެގެންތޯ ފަދަ ސުވާލުތައް ކުރުމުން ޖަވާބުގައި ބުނަމުން ދިއައީ ހަމަ ނޫނެކެވެ. އާދައިގެމަތިން އޭނާ ވަރަށް ރީތި ކަމަށާއި ރާނީއެއްހައި ރީތިކަމަށްވެސް ބުނީމެވެ.\nއެވަރަކުންވެސް ހިތްހަމައެއް ނުޖެހުނެވެ. އޭނާގެ ނަން އެހުމަށްފަހު އޭނާ ގާތު އަހަރެންގެ ފޯނުގައި އޭނާގެ ފޯނުނަމްބަރު ޖަހައިދިނުމަށް އެދުނީމެވެ. އެކަން އޭނާކޮށްދިނުމުން އޭނާގެ ކުރިމަތީގައި ހުރެ ސޭވްކޮށްލީމެވެ. އޭނާގެ އެދުމަށް ސޭވްކުރީ ރާނީގެ ނަމުގައެވެ.\nއެއިގެ ދުވަސްކޮޅެއްފަހުން ލޯބިވެރިޔާ އާއިއެކު އަތިރިމަތީގައި އިންދާ އޭނާ އަންނަތަން ފެނުނެވެ. ނުފެންނަކަމަށް ހަދައިގެން އިންދާ އައިސް ފުރަތަމަވެސް ފެށީ އަހަރެންގެ ލޯބިވެރިޔާއަށް އެއްޗެތިގޮވާށެވެ. އޭނާއަކީ އެންމެ ދުވަހަކު ފެނުނު އަންހެނެއް ކަމަށާއި ދެމެދުގައި އެއްވެސް ގުޅުމެއް ނެތްކަމަށް ބުނީމެވެ.\nނަމަވެސް އޭނާ ބުނީ އަހަރެން ހަދަނީ ދޮގުކަމަށާއި އޭނާދެކެ ވާލޯބި ބޮޑުކަމުން އަހަރެންގެ ފޯނުގައި އޭނާގެ ނަން ސޭވްކޮށްފައި އިންނާނީވެސް ރާނީގެ ނަމުން ކަމަށާއި ބޭނުން ނަމަ ޗެކް ކުރުމަށެވެ. އެހިސާބުން އަހަރެންނަށް ދިއައީ4އުދަރެސް ފެނުގައިޖެހިގެންނެވެ. ލޯބިވެރިޔާ ގާތު ދެއްކޭނެ އެއްވެސް އިތުރުވާހަކައެއް ނެތުމުންނެވެ.\nއަހަރެންގެ ފޯނުއަތުލައިގެން ޗެކްކުރުމަށްފަހު ލޯބިވެރިޔާ އަހަރެން ދޫކޮށްލާފައި ދާއިމަށް ވަކިވެގެންދިއައީއެވެ. އުފާވެރި ޒަވާޖީ ޙަޔާތަކަށް ކުރަމުން އައި ފޮނި އުންމީދުތައް ވަޔަށް ބުރައިގެންދިއައީއެވެ.\nލޯބިވެރިޔާ ޖެހިގެން އައި ހަފްތާގައި އެހެން ފިރިހެނަކާއި ކައިވެނިކުރީއެވެ. އެއިގެފަހުން3އަހަރުވީއެވެ. އަދިވެސް އަހަހަރެން މިހުންނަނީ ކަމުގެ ޙަޤީޤަތް އެނގި ލޯބިވެރިޔާ އަހަރެންނަށް ލިބޭނެ ކަމުގެ ފޮނި އުންމީދުގައެވެ.\nލޯބިވެރިޔާ އެގޮތަށް ކަންތައް ކުރުމުން ރާނީއަށް ވަރަށް ގުޅީމެވެ. ފޯނުވެސް ނުނެގިއެވެ. އަހަރެން ގުޅީ އަހަރެންގެ ޙަޔާތަށް ރާނީ ގެންނަން ބޭނުންވެގެނެއް ނޫނެވެ. އެވަރު ބޮޑު އަނިޔާއެއް އަހަރެންނަށް ދިން ސަބަބު އޮޅުންފިލުވާށެވެ!\nއަހަރެން ދޭން ބޭނުންވާ މެސެޖަކީ އަހަރެންނަށް މިލިބުނު ދެރަ ނުލިބޭނެގޮތަށް އުޅޭށެވެ! އަހަރެން މިކުރާ ހިތާމަ އިޙްޞާޞްކުރެވޭނީ ހަމަ މިފަދަ ޙާލެއް ޖެހުނު މީހަކަށެވެ! އަހަރެން ކުށްވެރިކުރަނީ އަހަރެންގެ އަމިއްލަ ނަފުސެވެ! އިރާދަކުރެއްވިއްޔާ މިހުރީ ލިބުނު ފިލާވަޅުން ޢބްރަތް ޙާޞިލުކޮށްގެންނެވެ.\n--"އަޒްވާޖް"- މިއަދުނޫހުގެ ކިޔުންތެރިއެއް


Hoonu dhuvahakah fini cappucino vareh neiy\nއައިސް ކަޕަޗިނޯ ތައްޓެއް--\nހޫނު ދުވަހަކަށް ފިނި ކަޕަޗިނޯ ވަރެއް ނެތް\n17 އޮކްޓޯބަރ 2020 - 12:32:49\nކޮފީއަކީ ގިނަ ދިވެހިންގެ މެދުގައި ވަރަށް މަގްބޫލު ބުއިމެކެވެ. އާދަކޮށް ކޮފީ ބޯ އެތައް ބަޔަކު ދިވެހިންގެ ތެރޭގައި އުޅޭއިރު، ހާއްސަ ހާލަތްތަކުގައި ކޮފީ ބޯ މީހުން ވެސް އުޅެ އެވެ. ހޫނުކޮށް އަދި ފިނިކޮށް ތައްޔާރު ކުރެވޭ މި ފަސޭހަ ބުއިމުގެ އެކި ބާވަތްތައް ހުރުމަކީ ވެސް އެތައް ބަޔަކަށް ކޮފީ ކަމުދާ ސަބަބެކެވެ.\nއެގޮތުން ކަޕަޗިނޯ އަކީ ކޮފީގެ ބުއިންތަކުގެ ތެރެއިން އެއް ބާވަތެވެ. ކަޕަޗިނޯ ތައްޓެއް ފަސޭހައިން ތައްޔާރު ކުރެވޭ އިރު، ރާއްޖެ ފަދަ ހޫނު ގައުމަކަށް ހަވީރު ނުވަތަ ހެނދުނުގެ ވަގުތުގައި ފިނި ކަޕަޗިނޯ ތައްޓެއް ވަރެއް ހަމަ ނެތެވެ. އެހެންކަމުން ފިނިކޮށް ކަޕަޗިނޯ ހަދާނެ ގޮތުގެ ރެސިޕީއެއް ހިއްސާކޮށްލާނަމެވެ.\nބޭނުންވާ ތަކެތި (1 ޖޯޑު ކަޕަޗިނޯ އަށް)\nދެ ސައި ސަމުސާ ކޮފީ\n3 ސައި ސަމުސާ ހޫނު ފެން\n6 އައުންސް (180 މިލިލީޓަރު) ފިނި ކިރު\nއައިސްކިއުބް (ބޭނުން މިންވަރަކަށް)\nއެތެރެއަށް ވައި ނުވަންނާނެ ގޮތަށް ބަންދު ކުރެވޭ ޖާއެއް ނުވަތަ ކޮންޓެއިނަރަކަށް ކޮފީ، ހަކުރު އަދި ހޫނު ފެން ފޮދު އަޅާލާށެވެ. މަތިގަނޑު ޖެހުމަށް ފަހު ރަނގަޅަށް ތަޅުވާލާށެވެ. ފޮނު އުފެދޭ ވަރަށް ތަޅުވާލުމުން ރަނގަޅު ވާނެ އެވެ. ތައްޓަކަށް އައިސް ކިއުބް އެޅުމަށް ފަހު، އޭގެ ތެރެއަށް މި މިކްސް އަޅާލާށެވެ. އެއަށްފަހު ކިރު އަޅާށެވެ. ރަހަ ހެޔޮ ވަރު ކުރަން ޖެހޭ ނަމަ އިތުރަށް ކިރު އެޅި ދާނެ އެވެ.


PPM ge campaign varugadhakoh, maguthakah fiyaathoshi kula | Mihaaru\nމަގުތަކުގައި ޕީޕީއެމްގެ ދިދަ ދަމާފައި: --ފޮޓޯ: ނިޝާން އަލީ/މިހާރު\nޕީޕީއެމްގެ ކެމްޕޭން ވަރުގަދަކޮށް، މަގުތަކަށް ފިޔާތޮށި ކުލަ\n31 ޖުލައި 2018 - 16:46 45 comments\nއަންނަ ސެޕްޓެމްބަރު 23 ގައި އޮންނަ ރިޔާސީ އިންތިޚާބަށް ޕީޕީއެމުން ފަށާފައިވާ ކެމްޕޭންގެ ފޯރި ގަދަކޮށް، މާލޭގެ މަގުތަކުގައި އެ ޕާޓީގެ ދިދަފަތިތައް ދަމަން ފަށައިފި އެވެ.\nޕީޕީއެމްގެ ކެމްޕޭން ޓީމުތަކުން އަންނަނީ މާލޭގެ ބޮޑެތި މަގުތަކުގައި، އެ ޕާޓީގެ ދިދަތަކާއި ބެނާތައް ހަރުކުރަމުންނެވެ. މާލޭގެ ބޮޑެތި މަގުތަކާއި ހުޅުމާލެ އާއި ވިލިމާލޭގެ ބޮޑެތި ބައެއް މަގުގައި ވަނީ ދިދަ ދަމައިފަ އެވެ.\nމަގުތަކުގައި ޕީޕީއެމުން ކެމްޕޭންގެ ފޯރިގަދަ މިކުރީ، އިންތިޚާބުގެ ވޯޓުލުމަށް ދޮޅު މަހަށްވެ، އެއް ބަޔަކު އަނެއް ބަޔަކަށް ބަހުުގެ ހަމަލާތަކާއި ބޮޑެތި ތުހުމަތުތަކެއް އަޅުވަމުން ދަނިކޮށެވެ.\nހުޅުމާލޭ މަގުތަކުގައި ޕީޕީއެމްގެ ދިދަ ދަމާފައި.\nއިދިކޮޅު ޕާޓީތަކުން ބުނާ ގޮތުގައި، ރިޔާސީ އިންތިޚާބަށް ޕީޕީއެމުން ކެމްޕޭން ކުރަނީ ދައުލަތުގެ މުދަލާއި ވަސީލަތްތައް ބޭނުން ކޮށްގެންނެވެ. އަދި އެ ޕާޓީގެ އެއް ނައިބު ލީޑަރު އަބްދުއްރަހީމް އަބްދުﷲ ވެސް ވިދާޅުވެފައި ވަނީ ރައީސް ޔާމީން ދެ ވަނަ ދައުރަކަށް އިންތިޚާބު ކުރާނީ ސަރުކާރުގެ މުވައްޒަފުންނާއި ވަސީލަތްތައް ވެސް ބޭނުންކޮށްގެން ކަމަށެވެ.\nމިހެން މިކަން އޮތް އިރު، އިދިކޮޅު ޕާޓީއެއްގެ ޖަލްސާއެއް ނުވަތަ އެއްވުމެއް ބާއްވަން ވެސް މާލޭގެ އެއްވެސް ބިމެއް އަދި ސަރުކާރުގެ އިމާރާތެއްގެ ހޯލެއް ވެސް ނުދޭތާ ދެތިން އަހަރު ވެއްޖެ އެވެ.\nމަގުތަކުގައި ޕީޕީއެމްގެ ދިދަތައް ދަމާފައި. --ފޮޓޯ: އަލީ ނިޝާން/މިހާރު\nކެމްޕޭންގައި ދައުލަތުގެ މުދަލާއި ވަސީލަތްތައް ބޭނުންކުރާ މައްސަލަ ބަލައިދޭން އެދި އިދިކޮޅު އެމްޑީޕީން ވަނީ، ފުލުހުންނާއި ކަމާ ގުޅޭ އެހެން އިދާރާތަކަށް ހުށަހަޅައިފަ އެވެ.\nއިދިކޮޅު ޕާޓީތަކުގެ މި ތުހުމަތުތައް ސަރުކާރާއި ޕީޕީއެމުން ދޮގު ކުރެ އެވެ. އެކަމަކު، ޕީޕީއެމްގެ ގިނަ ހަރަކާތްތަކެއް ދައުލަތުގެ ތަންތަނުގައި މިހާރު ވެސް އަންނަނީ ހިންގަމުންނެވެ. އެ ގޮތުން ދަރުބާރުގެ މުޅިން ވެސް ބޭނުންކުރަނީ ޕީޕީއެމްގެ ކަންކަމަށެވެ.\nޕީޕީއެމްގެ ކެމްޕެއިން ހަރަކާތްތަކަށް ސަރުކާރާއި ސަރުކާރު ކުންފުނިތަކުގެ މުވައްޒަފުން ވެސް ނެރިގެން އަންނަނީ ކެމްޕޭން ކުރަމުންނެވެ.\nއިތުރު ލިޔުންތައް ސިޔާސީ ޕާޓީ އިލެކްޝަންސް ކޮމިޝަން ޕީޕީއެމް ޕީޕީއެމް ކެމްޕޭން


Covid Gai India Ge Mashhooru Noosverieh Maruvumun Ethah Bayakah Shockeh - Vaguthu\nކޮވިޑްގައި އިންޑިއާގެ މަޝްހޫރު ނޫސްވެރިއެއް މަރުވެމުން އެތައް ބަޔަކަށް ޝޮކެއް!\nއިންޑިއާގެ މަޝްހޫރު ނޫސްވެރިޔާ އަދި ސީނިއަރ އެންކަރ ރޯހިތް ސަރްދަނާ ކޮވިޑް-19 ބަލީގައި މަރުވެއްޖެ އެވެ.\nއޭނާގެ މަރުގެ ހަބަރު ވެގެން ގޮސްފައި ވަނީ އެތައް ބަޔަކަށް ޝޮކެއް ލިބުނު ހަބަރަކަށެވެ. ހާއްސަކޮށް ނޫސްވެރިންނާއި އޭނާ ދަންނަ ގިނަބައެކެވެ.\nއޭނާ މަރުވެފައި ވަނީ މިއަދުގެ ވަގުތެއްގައެވެ.\nރޯހިތްއަކީ ގައުމުގެ ކަރަންޓް އެފެއާސްއާ ގުޅުން ހުރި ބަހުސްތައް ގެންނަ ޝޯ ޑަންގަލްގައި އެންކަރެއްގެ ގޮތުގައި މަސައްކަތް ކޮށްފައިވާ ނޫސްވެރިއެކެވެ.\nއަދި އޭނާ ކުރިން ޒީ ނިއުސްގައި މަސައްކަތްކުރިއިރު، އެތަނުގައިވެސް އޭނާ ވަނީ ބަހުސްތަކަށް ހާއްސަ ޝޯ އުފައްދައި، ހޯސްޓްކޮށްފައެވެ.\nއަދި 2018 ވަނަ އަހަރު ތެރޭގައި ސަރުކާރުން ވަނީ އޭނާއަށް ނޫސްވެރިކަމުގެ އެވޯޑެއް ކަމަށްވާ ގަނޭޝް ޝަންކަރް ވިދްޔާރްތީ ޕުރުސްކަރް އެވޯޑް ދީފައެވެ.\nއޭނާގެ ކުއްލި މަރާއެކު އެތައް ބަޔަކު ޓްވީޓް ކުރަމުން ދެއެވެ. އޭގެ ތެރޭގައި މަޝްހޫރު އެންކަރުންނާއި، މީޑިއާތަކުގައި އިސްކޮށް މަސައްކަތް ކުރަމުންދާ މީހުންނާއި، ސިޔާސީ ބޭފުޅުންވެސް ހިމެނެއެވެ. އޭގެ ތެރޭގައި ބައެއް މިނިސްޓަރުންވެސް ހިމެނެއެވެ.\nއޭނާ މަރުވުމާއި ގުޅިގެން އިންޑިއާގެ ބޮޑު ވަޒީރު ނަރެންދްރާ މޯދީ އާއި، އިންޑިއާގެ ހޯމް މިނިސްޓަރ އަމިތް ޝާހްވެސް ހިމެނެއެވެ.\nމެއި 1, 2021 00:08\nތި މީހާ މަރުވެގެން މަށަކަށް ޝޮކެއް ނުލިބޭ. ތި މީހާގެ ޝޯތައް ބަލާލީމާ އެނގޭނެ އިންޑީޔާގެ މެއިން ސްޓރީމް އެހެން މީޑިޔާ މީހުން ނެކޭ އެއްގޮތައް ތި މީހާ އަކީ ވެސް މުސްލިމުންނާ މެދު ނަފްރަތު އުފައްދަން އެކި ޝޯ ތަކުގަ ދޮގު ވާހަކަ ގެނެސް ދޭ މީހެއް ކަން


MMPRC Faisaa Mi Sarukaaru Ge Bayaku Ves Nagaafaivey - Adam Shareef - Vaguthu\nއެމްއެމްޕީއާރްސީގެ ފައިސާ މިސަރުކާރުގެ ބަޔަކު ވެސް ނަގާފައިވެއްޖެ – އާދަމް ޝަރީފް\nއެމްއެމްޕީއާރްސީގެ ފައިސާ މިސަރުކާރުގައި ތިބި ބަޔަކު ވެސް ނަގާފައިވާ ކަމަށް ރައްޔިތުން މަޖިލީހުގެ މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެއެވެ.\nއާދަމް ޝަރީފް މިހެން ވިދާޅުވީ ޕީޕީއެމް އާއި ޕީއެންސީ އިން މިރޭ ބާއްވަމުންދާ އެއްވުމެއްގައި ވާހަކަފުޅު ދައްކަވަމުންނެވެ.\nއާދަމް ޝަރީފް ވިދާޅުވީ މިސަރުކާރު އައީ ވަރަށް ވަރުގަދައަށް ކޮރަޕްޝަންގެ ވާހަކަދައްކަމުން ކަމަށާއި ހާއްސަކޮށް އެމްއެމްޕީއާރްސީގެ ޚިޔާނާތުގެ ވާހަކަ ވަރަށް ގަދައަށް ދެއްކި ކަމަށެވެ.\n"ނަމަވެސް މިހާރު އެމްއެމްޕީއާރްސީގެ ވާހަކައެއް ނުދައްކާ. އެއީ ބުޅާ ގޯނިން ބޭރުވެދާނެތީ. އެމައްސަލައިގެ ޝަރީޢަތް ރަނގަޅަށް ކޮށްފިނަމަ އެފައިސާ މިސަރުކާރުގައި ތިބި ބަޔަކު ވެސް ބޭނުން ކުރިކަން ސާބިތުވާނެ." އާދަމް ޝަރީފް ވިދާޅުވިއެވެ.\nރައީސް ޞާލިހްގެ ސަރުކާރުން އިންޑިއާ އާއި އެކު އާދަޔާއި ހިލާފު ގާތް ގުޅުމެއް ބާއްވާތީ އެކަމަށް ފާޑުވިދާޅުވަމުން ނަމަވެސް އިންޑިއާގެ ނަން ފާޅުގައި ވިދާޅުނުވެ އާދަމް ޝަރީފް ވިދާޅުވީ ރާއްޖޭގެ ހާރިޖީ ސިޔާސަތު މިހާރު މިއޮތީ ތިލަފަތުގެ އެއްކޮޅަށް ބަރުވެފައި ކަމަށެވެ.\n"ރާއްޖޭގެ މިހާރުގެ ހާރިޖީ ސިޔާސަތު އޮތްގޮތުން ބޭރުގެ ގައުމުތަކުގެ އެހީތެރިކަން ރާއްޖެއަކަށް ލިބޭކަށް ނެތް. ޤަތަރާއި ގުޅުން ބަދަހި ކުރުމަކީ މިސަރުކާރުން ވަރަށް މަސައްކަތް ކޮށްފި ނަމަވެސް އެކަމެއް ނުވި. މިސަރުކާރަކަށް ޤަތަރާއި ގުޅުން ގާއިމެއް ނުކުރެވޭނެ." އާދަމް ޝަރީފް ވިދާޅުވިއެވެ.\nއާދަމް ޝަރީފް ވިދާޅުވީ ސަރުކާރުން އޮތީ މިނިވަންކަމާއި އިސްތިޤުލާލާއި ހާރިޖީ ސިޔާސަތު ނިލާމުގައި ވިއްކާލާފައި ކަމަށެވެ.\n"މިނިވަންކަމާއި އިސްތިޤުލާލު އޮތީ ވިއްކާލާފައި. މިނިވަންކަމާއި އިސްތިޤުލާލު އޮތީ ނީލަން ކިޔާފައި. ހާރިޖީ ސިޔާސަތު އޮތީ ނީލަމުގައި ވިއްކާލާފައި." އާދަމް ޝަރީފް ވިދާޅުވިއެވެ.\nއާދަމް ޝަރީފް ވިދާޅުވީ މިސަރުކާރު އައީ ވަޒީފާގެ ބިރުވެރިކަމެއް ނޯންނާނެ ކަމަށް ބުނެފައި ކަމަށާއި ނަމަވެސް އެއީ ސަރުކާރުން ހެދި ދޮގެއް ކަމަށެވެ.\n"ކުދިކުދި ރަށްރަށުގައި އާދައިގެ ވަޒީފާތަކުގައި ތިބި މީހުން ވެސް ދަނީ ވަޒީފާތަކުން ވަކިކުރަމުން." އާދަމް ޝަރީފް ވިދާޅުވިއެވެ.\nއޮގަސްޓް 2, 2019 01:19\n'މިސަރުކާރުގެ ބަޔަކުވެސް ނަގާފަ ވެއްޖެ' މިތަނުގައި "ވެސް" މިބޭނުން ކުރެއްވީ އަޅުގަނޑު އެކަނި ނޫންކަން އެފައިސާ ނެގީ ބުނެދިނުން ތޯ...؟\nމާނަޔަކީ ތިޔަފަރާތުން ޚިޔާނާތުގެ ފައިސާ ލިބިގެންފައިވާ ކަމަށް ޢިއުތިރާފުވަނީ ދޯ؟ އެވެސް ޕަބްލިކް ޕޯޑިއަމެއްގައި... ތިހާވަރަށް ތެދުވެރި ވެވޭނީ..\nކޮބައިތޯ ކޮރޮޕްޝަން ބަލާ ކޮމިޓީ..؟ ހޭލަ ބަލަ.. މުސާރަނެގިޔަކަށް ނުފުދޭ މިބައި މީހުން އިތުރާފުވީމަވެސް އެމީހުންގެ އެސެޓުނުނެގޭ ތޯ އަދި ދައުލަތުގެ ފައިސާ ނުހޭދޭނެތޯ؟\nއޮގަސްޓް 2, 2019 01:22\nކޮބައިތޯ ކޮރޮޕްޝަން ބަލާ ކޮމިޓީ..؟ ހޭލަ ބަލަ.. މުސާރަނެގިޔަކަށް ނުފުދޭ މިބައި މީހުން އިތުރާފުވީމަވެސް ދައުލަތުގެ ފައިސާ ނުހޭދޭނެތޯ؟\nއޮގަސްޓް 2, 2019 07:37\nބަލަ މީހަކު އެއްޗެކޭ ބުނާއިރައް މިސްކިއްހުޅުޖެހިމީހާ ހެދިގެންތި ތެޅިގަންނަނީ ކަނޑައެޅިގެން155މީހުންތި ލާރިގަނޑު ބޭނުންކުރިކަމައް ލިސްޓްކުރެވިފައެބައޮތް ދެން މިސަރުކާރުގެމީހުން ނުހިމެނޭނެގޮތެއްބުނެބަލަ


Covid baleege haalathu boduve, Malaysia in budha dhuvahun feshigen fiyavalhu thah harukashi kuranee - vNews.mv\nބަލީގެ ހާލަތުގޯސްވެ، ބުދަދުވަހުން ފެށިގެން މެލޭޝިޔާގައި ފިޔަވަޅުތައް ވަރުގަދަކުރަނީ\nސައިފް އަޒްހަރު 11 January 2021, 19:20\nކޮވިޑްބަލި ފެތުރުން ވަރަށް ބޮޑަށް އިތުރުވާން ފެށުމާ ގުޅިގެން އަންނަ ބުދަ ދުވަހުން ފެށިގެން ފިޔަވަޅުތައް އިތުރަށް ހަރުކަށިކޮށް ވަރުގަދަކުރަން މެލޭޝިޔާ ސަރުކާރުން ނިންމައިފިއެވެ.\nއަލުން އަޅާ ފިޔަވަޅުތައް، ޓީވީ މެދުވެރިކޮށް އިޢްލާން ކުރެއްވީ މެލޭޝިޔާގެ ބޮޑުވަޒީރު މުހްޔިއްދީން ޔާސީންއެވެ.\nބޮޑުވަޒީރު ވިދާޅުވީ، ބުދަދުވަހުން ފެށިގެން މި ޖެނުއަރީމަހުގެ 26 ގެ ނިޔަލަށް މެލޭޝިޔާގެ5ސްޓޭޓަކާއި، ފެޑެރަލް3ޓެރިޓަރީއެއްގައި "މޫވްމަންޓް ކޮންޓްރޯލް އޯޑަރ" ގެ ހާލަތު ހިންގުމަށް ނިންމަވާފައިވާ ކަމަށެވެ.\nފިޔަވަޅުތައް ވަރުގަދަކުރާ5ސްޓޭޓްގެ ތެރޭގައި ހިމެނެނީ ޕެނާންގް، ސެލަންގޯރް، މެލަކާ، ޖޮހޯރް އަދި ސަބާހްއެވެ. ފިޔަވަޅުތައް ވަރުގަދަކުރާ ފެޑެރަލް ޓެރިޓަރީސްތަކުގެ ތެރޭގައި ހިމެނެނީ ކުއާލަ ލަމްޕޫރު، ޕުތްރަޖާޔާ އަދި ލަބުއާންއެވެ.\nބުދަ ދުވަހުން ފެށިގެން މެލޭޝިޔާގައި އެއް ސްޓޭޓުން އަނެއް ސްޓޭޓަށް ދަތުރުފަތުރުން މަނާކުރާއިރު، "މޫވްމަންޓް ކޮންޓްރޯލް އޯޑަރ" ގެ ހާލަތުގެ ދަށުން، ސްޓޭޓްތަކުގައި އެއް އަވަށުން އަނެއް އަވަށަށް ދަތުރުކުރުމަކީވެސް މަނާކަމެކެވެ.\nބޮޑުވަޒީރު މުހްޔިއްދީން ޔާސީން ވިދާޅުވީ، އެއް ސްޓޭޓުން އަނެއް ސްޓޭޓަށް އަދި އެއް އަވަށުން އަނެއް އަވަށަށް މީހުން ދަތުރުފަތުރުކުރުން ހުއްޓުވުމުގެ ގޮތުން، ބުދަދުވިލޭރޭ މެންދަމު 12:00 އިން ފެށިގެން ސަލާމަތީ ބާރުތަކުން މަގުހުރަސްތައް ޖަހައި ފޯރިމަރަން ފަށާނެ ކަމަށެވެ.\nބޮޑުވަޒީރު މުހްޔިއްދީން ވިދާޅުވީ، ކޮވިޑް ބަލިޖެހޭ މީހުންގެ އަދަދު އެތައްގުނައިތުރުވެ، ގައުމުގެ ސިއްހީ ޚިދުމަތުގެ ނިޒާމު މިހާރުއޮތީ ފަޅައިގެންދާ ހިސާބުގައި ކަމަށެވެ.\nމެލޭޝިޔާގައި ކޮންމެ ދުވަހަކު ކޮވިޑްބަލިޖެހޭ މީހުންގެ އަދަދު ކުއްލިއަކަށް އިތުރުވެފައިވާއިރު، މިއަދު އެކަނިވެސް 2،232 މީހުން އަލަށް ޕޮޒިޓިވްވެ، މިހާތަނަށް ބަލިޖެހުނު މީހުންގެ އަދަދު 135،000 އަށްވުރެ މައްޗަށް ގޮސްފައިވެއެވެ.\nކޮވިޑަށް ޕޮޒިޓިވްވެ، ސަރުކާރުގެ ކެބިނެޓް2ވަޒީރަކުވެސް މިހާރުވަނީ ހޮސްޕިޓަލުގައި އެޑްމިޓްކޮށްފައެވެ.\nކޮވިޑްބަލީގައި މެލޭޝިޔާއިން މިހާތަނަށް 550 މީހުން މަރުވެފައި ވެއެވެ.\nހަރުކަށި ފިޔަވަޅު އަޅާ5ސްޓޭޓާއި،3ފެޑެރަލް ޓެރިޓަރީގެ އިތުރުން މެލޭޝިޔާގެ އިތުރު6ސްޓޭޓެއްގައި ފިޔަވަޅުތަކެއް އަޅަންވެސް ބޮޑުވަޒީރު އިޢުލާން ކުރައްވާފައި ވެއެވެ.\nބޮޑުވަޒީރު ވިދާޅުވީ، ބަލީގެ މިހާލަތުގައި ކައިވެނި ހަފްލާތަކާއި، ކޮންފަރެންސްތަކާއި، ދީނީ ބައްދަލުވުންތަކާއި، ސެމިނާތަކާއި، ކޯސްތަކާއި، ގިނަމީހުން ބައިވެރިވާ ކުޅިވަރުގެ އެއްވެސް ހަރަކާތެއް ބޭއްވުމުގެ ހުއްދަ ނުދެވޭނޭ ކަމަށެވެ.\n"މޫވްމަންޓް ކޮންޓްރޯލް އޯޑަރ" ގެ ހާލަތު ހިންގި ނަމަވެސް، ސްކޫލްތަކަށް ދަރިވަރުންނަށް ކިޔަވަން ދެވޭނެ ކަމަށާއި، އިމްތިހާނުތައް ހަދާ ކެންޑިޑޭޓުންނަށް އިމްތިހާނަށް ހާޟިރު ވެވޭނެ ކަމަށްވެސް ބޮޑުވަޒީރު ވިދާޅުވިއެވެ.


COVID-19 ah Mbappé test kohfi\nކޮވިޑް-19 އަށް އެމްބާޕޭ ޓެސްޓްކޮށްފި\nފްރާންސްއަށް ނިސްބަތްވާ ޕީއެސްޖީގެ ތަރި އެމްބާޕޭ ކޮރޯނާ ވައިރަސްއަށް ޝައްކު ކުރެވިގެން ޓެސްޓްކޮށްފިކަމަށް ޔޫރަޕުގެ މީޑިއާތަކުން ރިޕޯޓް ކޮށްފިއެވެ.\nސިއްހީ ހާލަތު ހުރި ގޮތުން މިދިޔަ ހޯމަ ދުވަހުން ފެށިގެން އެއްވެސް ފަރިތަކުރުމެއްގައި ބައިވެރިވެފައިނުވާ އެމްބާޕޭ ކުރި ޓެސްޓްތަކުގެ ނަތީޖާ އައިސްފައިވަނީ ނެގެޓިވްކޮށް ކަމަށްވެސް މިޑިއާތަކުން ރިޕޯޓް ކޮށްފައިވެއެވެ.\nޗެންޕިއަންސް ލީގުގައި ބުރޫޝިއާ ޑޯޓްމަންޑްއައި ދެކޮޅަށް ކުޅުމަށް ހަމަޖެހިފައިވާ މެޗުގެ ކުރިން ވާހަކަ ދައްކަމުން ޕީއެސްޖީގެ ކޯޗް ޓޫޝެލްވަނީ އެމްބާޕޭގެ ސިއްހީ ހާލަތު ރަނގަޅު ނޫންކަން ހާމަކޮށްފައެވެ. ތަމްރީނުތަކުގައި ބައިވެރިނުވެވުމުގެ ސަބަބުން ޓީމުގެ ލުއި ތަމްރީނުތަކުގައި އޭނާ ބައިވެރިކުރެވޭތޯ މަސައްކަތްކުރަމުންދާ ކަމަށްވެސް ޓޫޝެލް ބުނެފައިވެއެވެ.\nއުމުރުން 21 އަހަރުގެ އެމްބާޕޭވަނީ މި ސީޒަނުގައި ޕީއެސްޖީއަށް 32 މެޗު ކުޅެދީ 30 ގޯލް ޖަހައިދީފައެވެ.\nމިއީ ދުނިޔޭގައި ހަލުވިކަމާއެކު ފެތުރެމުންދާ ކޮރޯނާ ވައިރަހަށް ހައި ޕްރޮފައިލް ފުޓްބޯޅަ ކުޅުންތެރިޔެއް ޓެސްޓްކުރި ފުރަތަމަ ފަހަރުކަން ފާހަގަކޮށްލަން ޖެހެއެވެ. ފާއިތުވެދިޔަ ދުވަސްތަކުގައި ކޮރޯނާ ވައިރަހުގެ އަސަރު ފުޓްބޯޅައިގެ ދުނިޔެއަށް ވަނީ ވަރަށް ބޮޑަށް ކޮށްފައެވެ. އެގޮތުން އިޓާލިއަން ލީގް - ސެރީއާ މުއްދަތެއް ނެތް ގޮތަށް ސަސްޕެންޑް ކޮށްފައިވާއިރު އެހެން ގައުމުތަކުގައި ގިނަ މެޗުތަކެއް ކުޅުމަށް ހަމަޖެހިފައިވަނީ ސަޕޯޓަރުން ދަނޑަށް ނުވައްދައެވެ.


Council ge furathama 100 dhuvas: Addu ge malamathin adhives veeraana kan! – adduLIVE\nކައުންސިލްގެ ފުރަތަމަ 100 ދުވަސް: އައްޑޫގެ މަލަމަތިން އަދިވެސް ވީރާނާކަން!\nއިދާރީ ގޮތުން ރަށްތައް ހިންގުމަށް ލާމަރުކަޒީ ގާނޫނަށް ގެނެވުނު ބޮޑު ބަދަލާއި އެކު އިންތިހާބު ކުރެވުނު އައްޑޫ ސިޓީ ކައުންސިލްގެ ފުރަތަމަ 100 ދުވަސް މިއަދަށް ހަމަވާއިރު ކައުންސިލްގެ ފަރާތުން ރައްޔިތުންގެ ލާބައަށް ކުރެވުނު ކަންކަންތައް ބަލާލުން މުހިއްމެވެ.\nރައްޔިތުންގެ ވޯޓުން އިންތިހާބު ކުރެވުނު މޭޔަރު އަލީ ނިޒާރު އައްޑޫގެ ހުންގާނާއި ހަވާލުވެ ރައްޔިތުންނަށް ވަނީވަރަށް ފޮނި އުއްމީދުތަކެއް ދެއްވާފައެވެ. ވީރާނާވެފައިވާ އައްޑޫ ސިޓީގެ މަލަމަތި ބަދަލުކޮށްލާނެކަމަށް ވައުދުވިއެވެ. އެތައް އަހަރުތަކެއް ވެފައިވާ އެތައް ސަތޭކަ ބިމެއްގެ އިން ވަކިކޮށް ބިންތައް ރައްޔިތުންނާއި ފުރަތަމަ 100 ދުވަހުގެ ތެރޭގައި ހަވާލު ކުރައްވާނެ ކަމަށް ވައުދުވިއެވެ.\nވީރާނާވެ، ޖަންގަލީތަކަށް ބަދަލުވެފައިވާ އައްޑޫގެ އަވަށްތަކުގެ މަގުތައް ހަދައި، މަގުތައް މަރާމާތު ކުރާނެކަމުގެ ވައުދުވިއެވެ. މީގެ އިތުރުންވެސް ރައްޔިތުންނާއި މަޝްވަރާކޮށް، ރައްޔިތުންގެ ބައިވެރިވުމާއި އެކު ކައުންސިލުން ހިންގާނެކަމަށް ވައުދުވިއެވެ.\nކުދި ވިޔަފާރިތަކަށް ހަމަ އިސްކޮޅަށް ތެދު ކުރުމަށް ކައުންސިލުން އެހީތެރިވެ ކުދި ވިޔަފާރިތަކަށް ލުއި ލޯން ހޯއްދެވުމަށް މަސައްކަތް ފަށާނެ ކަމަށް ވައުދުވިއެވެ. ކުރީ ކައުންސިލުން ފަށާފައިވާ ގެސްޓު ހައުސް ޕްލޭނަކީ އެންމެ ހާއްސަ އިސްކަމެއްދީގެން ކުރާނެ މަސައްކަތް ކަމަށް ވައުދުވިއެވެ. މިފަދަ އެތައް ވައުދުތަކެއް މޭޔަރ އަލީ ނިޒާރުވަނީ އައްޑޫގެ މޭޔަރު ކަމާއި ހަވާލުވެ ކުރައްވާނެކަމަށް ވައުދުވެވަޑައިގެންފައެވެ.\nއޭގެ 100 ދުވަސް ފަހުން މިއަދު މީގެ ތެރެއިން ހާސިލް ކުރެވުނު މިންވަރު ބަލާލުމަކީ މުހިއްމުކަމެކެވެ. އެގޮތުން އައްޑޫގެ މަލަމަތި ބަދަލު ކުރުމަށް މޭޔަރު ނިޒާރުވި ވައުދަށް ބަލާލުން މުހިއްމެވެ.\nމޭޔަރު އަލީ ނިޒާރުގެ އެންމެ ބޮޑު އެއް ވައުދަކީ އައްޑޫގެ މަލަމަތިން މިހާރުވެސް ފެންނަމުން އަންނަ ވީރާނާކަން ބަދަލުކޮށްލުމެވެ. ނިޒާރުގެ ބަހުރުވައިން ނަމަ އައްޑޫގެ މަލަމަތި ބަދަލުކޮށްލުމެވެ. އެގޮތުން އައްޑޫ ޒީނަތްތެރިކުރުމުގެ ގޮތުން އައްޑޫގެ އާއްމު މައިދާންތައް ފެހިކޮށް، ރީތި މާގަސް އިންދައި އައްޑޫ ސިޓީގެ މަލަމަތި ބަދަލު ކޮށްލުމުގެ ވާހަކައަކީ ކެމްޕެއިންގައި ނިޒާރު އެންމެ ގަދައަކަށް ވިއްކި އެއް ވާހަކައެވެ.\nކައުންސިލާއި ހަވާލުވެ ފާއިތުވި 100 ދުވަހުގެ ތެރޭގައި އައްޑޫގެ މަލަމަތި ބަދަލުކޮށްލުމަށް ނިޒާރު އިސްވެ ހުރެ ކުރެވުނީ ކޮންކަމެއް ހެއްޔެވެ؟. އާއްމު މައިދާން ތަކާއި ކުދަކުދިންގެ ޕާކުތަކުން އަދިވެސް ހުރީ މަގާމާއި ހަވާލުވި އިރުވެސް ހުރި ގޮތަށެވެ. ރަށްތަކުގެ ބަނދަރު ތަކުންވެސް ބަދަލެއް ނުފެނެއެވެ. އެފަދަ މަސައްކަތެއްގެ ޕްލޭނެއް ކައުންސިލުން އަދި މިހާތަނަށް ހާމަކޮށްފައި ނުވެއެވެ.\nއައްޑޫގެ މަލަމަތި ބަދަލުކޮށް، މުޅި އައްޑޫ ޒީނަތްތެރިކުރުމާއި ގުޅޭ ކަމަކަށް ފާއިތުވި 100 ދުވަހުގެ ތެރޭގައި ކައުންސިލުން ކޮށްފައިވަނީ ރުއް އިންދުމުގެ ޕްރޮގްރާމެކެވެ. ދުނިޔޭގެ ތިމާވެށީގެ ދުވަސް ފާހަގަ ކުރުމުގެ ގޮތުން 100،000 ރުއް އިންދުމުގެ ހަރަކާތެއް މޭޔަރ އަލީ ނިޒާރު އިސްވެ ހުންނަވައި ވަނީ ފައްޓަވާފައެވެ. އެގޮތުން ޖޫން5ވަނަ ދުވަހު އައްޑޫގެ ބައެއް އަވަށްތަކުގައި ކައުންސިލަރުންނާއި މޭޔަރ ވަނީ ރުއް އިންދަވާފައެވެ. އޭގެ ތެރެއިން ގިނަ ރުއްތައް ވަނީ ފެންފޮދެއް ނުދެވި މަރުވެފައެވެ.\nއައްޑޫ ކައުންސިލް އިދާރާގެ ކުރިމަތީ އޮތް ހުސް ބިން ސާފުކޮށް އެތަނުގައި ނާސަރީއެއް ހެދުމަށް ނިންމާފައިވާ އިރު އެދުވަހު އެތަނުގައި އިންދި ހުރިހާށ ރުކެއްވެސް ވަނީ ފެން ނުދެވި މަރުވެފައެވެ. އެކަމަށް ގިނަ ބަޔަކު ވަނީ ފާޑުވެސް ކިޔާފައެވެ. އޭގެ ފަހުން އެވާހަކައެއް އެކަމެއް ކައުންސިލަކުން ކުރާތަނެއް ނުފެނެއެވެ. އެއް ލައްކަ ރުއް އިންދުމުގެ ހަރަކާތަށްވީ ނުވީއެއް ނޭގެއެވެ.\nކައުންސިލްގެ ފުރަތަމަ 100 ދުވަސް ނިމުނު އިރު އައްޑޫ އާއި ގުޅޭގޮތުން މޭޔަރުގެ ޕްލޭނެއް، ތަސައްވުރެއް ނުފެނެއެވެ. އައްޑޫގެ ލޭންޑު ޔޫސް ޕްލޭނާއި މާސްޓަރ ޕްލޭން ހެދެމަށް ކުރީ ކައުންސިލުން ބަޔަކާއި ހަވާލުކޮށްފައިވާ އިރު އެޕްލޭންތައް ހެދުމުގެ މަސައްކަތް އެފަރާތްތަކުން އަންނަނީ ކުރަމުންނެވެ. އެ ޕްލޭންތަކަށް ރައްޔިތުންގެ ހިޔާލާއި މަޝްވަރާ ހޯދުމަށް ކައުންސިލުން އެދެވޭ މަސައްކަތެއް ކުރެވޭތަނެއް ނުފެނެއެވެ. 100 ދުވަސް ނިމިގެން މިދަނީ ކައުންސިލްގެ ތަސައްވުރެއް ރައްޔިތުންނަށް ސާފުކޮށް ނުދެވިއެވެ.


Pakistan Technical Assistance Program 2020-2021\n04 އެމް.ބީ.ބީ. އެސް\n1.ޖީ.ސީ.އީ އޯލެވެލް / އައި.ޖީ.ސީ.އެސް.ސީ / އެސް.އެސް.ސީ އިމްތިޙާނުގެ 05 މާއްދާއިން 'ސީ' އިން ފެށިގެން މަތީ ގްރޭޑެއް ހާސިލުކުރައްވާފައިވުން.\n2.ޖީ.ސީ.އީ އޭ ލެވެލް 03 މާއްދާއިން "ސީ" އިން ފެށިގެން މަތީ ގްރޭޑެއް ހާސިލުކުރައްވާފައިވުން. (މި މާއްދާ ތަކުގެ ތެރޭގައި ކެމިސްޓްރީ، ބައޮލޮޖީ، ފިޒިކްސް ނުވަތަ ހިސާބު ހިމަނެންވާނެއެވެ)\n3.ނަންބަރު 1 ގައި ބުނާ5މާއްދާގެ ތެރޭގައި އިނގިރޭސި ނުހިމެނޭނަމަ، އިނގިރޭސި ފާހެއް ހާސިލުކުރައްވާފައިވުން. އިނގިރޭސި ފާހެއްކަމުގައި ބަލާނީ ތިރީގައިވާ ފާސްތަކުގެ ތެރެއިން ފާހަކަށެވެ.\nހ. CAE/CPE އިން "ސީ" އިން ފެށިގެން މަތީގްރޭޑެއް\nށ. IELTS އިން އޯވަރރޯލް ސްކޯރ 5.5 އިން ފެށިގެން މަތި\nނ. TOEFL 550 އިން ފެށިގެން މަތި.\nރ. ޖީ.ސީ.އީ އޯލެވެލް / އައި.ޖީ.ސީ.އެސް.ސީ އާއި އެއްފެންވަރުގެ އިމްތިޙާނަކުން އިނގިރޭސިން "ސީ" އިން ފެށިގެން މަތީގްރޭޑެއް.\n4.މޯލްޑިވްސް މެޑިކަލް އެންޑް ޑެންޓަލް ކައުންސިލް އިން ކަނޑައަޅުއްވާފައިވާ ޝަރުތުތައް ފުރިހަމަވުން.\nއެދިވަޑައިގަންނަވާ ކޯހަކާގުޅޭ ޝަރުތުތަކުގެ އިތުރުން ފުރިހަމަވާންޖެހޭ ޝަރުތުތައް:\n1.ތަޢުލީމު ހާސިލުކުރެއްވުމަށް ސަރުކާރުން ނުވަތަ ސަރުކާރު މެދުވެރިވެގެން އެހީ ލިބިވަޑައިގެންފައިވާނަމަ އެންމެ ފަހުގެ އެހީއަށްފަހު، މި އިޢުލާނުގެ ސުންގަޑިއަށް، ތިރީގައިވާ މުއްދަތަށް ދިވެހިރާއްޖެއަށް ޚިދުމަތްކުރައްވާފައިވުން.\nހ. ފުލް ސްކޮލަރޝިޕެއްނަމަ މަދުވެގެން2އަހަރު\nށ. ޕާޝަލް ސްކޮލަރޝިޕެއްނަމަ މަދުވެގެން 1.5 އަހަރު\nނ. ލޯނު އެހީއެއްނަމަ މަދުވެގެން 1 އަހަރު\n2.މި މިނިސްޓްރީ ނުވަތަ ޑިޕާޓްމެންޓް އޮފް ހަޔަރ އެޑިއުކޭޝަން މެދުވެރިވެގެން ކިޔެވުމަށް ލޯނެއް ނަންގަވާފައިވާނަމަ އެ ލޯނެއް އަނބުރާ ދައްކަވައި ޚަލާސްކުރައްވާފައިވުން.\n3.އެދިވަޑައިގަންނަވާ ކޯހަކީ މިހާރު ފުރިހަމަކުރައްވާފައިވާ ކޯހަކަށްވުރެ މަތީ ފެންވަރުގެ ކޯހަކަށްވުން. އަދި އެދިވަޑައިގަންނަވާ ކޯހާއި އެއް ފެންވަރެއްގެ ކޯހެއް ދައުލަތުގެ ޚަރަދުގައި މިހާރު ފުރިހަމަ ކުރައްވަމުންދާ ދަރިވަރެއް ކަމުގައިވެސް ނުވުން\nފުރިހަމަކުރައްވާފައިވާ އެޕްލިކޭޝަނާއެކު ހުށަހަޅުއްވަން ޖެހޭތަކެތި.\n1.ތަޢުލީމީ ސެޓުފިކެޓުތަކުގެ ކޮޕީ.\n2.4 ފޮޓޯ (ޕާސްޕޯޓް ސައިޒް) (ނޮމިނޭޓް ވުމުން ހުށައެޅުމަށް)\n3.މުއްދަތު ހަމަނުވާ ދިވެހިރައްޔިތެއްކަން އަންގައިދޭ ކާޑުގެ ކޮޕީ\n5.ފުރިހަމަކޮށްފައިވާ ޕާކިސްތާން ޓެކްނިކަލް އެސިސްޓެންސް ޕްރޮގްރާމްގެ އެޕްލިކޭޝަން ފޯމާއި އޭގައި ބަޔާންކޮށްފައިވާ ތަކެތި\n6.ވެބްސައިޓުގައި ކޯހާއި ގުޅޭގޮތުން އިތުރު ޝަރުތެއްވާނަމަ އެޝަރުތު ހަމަވާކަން ސާބިތުކޮށްދިނުމަށްޓަކައި، އެއާގުޅޭ ލިޔުން\n7.ތަޢުލީމް ހާސިލުކުރައްވަން ސަރުކާރުން ނުވަތަ ސަރުކާރު މެދުވެރިވެގެން އެހީ ލިބިވަޑައިގަތްނަމަ، އެންމެފަހުގެ އެހީއަށްފަހު، އެއެހީއަކާ ގުޅޭގޮތުން ޚިދުމަތް ކުރެއްވުމަށް މި އިޢުލާންގައި ބަޔާންކޮށްފައިވާ މުއްދަތަށް ޚިދުމަތް ކުރައްވާފައިވާކަން އަންގައިދޭ ރަސްމީ ލިޔުން.\n8.ޚިދުމަތްކުރުމަށް ބޮންޑެއް އޮތްނަމަ، ބޮންޑުކުރި ތަނަކުން އެބޭފުޅަކު މި ކޯހަށް ދޫކުރާނެކަމުގެ ލިޔުން.\n* މި ސްކޮލަރޝިޕް އިންތިޒާމް ކުރައްވާ ފަރާތުން އެދިވަޑައިގެންފައިވަނީ ކޮންމެ ކޯހަކަށް ޕްރައިމަރީ ކެންޑިޑޭޓަކާއި އެކު ރިޒާވް ކެންޑިޑޭޓް ނޮމިނޭޓް ކޮށްދެއްވުމަށެވެ. މި ސްކޮލަރޝިޕްގެ ފައިނަލް ސެލެކްޝަން ހެދުމަށް ހަމަޖެހިފައިވަނީ، ޕީ.ޓީ.އޭ.ޕީ ގެ ފަރާތުންނެވެ.\n* މި ސްކޮލަރޝިޕްގެ ހުރިހާ ޚަރަދެއް ހަމަޖައްސަން ޖެހޭނީ ދަރިވަރު އަމިއްލައަށެވެ. އަދި މި ސްކޮލަރޝިޕް ކޮލެޖްތަކުގެ ހޮސްޓެލް ފީ އަކީ ކެއުމުގެ ޙަރަދު ނުލާ މަހަކު $150-$200 އާއި ދެމެދު އަދަދެކެވެ.\n* ތިރީގައިމިވަނީ މި ސްކޮލަރޝިޕްގެ ދަށުން ހަމަޖެހިފައިވާ ފުރުޞަތުތަކާއި ޢަދަދާއި އެ ފުރުޞަތުތަކުގެ ސަބްސިޑައިޒް ފީގެ މަޢުލޫމާތެވެ.\nSubsidized tuition rate of $250-500 per year\n-މި އިޢުލާނާއި ގުޅިގެން ކޯހަށް ހުށަހަޅުއްވާ ކޮންމެ ކެނޑިޑޭޓަކުވެސް ހުށަހަޅުއްވަންވާނީ އެންމެ ކޯހަކަށެވެ.\n-ކޯހަށް އެދި ހުށަހަޅުއްވާ ދަރިވަރަކީ، އިޢުލާން ކުރެވިފައިވާ ކޯހާއި އެއްފެންވަރުގެ ނުވަތަ އެއަށްވުރެ މަތީ ފެންވަރުގެ ކޯހެއް މީގެކުރިން ފުރިހަމަކޮށްފައިވާ ދަރިވަރެއް ކަމުގައި ވެގެން ނުވާނެއެވެ. އަދި އެއާއި އެއްފެންވަރުގެ ކޯހެއް ފުރިހަމަކުރާ ދަރިވަރަކަށްވެސް ވެގެން ނުވާނެއެވެ.\n- ސްޓޫޑެންޓް ލޯނު ސްކީމަކަށް ނުވަތަ އެހެން ސްކޮލަރޝިޕަކަށް ހޮވިފައިވާ ކެނޑިޑޭޓެއް މި ސްކޮލަރޝިޕް ފުރުޞަތަށް ނޮމިނޭޓް ނުކުރެވޭނެއެވެ.\n- މި މިނިސްޓްރީން ނޮމިނޭޓް ކުރާނީ އެކަޑަމިކް މެރިޓަށް ޕޮއިންޓްދީގެން ޕޮއިންޓް ލިބޭ ތަރުތީބުންނެވެ.\n- ބެޗްލަރސް ޑިގްރީ ކޯސްތަކަށް ހުށަހަޅާ ކެނޑިޑޭޓުންގެ ތެރެއިން، އެއް ކެންޑިޑޭޓަކަށްވުރެ ގިނަ ކެންޑިޑޭޓުން ޕޮއިންޓްގެ ގޮތުން އެއްވަރުވާނަމަ، ކެންޑިޑޭޓަކު ހޮވުމުގައި ބައިވެރިވެފައިވާ ހުރިހާ މާއްދާތަކަށް (އެޗް.އެސް.ސީ އިމްތިހާނުގެ އިސްލާމް އަދި ދިވެހި ހިމެނޭގޮތަށް) ބެލެވޭނެއެވެ.\n- ހުށަހަޅުއްވާ ޓްރާންސްކްރިޕްޓްގެ ގްރޭޑިންގ ކުރައިޓީރިއާ މި މިނިސްޓްރީން ޕޮއިންޓް ދިނުމަށް ހަމަޖެހިފައިވާ އުސޫލާ ތަފާތުނަމަ، އެތަނެއްގެ ގްރޭޑިންގ ކުރައިޓީރިއާ ހުށަހަޅުއްވަންވާނެއެވެ. ނޫންނަމަ، ޕޮއިންޓް ދޭނީ މި މިނިސްޓްރީން ޕޮއިންޓް ދިނުމަށް ހަމަޖެހިފައިވާ އާންމު އުސޫލުންނެވެ.\n- އެދިވަޑައިގަންނަވާ ކޯހުގެ ޝަރުތު ފުރިހަމަވުމަށް ބޭނުންވަނީ އެހެން ކޯހަކުން ކުރެޑިޓް ލިބިގެން ހޯއްދަވާފައިވާ ސަނަދެއްނަމަ، އެ ހުރިހާ ކޯހެއްގެ ޓްރާންސްކްރިޕްޓް ހުށަހަޅުއްވަންވާނެއެވެ.\n- ހުށަހަޅުއްވާ މަތީ ތަޢުލީމުގެ އެއްވެސް ސެޓުފިކެޓަކީ (ޕްރޮވިޝަނަލް ކަމުގައި ވިޔަސް) ރާއްޖޭން ބޭރުގެ ސެޓްފިކެޓެއް ނަމަ، އޮންނަންވާނީ މޯލްޑިވްސް ކޮލިފިކޭޝަން އޮތޯރިޓީން ވެލިޑޭޓްކުރައްވާފައެވެ.\n- މި މިނިސްޓްރީން ކެންޑިޑޭޓުން ނޮމިނޭޓް ކުރި ނަމަވެސް ސްކޮލަރޝިޕް ދެއްވާ ފަރާތުން ސްކޮލަރޝިޕް ކެންސަލްކޮށްފިނަމަ އޭގެ ބަދަލުގައި އެހެން ފުރުޞަތެއް އެ ކެންޑިޑޭޓަކަށް ހޯދައެއްނުދެވޭނެއެވެ.\n- ކޯހަށް ހޮވޭ ފަރާތްތަކާއި މި މިނިސްޓްރީއާއިމެދު ވެވޭ އިގުރާރާއި އެއްގޮތަށް ދިވެހިރާއްޖެއަށް ޚިދުމަތްކުރަންވާނެއެވެ.\n- ކޯހަކަށް އެދި ހުށަހެޅުއްވުމަށްފަހު، މަދުވެގެން6މަސްދުވަސް ވަންދެން މި މިނިސްޓްރީން ގުޅަން ބޭނުންވެއްޖެ ހިނދެއްގައި ގުޅޭނެގޮތް ހަމަޖައްސަވާފައި އޮންނަންވާނެއެވެ.\n- ކޯހަށް ނޮމިނޭޓްވެއްޖެކަން މި މިނިސްޓްރީން އަންގާތާ 24 ގަޑިއިރު ފަހުން ކޯސް ދޫކޮށްލައިފިނަމަ، މަތީ ތަޢުލީމާއި ތަމްރީނު ހާޞިލުކުރުމަށް ލިބޭ ފުރުޞަތުގެ ބޭނުން ނުހިފައި ދޫކޮށްލާ ފަރާތްތަކާ މެދުގައްޔާއި ޚިދުމަތް ނުކުރާ ފަރާތްތަކާމެދު ޢަމަލުކުރާނެ ގޮތުގެ އުޞޫލު ގައިވާ ގޮތުގެ މަތިން ފިޔަވަޅު އެޅޭނެއެވެ.\n- އެޕްލިކޭޝަނާއެކު ހުށަހަޅަންޖެހޭ އެއްވެސް ލިޔުމެއްގެ އަސްލުގައި ދެފުށް ޗާޕްކޮށްފައިވާނަމަ، އަސްލާއެއްގޮތަށް ދެފުށުގެ ކޮޕީވެސް ހުށަހަޅުއްވަންވާނެއެވެ.\n- "މައިއެޑިޔު" ޕޯޓަލް މެދުވެރިކޮށް އޮންލައިން އެޕްލިކޭޝަން ހުށަހަޅުއްވާ ކެންޑިޑޭޓުންގެ ތެރެއިން ނޮމިނޭޓްވާ ކެންޑިޑޭޓުން އޮންލައިން އެޕްލިކޭޝަންއާއިއެކު ހުށަހެޅުއްވި ލިޔުންތަކުގެ އަސްލު ނުވަތަ އެޓެސްޓެޑް އަސްލު ހުށަހަޅުއްވަން މި މިނިސްޓްރީން ފަހުން ދެންނެވުމުން އަވަހަށް ފޮނުއްވެވޭގޮތަށް ތައްޔާރު ކުރައްވާފައި ބެހެއްޓެވުން އެދެމެވެ.\n- އެޕްލިކޭޝަންތަކުގެ ނަތީޖާ ލިސްޓު، މި މިނިސްޓްރީގެ ވެބްސައިޓަށް އަޕްލޯޑް ކުރެވޭނެއެވެ.\n- ސްކޮލަރޝިޕްތަކަށް އެދިވަޑައިގަންނަވާ ކެންޑިޑޭޓުންނަށް މުހިއްމު މަޢުލޫމާތު ކަމުގައިވާ ކޯސްތަކަށް ކެންޑިޑޭޓުން ހޮވުމަށް ޕޮއިންޓްދޭ ގްރޭޑިން ކްރައިޓީރިއާއި، ނޭޝަނަލް ޓްރެއިނިންގް ނީޑްސް ލިސްޓާއި، ސްޓައިޕެންޑް ޝީޓާއި، އަދިވެސް އެފަދަ ލިޔުންތައް މި މިނިސްޓްރީގެ ވެބްސައިޓުން ލިބެން ހުންނާނެއެވެ.\nސުންގަޑި: 15 އޮކްޓޯބަރ 2020 ވާ ބުރާސްފަތި ދުވަހުގެ 13:30 ގެ ކުރިން\nއެޕްލިކޭޝަން ހުށަހަޅުއްވާނީ https://myedu.egov.mv ޕޯޓަލް މެދުވެރިކޮށެވެ.\nއިތުރު މަޢުލޫމާތު މި މިނިސްޓްރީގެ ވެބްސައިޓް www.mohe.gov.mv އިންނާއި 3026950 /3026966 ނަންބަރު ފޯނުން ލިބިވަޑައިގަންނަވާނެއެވެ.\n01 އޮކްޓޫބަރު 2020\nޕަބްލިޝްކުރި ތާރީޚު: 01 އޮކްޓޫބަރު 2020\nޕަބްލިޝްކުރި ގަޑި: 2339\nސުންގަޑި: 15 އޮކްޓޫބަރު 2020 1330


United molhuvi iru Lukaku ah boot eh beynun vejje | Mihaaru\nޔުނައިޓެޑް މޮޅުވިއިރު ލުކާކޫ އަށް ބޫޓެއް ބޭނުންވެއްޖެ\nރޭގެ މެޗުގެ ތެރެއިން ލުކާކޫ ބޯޅަ ފޮނުވާލަނީ.-- ފޮޓޯ: އޭއެފްޕީ\n29 ނޮވެމްބަރ 2017 - 09:45\nވަޓްފޯޑް، އިންގްލެންޑް (ނޮވެމްބަރު 29) - އިނގިރޭސި ޕްރިމިއާ ލީގުގައި ރޭ މެންޗެސްޓާ ޔުނައިޓެޑް 4-2 އިން ވަޓްފޯޑް އަތުން މޮޅުވިއިރު، ޓޮޓެންހަމް ހޮޓްސްޕާސް ކުޅުނު މެޗުން ލެސްޓާ ސިޓީ އަތުން 2-1 އިން ބަލިވެއްޖެ އެވެ.\nމި މޮޅާ އެކު ޔުނައިޓެޑް ވަނީ ލީގުގެ އެއް ވަނައިގައި އޮތް މެންޗެސްޓާ ސިޓީއާ ފަސް ޕޮއިންޓަށް ގާތަށް ޖެހިލައިފަ އެވެ. ލީގުގެ އެއް ވަނައިގައި 13 މެޗުން 37 ޕޮއިންޓާ އެކު ސިޓީ އޮތްއިރު، ޔުނައިޓެޑުން ވަނީ 14 މެޗުން 32 ޕޮއިންޓް ހަމަކޮށްފަ އެވެ. ލީގުގައި މިރޭ އަމިއްލަ ދަނޑުގައި ސައުތެމްޓަން ބަލިކޮށްފި ނަމަ ސިޓީ އަށް އަލުން އަށް ޕޮއިންޓުގެ ލީޑެއް ލިބޭނެ އެވެ.\nވަޓްފޯޑްގެ ދަނޑު ވިކަރޭޖް ރޯޑުގައި ކުޅުނު މި މެޗުގެ ފުރަތަމަ 31 މިނިޓް ތެރޭގައި ޔުނައިޓެޑުން ވަނީ ތިން ގޯލުގެ ލީޑެއް ނަގައިފަ އެވެ. ފުރަތަމަ ދެ ލަނޑު ޖެހީ ކުރިން ވަޓްފޯޑަށް ކުޅުނު އެޝްލީ ޔަންގެވެ. އަނެއް ލަނޑު ޖެހީ އެންތަނީ މާޝިއާލް އެވެ.\nދެ ވަނަ ހާފުގެ ފަހު ކޮޅު ޓްރޮއި ޑީނީގެ ޕެނަލްޓީ އާއި އަބްދުﷲ ޑޮކޫރޭގެ ގޯލުން ވަޓްފޯޑް މެޗުގެ ތެރެއަށް އެނބުރި އައި ނަމަވެސް ޖެސޭ ލިންގާޑް ޔުނައިޓެޑުގެ ހަތަރު ވަނަ ގޯލު ކާމިޔާބު ކުރުމާ އެކު އެ ޓީމަށް މެޗުގެ ތިން ޕޮއިންޓް ޔަގީންވި އެވެ.\nރޭގެ މެޗުގައި ވެސް ޔުނައިޓެޑަށް ކުޅޭ ބެލްޖިއަމްގެ ފޯވާޑް ރޮމެލޫ ލުކާކޫ ގިނަ ހަމަލާތަކެއް ފޮނުވާލި ނަމަވެސް ގޯލެއް ކާމިޔާބު ކުރެވޭ ގޮތެއް ނުވި އެވެ. އެންމެ ފަހުން ކުޅުނު 11 މެޗުން ލުކާކޫ އަށް ޖެހުނީ އެއް ގޯލެވެ. ޔުނައިޓެޑްގެ ކޯޗު ހޯސޭ މޮރީނިއޯ ބުނީ ލުކާކޫ އަށް ރަނގަޅު ބްރޭންޑެއްގެ އާ ބޫޓެއް ބޭނުންވާ ކަމަށެވެ.\n"އަހަރެން ދެކޭ ގޮތުގައި ލުކާކޫ އަށް ބޮޑު ބްރޭންޑަކުން އާ ބޫޓެއް ވެސް ހޯދަން އެބަޖެހޭ. މިހާރު އޭނާ (ލުކާކޫ) އެ ކުޅެނީ ކަޅު ކުލައިގެ ބޫޓެއްގައި. އޭނާ އަށް ރަނގަޅު ބްރޭންޑަކުން ފައިސާ އާއި ހެޔޮވަރުގެ ބޫޓެއް ދީފި ނަމަ އަނެއްކާވެސް އޭނާގެ ލަނޑުތައް ފެންނާނެ،" މޮރީނިއޯ ބުންޏެވެ.\nރޭ ލެސްޓާ ދަނޑުގައި އެޓީމުން ވަނީ ޓޮޓެންހަމާ ދެކޮޅަށް ކުޅުނު މެޗުގެ ފުރަތަމަ ހާފުގައި ދެ ލަނޑުގެ ލީޑެއް ނަގައިފަ އެވެ. ލެސްޓާގެ ގޯލުތައް ކާމިޔާބު ކޮށްދިނީ ޖޭމީ ވާޑީ އާއި ރިޔާދު މާރޭޒް އެވެ. ދެ ވަނަ ހާފުގެ ފަހު ކޮޅު ޓޮޓެންހަމްގެ ލަނޑު ޖެހީ ހެރީ ކޭން އެވެ.\nމި މެޗުން ބަލިވުމާ އެކު ޓޮޓެންހަމަށް ލީގުގައި މޮޅެއް ނުލިބި ޖެހިޖެހިގެން ތިން މެޗު ދިޔައީ އެވެ. އެ ޓީމު ލީގުގެ ފަސް ވަނައިގައި 14 މެޗުން 24 ޕޮއިންޓާ އެކު އޮތްއިރު، މިރޭ ލިވަޕޫލާއި ބާންލީ ކުޅޭ މެޗުތަކުން މޮޅުވެއްޖެ ނަމަ ޓޮޓެންހަމް ހަތް ވަނަ އަށް ވެއްޓުމުގެ ފުރުސަތު އެބައޮތެވެ.\nޓޮޓެންހަމްގެ ކޯޗު މައުރީސިއޯ ޕޮޗެޓީނޯ ބުނީ ލެސްޓާ އިން ދެ ގޯލު ޖެހުމާ އެކު މެޗުން މޮޅުވާން ޓޮޓެންހަމުން ކުރަން ޖެހޭ ހިތްވަރު އެ ޓީމުގެ ފަރާތުން އެއްވެސް ވަރަކަށް ނުފެނުނު ކަމަށެވެ. އަދި ޕްރިމިއާ ލީގު ކަހަލަ އުނދަގޫ ލީގެއްގައި އެ ހިތްވަރު ނެތިއްޖެ ނަމަ ކުރިއަށްދާން އުނދަގޫވާނެ ކަމަށް ބުންޏެވެ.\nލީގުގައި ރޭ ކުޅުނު އެހެން މެޗުތަކުގެ ތެރެއިން ބްރައިޓަން އާއި ކްރިސްޓަލް ޕެލަސް ވަނީ ލަނޑެއް ނުޖެހި އެއްވަރުވެފަ އެވެ. ވެސްޓް ބްރޮމް އާއި ނިއުކާސަލް ޔުނައިޓެޑް ކުޅުނު މެޗު ނިމުނީ 2-2 އިން އެއްވަރުވެގެންނެވެ.\n3 ކޮމެންޓް, 18 ރިއެކްޝަންސް\nގޯލު ނުޖެހުނީމަ ގޯސްވަނީ ބޫޓު، ގޯލުދާގަނޑު، ދަނޑު ވިނަގަނޑު، ތުނބުޅި، ބޮލު އިސްތަށި... މޮރީނިއޯ ލޮޖިކް\nމޮރީނިއޯ އެހެން ބުނީ މަޖަލަކަށް، ލުކާކޫ އަށް ހުސްކޮށް އޮތް ގޯލަކަށް ބޯޅަ ވައްދާނުލެވުނީމަ ލުކާކޫއަށް ޖޯކުޖަހާފަ ބުނިއެއްޗެއް އެއީ، ވާނުވާ ނޭގުނަސް ފާޑުފާދުގެ ވާހަކަދައްކާތި\nއަދި ވެސް ފުޓްބޯލަ ބަލާތި ވާނުވާ ނޭގުނަސް.


Hoadedhoo in 19 Meehaku Covid 19 ah Positive vejje\nގދ.ހޯނޑެއްދުއިން ކޮވިޑް19އަށް 19 މީހަކު ޕޮޒިޓިވް ވެއްޖެވެ.\nހޯޑެއްދޫއިން ފުރަތަމަ ކޮވިޑަށް ޕޮޒިޓިވް ވެފައި ވަނީ ހޯމްކަރަންޓީންއިން ދޫކޮށްލުމުގެ ކުރިން ހެދި ޓެސްޓްތަކުން4މީހުންނެވެ. މި4މީހުން ކޮވިޑަށް ޕޮޒިޓިވްވީ މިމަހުގެ 03 ވަނަ ދުވަހު އެވެ. އެހެންކަމުން އެރަށުން އެންމެ ފުރަތަމަ ކޮވިޑަށް ޕޮޒިޓިވްވި މީހުންގެ ކޮންޓެކްޓް ޓްރޭސިން ނުވަތަ އެމީހުންނާ ސީދާ ދިމާވެފައިޥާ މިހުން ދެނެގަނެ 36 ސާމްޕަލެއް ނަގާ ޓެސްޓް ހެދުމުން އޭގެތެރެއިން 19 ސާމްޕަލެއް ވަނީ ކޮވިޑް 19 ޕޮޒިޓިވްވެފައެވެ.\nއޭގެތެރޭގައި ހިމެނެނީ 11 ފިރިހެނުންނާއި 8 އަންހެނެކެވެ. އެއީ އެއްހަރުން ދަށުގެ ދެ ކުޑަކުދިންނާއި، އެއްހަރާއި 18 އަހަރާއި ދެމެދުގެ 8 ކުދިންނާއި، އަށާރަ އަހާރާއި 50 އަހަރާއި ދެމެދުގެ7މީހުންނާއި، 50 އަހަރުން މަތީގެ ދެ މީހެކެވެ.\nމިއީ މާލެފިޔަވާ ރާއްޖޭގެ ރަށަކުން މިހާ ގިނަބަޔަކު ކޮވިޑް-19އަށް ޕޮޒިޓިވްވި ފުރަތަމަ ފަހަރެވެ. އެޗްޕީއޭއިން ވަނީ ހޯނޑެއްދޫ މޮނިޓަރިންގެ ޙާލަތަށް ގެނެސްފައެވެ. މިކަމާއި ގުޅޭގޮތުން އެޗްއީއޯސީގެ ފަރާތުން ވާހަކަދައްކަވަމުން ކޮންޓެކްޓް ޓްރޭސިންގައި އިސްކޮށް ޙަރަކާތްތެރިވާ އައިމިނަތު އަރޫޝާ ރޭ ވިދާޅުވީ ހޯޑެއްދޫން ފަހުން ޕޮޒިޓިވްވި 19 މީހުންނަކީ2ކޭހެއްގެ ކޮންޓެކްޓުންގެ ގޮތުގައި ފާހަގަކުރެވުނު 36 މީހުންގެ ތެރޭގައި ހިމެނޭ މީހުންކަމަށެވެ. މީގެތެރޭގައި ހިމެނޭ މީހުންނަކީ5ގޭބިސީއަކަށް ނިސްބަތްވާ މީހުންކަމަށާ މިހާތަނަށް މިކޭސްއާއި ގުޅިގެން 46 ކޮންޓެކްޓުން ފާހަގަވެފައިވާކަމަށް އެޗްއީއޯސީން ވަނީ ހާމަކޮށްފައެވެ. ރާއްޖެއިން މިހާތަނަށް ކޮވިޑް-19އަށް ޕޮޒިޓިވްވި މީހުންގެ ޢަދަދު ވަނީ އަށްހާހަށްވުރެ މައްޗަށް އަރާފައެވެ. އަދި 2600 އަށްވުރެ ގިނަ މީހުންނަށް މިވަގުތުވެސް އަންނަނީ ފަރުވާދެމުންނެވެ.\nހޯޑެއްދޫއިން ކޮވިޑް-19 ގިނަ ކޭސްތަކެއް ފެނުނުނަމަވެސް، މިހާތަނަށް އެރަށުގައި ކޮމިއުނިޓީ ސްޕްރެޑެއް އޮތްކަމަށް ނިންމާފައި ނުވާކަމަށް ހެލްތް އިމަރޖެންސީ އޮޕަރޭޝަން ސެންޓަރ (އެޗްއޯސީން) ރޭ ވަނީ ވިދާޅުވެފައެވެ.


BREAKING NEWS: Vettunu Bangladesh Ge Flight Gai Dhivessaku - Vaguthu\nވެއްޓުނު ބަންގްލަދޭޝްގެ ފްލައިޓުގައި ދިވެއްސަކު\nނޭޕާލްގެ ކަތަމަންޑޫ އަށް މިއަދު ވެއްޓުނު ބަންގްލަދޭޝްގެ ފްލައިޓުގައި ދިވެއްސަކު އިން ކަމަށް ފޮރިން މިނިސްޓްރީން ވިދާޅުވެއްޖެއެވެ.\nފޮރިން މިނިސްޓްރީން ވިދާޅުވީ ކަތަމަންޑޫ އިންޓަނޭޝަނަލް އެއާޕޯޓަށް ވެއްޓުނު ބަންގްލަދޭޝްގެ އެއާލައިނެއް ކަމަށްވާ ޔޫއެސް-ބަންގްލާގެ މަތިންދާބޯޓުގައި، ދިވެއްސަކު އިން ކަމަށާއި އޭނާ އަށް ލިބުނު އަނިޔާތަކާއި ގުޅިގެން މިހާރު ނޭޕާލްގެ ހޮސްޕިޓަލެއްގައި ފަރުވާ ދެމުންދާ ކަމަށެވެ.\nA Maldivian, who was onboard the US-Bangla Airlines that crashed in Kathmandu, is currently being treated atahospital in Kathmandu for injuries.\nMFA and Missions in Dhaka and Islamabad in contact with Maldives Hon. Consul in Kathmandu, monitoring the situation.\n— MFA Maldives (@MDVForeign) March 12, 2018\n71 މީހުން މި ފްލައިޓުން ދަތުރުކުރިއިރު މި ހާދިސާގައި 40 މީހަކު މަރުވެ 17 މީހަކަށް ދަނީ ހޮސްޕިޓަލުގައި ފަރުވާ ދެމުންނެވެ.\nމި ބޯޓު ވެއްޓުނީ އެއާޕޯޓުގައި ޖައްސަން އުޅެނިކޮށް ކަމަށާއި، މި ބޯޓަކީ ޑާކާއިން ފުރައިގެން ނޭޕާލަށް ދަތުރުކުރި ބޯޓެއްކަމަށް ރިޕޯޓްތަށް ބުނެއެވެ.\nމި ހާދިސާ އާއި ގުޅިގެން ނޭޕާލްގެ ބޮޑުވަޒީރު ކޭޕީ ޝަރްމާ އޮލީ ވަނީ މި ހާދިސާ ހިނގާދިޔަ ގޮތް ވަގުތުން ތަހުގީގު ކުރުމަށް ކަމާބެހޭ ފަރާތްތަކަށް އަމުރު ކުރައްވާފައެވެ.\nނޭޕާލުގެ ސިވިލް އޭވިއޭޝަން އޮތޯރިޓީގެ ޑިރެކްޓާ ޖެނެރަލް ސަންޖީވް ގޯތަމް އާއި ހަވާލާދީ ކަތުމަންޑޫޕޯސްޓް ނޫހުން ބުނީ މި ފްލައިޓް ޖައްސަން ހުއްދީފައި އޮތީ އެ އެއާޕޯޓުގެ ދެކުނުފަޅިން ކަމަށާއި ނަމަވެސް ބޯޓު ޖައްސަން މަސައްކަތް ކުރީ އުތުރުފަޅިން ކަމަށެވެ.\n"އާދަޔާ ހިލާފު ގޮތަކަށް ބޯޓު ޖައްސަން އުޅުނު އުޅުން އަހަރުމެން ޖެހޭނީ ބަލާ ތަހުގީގު ކުރަން" ގޯތަމް އާއި ހަވާލާދީ އެ ނޫހުގައި ބުނެފައިވެއެވެ.\nމާޗް 12, 2018 - 16:59\nމާޗް 12, 2018 - 17:08\nބާގީ ނަޝީދުމި ފްލައިޓްގަވީނަމަ ދޯ !\nމާޗް 12, 2018 - 21:26\nނުލަފާމީހުން އަވަހަކަށް މަރެއްވެސް ނުވާނެ. ގިނަފާފަތައް ޖަމަޢަކުރަން ދުނިޔޭގައި ހުންނާނެ.\nމާޗް 12, 2018 - 21:44\nތިިހެން ބުނިމީހާ ފްލައިޓްގަ ތީނަ އިންނަމަ ވެސް ރަގަޅުވިސް\nމާޗް 12, 2018 - 17:19\nތިބާއީ ތެދު ވާހަކައެއްތަ؟\nމާޗް 12, 2018 - 17:27\nކެރަފާ ނަސީމު މިފުލައިޓުގައި އިންކަމަށް މައުލޫމާތުލިބޭ\nމާޗް 12, 2018 - 17:57\nމާޗް 12, 2018 - 18:45\nރިޒާނާ ކިޔާ ކުއްޖެއް\nމާޗް 12, 2018 - 20:49\nނަޝީދު ދެކެ އެހާ ރުޅިއަންނަނީކިޢްވެބާ ؟؟؟؟؟ ނަޝީދު އެފްލައިޓްގެ ހުރެ ވެއްޓުނަސް ،،،،،،،،،،، ތަޤްދީރު ހުރިހާވެސްކަމަކީ ،،،،،،،،،،،، އެކަކު އަނެކަކަށް އިހްތިރާމް ކުރުމާއި އޯގާތެރިވުމަކީ ކިހާރގަޅުކަމެއްކަން ނޭގެނީބާ ؟؟؟؟؟؟؟؟؟؟؟؟؟؟\nމާޗް 12, 2018 - 23:33\nއެކަކު އަނެކަކަށް އިޙްތިރާމް ކުރުމާ، ރީތި ބަހުން މުޢާމަލާތު ކުރުމަކީ މިހާރު ދިވެހިން ދަންނަ ކަމެއް ނޫން. އެއީ ވަކި ވެރިއެއް އައިސްގެން ވީ ކަމެއްވެސް ނޫން. އެއީ ދިވެހިންގެ ގިނަ މީހުންގެ ގޮތެއް ފޮތެއް ނެތީމަ ވީގޮތެއް.\nމާޗް 12, 2018 - 20:51\nތިލަފަތް ތީ ނަޝީދުދެކެ ހާދަ ރުޅިއެއް އަންނަމީހެއް ؟؟؟؟؟؟؟ ކޮބާ މައްސަލައަކީ؟؟؟\nމާޗް 12, 2018 - 20:53\nމާޗް 12, 2018 - 20:55\nމާޗް 12, 2018 - 21:11\nއިންޝާﷲ...އެކުއްޖާގެ ހާލު ރަނގަޅު☺\nމާޗް 13, 2018 - 09:13\nނަސީދު ދެކެ މީހުން ރުޅި އަންނަ ސަބަބަކީ ކީރިތި ރަސޫލާ އަށް ފުރައްސާރަ ކޮއްފައިވާ މީހަކާށް ވާތީވެ މިހާރު ސާފުވެއްޖެދޯ.\nމާޗް 13, 2018 - 11:24\nމީހަކާދިމާލަށް ތިކަހަލަ އެއްޗެބުނުމީ އެހާރާދަޅުކަމެށްނޫން އަނެއްކާތިކަމާ ނަސޭދުއާއޮތީކޮން ގުޅުމެށް//؟\n9 ގަޑިއިރު ކުރިން 7


ދުނިޔޭގެ އެންމެ އަގުބޮޑު ބޫޓު – DhiDaily\nދުނިޔޭގެ އެންމެ އަގުބޮޑު ބޫޓު\nބޫޓަކީ އާއްމުކޮށް ހަމަ ކޮންމެ މީހަކުވެސް ބޭނުން ކުރާނެ އެއްޗެކެވެ. ނަމަވެސް މިއަދު މި ހިއްސާ ކޮށްލަނީ ދުނިޔޭގައި މިހާރު އޮތް އެންމެ އަގުބޮޑު ބޫޓުގެ މައުލޫމާތު ކޮޅެކެވެ.\n23.6 މިލިއަން ޑޮލަރުގެ މި ބޫޓު ޑިޒައިން ކުރުމަށް9މަސް ހޭދަވިއެވެ. މި ބޫޓު އާއްމުންނާއި ހަމަޔަށް ދައްކާލީ ދުބާއީގައި މިކަމަށް ބޭއްވުނު ހަފްލާއެއްގައެވެ. ”ޕެޝަން ޑައިމަންޑް ޝޫޒް“ ނަމަކަށް ކިޔާ މި ބޫޓުގައި 100 އެއްހާ ޑައިމަންޑް ހިމެނޭ އިރު 15 ކެރެޓްގެ ބޮޑު ދެ ޑައިމަންޓް ބޫޓުގެ މަތީގައި ހަރުކޮށްފައި ވެއެވެ.\nޔޫއޭއީގެ ބްރޭންޑެއް ކަމަށްވާ ޖަޑާ ޑުބާއީ އާއި ޕެޝަން ޖުވެލަރސް ގުޅިގެން އުފެއްދި މި ބޫޓު ދައްކައިލުން އޮތީ ޑުބާއީގެ ހަތްތަރީގެ ހޮޓެލް، ބުރިޖް އަލް އަރަބް ގައެވެ. ދުނިޔޭގެ އެންމެ އަގު ބޮޑު ބޫޓު ކަމުގައި މީގެ ކުރިން ނެރެފައިވާ ބޫޓަކީ ”ޑެބީ ވިންގްހަމް ހައި ހީލް“ އެވެ. އެއީ 15.1 މިލިއަން ޑޮލަރުގެ ބޫޓެކެވެ.\nޖަޑާ ޑުބާއީގެ ކޯ ފައުންޑަރ އަދި ކްރިއޭޓިވް ޑައިރެކްޓަރ މަރިޔަ މަޖާރީ ބުނިގޮތުގައި އެމީހުން ފަރުމާކުރި ބޫޓުތަކުގެ ތެރެއިން މިއީ އެންމެ ފުރަތަމަ ޑައިމްންޑް ބޭނުން ކޮށްގެން ނެރޭ ބޫޓު ކަމަށެވެ. އަދި މި ބޫޓު ފަރުމާ ކުރިއިރު ބޭނުންވީ ދުނިޔޭގައިވެސް ފަސޭހައިން ނުލިބޭ ހާއްސް ޑައިމްންޑް ބޭނުން ކޮށްގެން ތައްޔާރު ކުރުމަށެވެ.\n23.6 މިލިއަން ޑޮލަރުގެ މި ބޫޓަކީ ކަސްޓަމަރުން ބޭނުން ވުމުން ތައްޔާރު ކުރާނެ ބޫޓެއް ކަމަށާއި، ބޫޓު ބޭނުންވާ ފަރާތްތަކުން3މަސް ކުރިން އޯޑަރު ކުރަން ޖެހޭނެ ކަމަށްވެސް އެކުންފުނިން ވަނީ ބުނެފައެވެ.


Naibu Raees Faisal MDP ge campaignah L. atholhugai | Mihaaru\nނައިބު ރައީސް މިއަދު ލ. ގަމުގައި ބޭއްވި އެމްޑީޕީގެ ސައިކަލް ބުރުގައި ބައިވެރިވެވަޑައިގަންނަވަނީ.\nނައިބު ރައީސް ފައިސަލް އެމްޑީޕީގެ ކެމްޕެއިނަށް ލ. އަތޮޅުގައި\n15 މާޗް 2019 - 20:11 27 comments\nނައިބު ރައީސް ފައިސަލް ނަސީމް އެމްޑީޕީގެ ކެމްޕެއިނަށް ލ. އަތޮޅަށް މިއަދު ވަޑައިގެންފި އެވެ.\nޖުމްހޫރީ ޕާޓީގެ ސްލޮޓެއްގައި ނައިބު ރައީސް ކަމަށް ވަޑައިގެންނެވި ފައިސަލް ވަނީ ލ. ގަމަށް ވަޑައިގެން އެ ދާއިރާ އަށް އެމްޑީޕީގެ ޓިކެޓުގައި ވާދަކުރައްވާ ކުރީގެ ނޫސްވެރިޔާ މުހައްމަދު ވިސާމަށް ތާއީދު ހޯއްދެވުމަށް ބޭއްވި ސައިކަލް ބުރެއްގައި ބައިވެރިވެވަޑައިގެންފަ އެވެ.\nމިއީ ފައިސަލް ކެމްޕެއިން ހަރަކާތެއްގައި ބައިވެރިވެވަޑައިގެންނެވި ފުރަތަމަ ފަހަރެވެ. އެމަނިކުފާނު މިއަދު ގަމަށް ވަޑައިގަތުމުން މަރުހަބާ ދެންނެވީ އެމްޑީޕީގެ ސަޕޯޓަރުންނެވެ.\nނައިބު ރައީސް މިއަދު ލ. ގަމަށް ވަޑައިގަތުމުން އެ ރަށުގައި ދިރިއުޅޭ ރައްޔިތުން އެމަނިކުފާނަށް ހޫނު މަރުހަބާ އެއް ދަންނަވަނީ. --ފޮޓޯ:އެމްޑީޕީ\nނައިބު ރައީސް ފައިސަލް، ވިސާމަށް ތާއީދު ކުރައްވައި ކެމްޕެއިން ހަރަކާތެއްގައި ބައިވެރިވެވަޑައިގެންނެވި އިރު، ގަމު ދާއިރާ އަށް ޖުމްހޫރީ ޕާޓީގެ ޓިކެޓުގައި ވާދަކުރައްވަނީ އާދަމް އާސިފެވެ. އާސިފަކީ ކުރީގެ ރައީސް އަބްދުﷲ ޔާމީންގެ ވަކީލުންގެ ޓީމުގައި ވެސް ހިމެނިވަޑައިގަންނަވާ ބޭފުޅެކެވެ.\nފޮނަދޫ ދާއިރާ އަށް އެމްޑީޕީގެ ޓިކެޓްގައި ވާދަކުރާ ގާނޫނީ ވަކީލް މޫސާ ސިރާޖުގެ ކެމްޕެއިން ހަރަކާތްތަކުގައި ވެސް ނައިބު ރައީސް ބައިވެރިވެވަޑައިގެންނެވި އެވެ. އެކަމަކު، ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ތާއީދު އޮތީ އެ ދާއިރާ އަށް ވާދަކުރައްވާ ކޮންގްރެސް ޕާޓީގެ ލީޑަރު އަދި މިހާރު ވެސް ދާއިރާގެ މެމްބަރު އަބްދުއްރަހީމް އަބްދުﷲ އަށެވެ.\nނައިބު ރައީސް މިއަދު ލ. ގަމަށް ވަޑައިގެން، އެ ދާއިރާގެ އެމްޑީޕީގެ ޓިކެޓުގައި ވާދަކުރައްވާ ވިސާމް (ވ) އާ އެކު ފޮޓޯއަކަށް ހުއްޓިގެން.\nފަހަކަށް އައިސް، ޖޭޕީގެ ލީޑަޝިޕްގައި ތިއްބެވި ބައެއް ބޭފުޅުން މަޖިލިސް އިންތިހާބުގައި ވާދަކުރައްވާ އެމްޑީޕީގެ ކެންޑިޑޭޓުންނަށް ތާއީދު ކުރައްވާތީ ގާސިމް ވަނީ ހިތްހަމަޖެހިވަޑައިނުގެންފަ އެވެ. އަދި ޖޭޕީގެ ސިޔާސަތުތަކާ ދެކޮޅު ޖޭޕީގެ ބޭފުޅުންނަށް ގާސިމް ވަނީ ވަރަށް ބޮޑަށް ފާޑު ވިދާޅުވެފަ އެވެ.\nޖޭޕީ ކައުންސިލްގެ ވަޓްސްއެޕް ގްރޫޕްގައި ސަރުކާރުގެ އެކިއެކި މަގާމުތަކުގައި ތިއްބެވި ޖޭޕީގެ މެމްބަރުންނަށް އިޝާރާތް ކުރައްވައި ގާސިމް ވިދާޅުވީ އެބޭފުޅުންނަށް މަގާމު ލިބިވަޑައިގަތީ ޖޭޕީގެ "ބުރަކަށި މަތިން"ނާއި ޕާޓީ އަށް "ސަވާރުވެގެން" ހުންނެވީމަ ކަމަށެވެ. ޖޭޕީ ނިކަމެތި ކަމުގައިވިޔަސް، އެ ލިބުނު މަގާމެއް ވެސް ލިބިވަޑައިގެންފައި ވަނީ ޖޭޕީއާ ހުރެ ކަމަށް ވެސް ގާސިމް ވިދާޅުވި އެވެ.\nJP ge siyaasathuthakaa dhekolhu meehunah Gasim ge bahuge hamalaa eh\n"ވީ އިރު، އިހްލާސްތެރިވުމަކީ ތެދުވެރިވުމަކީ، އަމާނާތްތެރިވުމަކީ އިންސާނިއްޔަ ވަންތަކަމަކީ މި ނިކަމެތި ޖޭޕީ އަށް ހިދުމަތްކޮށް ދިނުން. ޖޭޕީ ނިކަމެތި ވާނެ ކަމެއް ނުކުރެއްވުން،" ގާސިމް ވިދާޅުވި އެވެ.\nޖޭޕީގެ ލީޑަޝިޕްގެ ބައެއް ބޭފުޅުންނާއި ގާސިމާ ދެމެދު ބޮޑެތި ހިޔާލުތަފާތުވުންތަކެއް އުފެދުނީ އިންތިހާބުގައި ޕީޕީއެމް/ކޮންގްރެސް ޕާޓީގެ ބައެއް ކެންޑިޑޭޓުންނަށް ތާއީދުކުރެއްވުމަށް ގާސިމް ނިންމެވުމުންނެވެ.\nޕީޕީއެމް ކެންޑިޑޭޓުންނަށް ޖޭޕީން ތާއިދުކުރަން ދެކޮޅު ހަދާ ބޭފުޅުންގެ ތެރޭގައި ގާސިމްގެ އަނބިކަނބަލުން އަދި ޓްރާންސްޕޯޓް މިނިސްޓަރު އައިޝަތު ނަހުލާ އާއި ޖޭޕީގެ ރައީސް އަދި ޓޫރިޒަމް މިނިސްޓަރު އަލީ ވަހީދު އަދި އެންވަޔަރްމަންޓް މިނިސްޓަރު ހުސައިން ރަޝީދު ހިމެނިވަޑައިގަންނަވަ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ޖުމްހޫރީ ޕާޓީ ނައިބު ރައީސް ފައިސަލް ނަސީމް ރައްޔިތުންގެ މަޖިލީހުގެ އިންތިޚާބު 2019 އިއްތިހާދުގެ ހަމަނުޖެހުން ލ. އަތޮޅު\n"ޖޭޕީ އޮތީ ކޯލިޝަންގައި، ގޮތެއް ހޯދީ މަޖުބޫރުވެގެން"\nމަޖިލިހަށް ދާންވީ ވިޔަފާރި ފުޅާކުރާކަށް ނޫން: ފައިސަލް


ދިރާގުން ކެއަރ ސޮސައިޓީއަށް އެހީތެރިކަން ފޯރުކޮށްދީފި\nދިރާގުން ކެއަރސޮސައިޓީގެ ފަރާތުން ހިންގުމަށް ގަސްތުކުރައްވާ ވޮކޭޝަނަލް ޓްރެއިނިންގ ކްލާސްތަކަށް ކޮމްޕިއުޓަރ ސިސްޓަމާއި ލެޕްޓޮޕް އަދި ހައިސްޕީޑް އިންޓަނެޓް ކަނެކްޝަން ފޯރުކޮށްދީފިއެވެ.\nދިރާގުހެޑްއޮފީހުގައިމިއަދު ބޭއްވި ރަސްމިއްޔާތެއްގައި ދިރާގުގެ ފަރާތުން މިތަކެތި ކެއާސޮސައިޓީއާ ހަވާލުކޮށްދެއްވީ ކުންފުނީގެ ސީ.އީ.އޯ އަދި އެމް.ޑީ އިސްމާއިލް ރަޝީދެވެ. ކެއަރ ސޮސައިޓީގެ ފަރާތުން މިތަކެއްޗާއި ހަވާލުވެފައިވަނީ އެޖަމިއްޔާގެ ވައިސް ޗެއާޕާރސަން އިސްމާއިލް އަދުހަމްއެވެ.\nކުޑަކުދިން ހިމާޔަތްކުރުމާއި އެހީތެރިވުމަކީ ދިރާގުގެ އިޖްތިމާއީ ޒިންމާގެ ވަރަށް މުހިންމު ދާއިރާއަކަށްވެފައި މިކަމަކީ މި ޒިންމާގެ ދަށުން ކުރެވިގެންދިޔަ ވަރަށް މުހިންމު ކަމެކެވެ.\nދިރާގުންވަނީ އެކި ގޮތްގޮތަށް ވޭތުވެދިޔަ އަހަރު ތަކުގައި ކުޑަކުދިން ހިމާޔަތް ކުރުމާއި ކުޑަކުދިންގެ ތައުލީމާއި ތަރައްޤީއަށްމަސައްކަތްކުރާ އެކި ޖަމިއްޔާތަކަށް އެހީތެރިކަން ފޯރުކޮށްދީފައިއެވެ. އެގޮތުން މިދިޔަ އަހަރުގެ ކުޑަކުދިންގެ ދުވަހާއި ގުޅުވައިގެން ކެއަރ ސޮސައިޓީގައި އަރލީ އިންޓަވެންޝަން ކްލާހެއް ހިންގުމަށްވެސް އެހީތެރިކަން ފޯރުކޮށްދީފައިވެއެވެ.\nމީގެ އިތުރުންވެސް ކޮންމެ އަހަރަކު ދިރާގުން ބާއްވަމުން އަންނަ ދިރާގު މޯލްޑްވިސް ރޯޑް ރޭހަކީވެސް ކުޑަކުދިން ރައްކާތެރިކުރުމުގެ ޝިޔާރުގުގެ ދަށުން ބާއްވާ ރޭހެކެވެ. އަދި ދިރާގު ސްޕެޝަލް ސްޕޯރޓްސް ފެސްޓިވަލަކީވެސް، ހާއްސައެހީއަށް ބޭނުންވާ ކުދިންނަށް ހާއްސަކޮށްގެން ބާއްވާ އެފަދަ އެންމެ ބޮޑު ހަރަކާތެވެ.\nމިއަހަރުގެ ރަމަޟާން މަހު ނިޔާވި ހެޔޮ ލަފާ މީހަކަށްވެސް މަރުގެ މަލާއިކަތުން ފެނުނު!\nހައިސްޕީޑް އިންޓަނެޓުގެ ހިދުމަތާއެކު ދިރާގު ޓީވީގެ ހިދުމަތްވެސް ގައްދޫ އަށް\nއެންމެންގެ މަގުބޫލު "ބައިސްކޯފް" އެޕާއި ދިރާގު ގުޅިފަ\nބޮޑު ޑިސްކައުންޓަކާއެކު ފައިބަރ ބްރޯޑްބޭންޑްގެ ވަރަށް ހާއްސަ ޕްރޮމޯޝަނެއް ދިރާގުން ފަށައިފި\nފޯރިއާއެކު "ދިރާގު ސްޕެޝަލް ސްޕޯޓްސް ފެސްޓިވަލް" ފެށިއްޖެ


Ithuru 552 meehaku Covidah positive vehje – Iru\nއިތުރު 552 މީހަކު ކޮވިޑަށް ޕޮޒިޓިވްވެއްޖެ\nރާއްޖެ އިން އިތުރު 552 މީހަކު ކޮވިޑް-19 އަށް ޕޮޒިޓިވްވެއްޖެ އެވެ.\nއެޗްޕީއޭ އިން ހާމަކުރި ގޮތުގައި މިއަދު ޕޮޒިޓިވްވި މީހުންގެ ތެރެއިން 271 މީހުންނަކީ ގްރޭޓާ މާލޭ އޭރިއާއިން ޕޮޒިޓިވްވި މީހުންނެވެ. އަތޮޅުތެރޭ އެހެން ރަށްރަށުން ޕޮޒިޓިވްވި މީހުންގެ އަދަދަކީ 249 އެވެ. ޖުމްލަ 31 މީހަކު ވަނީ ރިސޯޓުތަކުން ޕޮޒިޓިވްވެފަ އެވެ.\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 18،462 މީހުންނެވެ. މިހާތަނަށް 49،844 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 164 މީހަކަށް ދަނީ ފަރުވާ ދެމުންނެވެ. އޭގެ ތެރެއިން ދަރުމަވަންތަ ހޮސްޕިޓަލްގެ 11 ވަނަ ފަންގިފިލާގައި ނުވަ މީހަކަށް ދަނީ ފަރުވާ ދެމުންނެވެ. އޭގެ ތެރޭގައި ފަސް މީހަކު އޮތީ ވެންޓިލޭޓަރުގަ އެވެ. ހަތަރު މީހަކު އޮތީ އައިސީޔޫގަ އެވެ. ހުޅުމާލެ މެޑިކަލް ފެސިލިޓީގައި އަށް މީހަކަށް އައިސީޔޫގައި ދަނީ ފަރުވާ ދެމުންނެވެ. ފަސް މީހަކު އޮތީ ވެންޓިލޭޓަރުގަ އެވެ.\nދަރުމަވަންތަ 17 ގައި ފަސް މީހެއް އަދި 16 ވަނަ ފަންގިފިލާގައި ދެ މީހަކަށް ދަނީ ފަރުވާ ދެމުންނެވެ. ހިޔަލަ ވިންގުގައި ހަ މީހެއް އަދި ޕްރައިވެޓް ވޯޑްގައި ހަތަރު މީހަކަށް ދަނީ ފަރުވާ ދެމުންނެވެ. އޭޑީކޭގަައި ވެސް ހަތަރު މީހަކު އެޑްމިޓްކޮށްގެން ދަނީ ފަރުވާ ދެމުންނެވެ.\nކޮވިޑްގައި މިއަދު ތިން މީހަކު މަރުވިއެވެ. އަދާ ހަމައަށް ޖުމްލަ 185 މީހަކު ވަނީ މަރުވެފަ އެވެ.


Kadhuru Farikkulhuvvumuge Faidha | Dhiislam\nކަދުރު ފަރިއްކުޅުވުމުގެ ފައިދާ\nރޯދަމަސް އައުމާއެކު މުޅި ދުނިޔޭގެ އެތަންމިތަނުގައި ކަދުރުގެ ވިޔަފާރި ޢާއްމުވެއެވެ. އެހެނީ ކަދުރަކީ މުސްލިމުން އެބައިމީހުންގެ ރޯދަ ވީއްލުމަށްޓަކައި ޒަމާނުއްސުރެ ބޭނުންކުރަމުން އައި ބާވަތެއްކަމުގައި ވީތީއެވެ. މިކަމަކީ ރަސޫލުﷲ ޞައްލަﷲ ޢަލައިހިޥަސައްލަމްގެ ޒަމާނުއްސުރެ ދެމިގެން އައިސްފައިވާ އާދައެކެވެ. އަދި މިކަން މިގޮތަށް ދެމިގެން އައިސްފައި އޮތުމުގެ ސަބަބެއްކަމުގައި ވެފައިވަނީ ކަދުރުން ރޯދަވީއްލުމަށް ރަސޫލުﷲ ޞައްލަﷲ ޢަލައިހިޥަސައްލަމް ސުންނަތުން އަޅުގަނޑުމެންނަށް އިރުޝާދު ލިބޭތީއެވެ. ކޮންމެއަކަސް އަޅުގަނޑު މިއުޅެނީ ކަދުރުން ރޯދަވީއްލުން ނުވަތަ ކަދުރާ ބެހޭގޮތުން އިސްލާމް ދީނުގައި އައިސްފައިވާ ގިނަގުނަ ވާހަކަތަކާ ބެހޭގޮތުން ލިޔާކަށެއްނޫނެވެ. ނަމަވެސް އަޅުގަނޑުގެ މިމަޟްމޫނުގެ ޤަސްދަކީ ކަދުރުން ލިއްބައިދޭ ޞިއްޙީ ފައިދާއާ ބެހޭގޮތުން ތިޔަބޭފުޅުންނަށް ކޮންމެވެސް މަޢުލޫމާތުކޮޅެއް އެރުވުމެވެ. އަޅުގަނޑަކީ މިކަމާބެހޭ މާހިރަކަށް ނުވިކަމުގައިވިޔަސް އަޅުގަނޑު މިލިޔާ ލިޔުމަކީ ކަމުގެ މާހިރުން އެބައިމީހުންގެ ދިގު ދިރާސާތަކާއި ތަޙުލީލުތަކަށްފަހު ބަޔާންކޮށް ދީފައިވާ މަޢުލޫމާތުތަކެކެވެ. އެހެންކަމުން މިމަޢުލޫމާތުތައް ތިޔަބޭފުޅުންނާ ޙިއްސާކޮށްލުމުގެ އުފާ ޙާޞިލުކުރަމުން ކުރިއަށް ދާނަމެވެ.\nކަދުރުން ލިއްބައިދޭ ޞިއްޙީފައިދާތައް އޭގައިވާ ހަށިގަނޑު ހެދިބޮޑުވުމަށް ބޭނުންވާ ނިއުޓްރިޝަން ލިއްބައިދެނެވި މާއްދާތަކަށް ބަލައިލުމުން ވަރަށް ރަނގަޅަށް ދޭހަވާނެއެވެ. މިގޮތުން ކަދުރުގެ ކޮންމެ 100 ގްރާމެއްގައި ހުންނަ ނިއުޓްރިޝަން ލިއްބައިދެނިވި މާއްދާތައް ތިރީގައި ލިޔެލާނަމެވެ.\n* ސޯޑިއަމް -2މިލިގްރާމް\n* ޖުމްލަ ކާބޯހައިޑްރޭޓް - 75 ގްރާމް\n* ޑައެޓަރީ ފައިބަރ - 8 ގްރާމް\n* ހަކުރު - 63 ގްރާމް\n* ޕްރޮޓީން -2ގްރާމް\n* ވިޓަމިން - A 10 IU\n* ވިޓަމިން ސީ - 0.4 މިލިގްރާމް\n* ވިޓަމިން އީ - 0.05 މިލިގްރާމް\n* ވިޓަމިން ކޭ - 2.7 މައިކްރޯގްރާމް\n* ތިޔަމިން - 0.052 މިލިގްރާމް\n* ރީބޯފްލެވިން - 0.066 މިލިގްރާމް\n* ނިއެސިން - 1.274 މިލިގްރާމް\n* ވިޓަމިން ބީ6 - 0.165 މިލިގްރާމް\n* ފޯލޭޓް - 19 މައިކްރޯގްރާމް\n* ޕެންޓޮތެނިކް އެސިޑް - 0.589 މައިކްރޯގްރާމް\n* ކެލްސިއަމް - 39 މިލިގްރާމް\n* ދަގަނޑު - 1.02 މިލިގްރާމް\n* މެގްނީޒިއަމް - 43 މިލިގްރާމް\n* ފޮސްފޮރަސް - 62 މިލިގްރާމް\n* ޕޮޓޭސިއަމް - 656 މިލިގްރާމް\n* ޒިންކް - 0.29 މިލިގްރާމް\n* ލޮއި - 0.206 މިލިގްރާމް\n* މެންގަނީޒް - 0.262 މިލިގްރާމް\n* ސެލީނިއަމް -3މައިކްރޯގްރާމް\n* ޖުމްލަ ފެޓް - 0.39 މިލިގްރާމް\n* ސެޗުރޭޓެޑް ފެޓް - 0.032 މިލިގްރާމް\n* މޮނޮއަންސެޗުރޭޓެޑް ފެޓް - 0.036 މިލިގްރާމް\n* ޕޮލިއަންސެޗުރޭޓެޑް ފެޓް - 0.019 މިލިގްރާމް\nކާބޯތަކެތީގެ ތެރެއިން އެކައްޗެއްގައި މިހާގިނަ ބާވަތްތައް އެކުލެވިގެންވަނީ ވަރަށްވެސް މަދު އެއްޗެއްގައެވެ. ވަކިން ޚާއްޞަކޮށް ކަދުރަކީ ހަށިގަނޑަށް ބޭނުންވާ ޑައެޓަރީ ފައިބަރ ލިއްބައިދޭ ވަރަށް މުހިއްމު މޭވާއެކެވެ. އަޅުގަނޑުމެން އެންމެން މަޝްހޫރުކުރާ އެމެރިކާގެ "އެމެރިކަން ކެންސަރ ސޮސައިޓީ" ބުނާގޮތުންނަމަ އިންސާނަކު ފުރިހަމަ ގޮތުގައި ހެދިބޮޑުވުމަށް ދުވާލެއްގެ މައްޗަށް 20 ގްރާމްއާއި 34 ގްރާމްއާ ދެމެދުގެ މިންވަރަށް ޑައެޓަރީ ފައިބަރ ބޭނުންވެއެވެ. އެމެރިކާގެ ޕެންސިލްވޭނިޔާގެ ޔުނިވަރސިޓީ އޮފް ސްކްރެންޓަންގެ ސައިންޓިސްޓުންގެ ހޯދުންތައް ބުނާގޮތުން ހިތުގެ ބަލިތަކާއި ކެންސަރު ބަލިން މީހާ ރައްކާތެރިކޮށްދޭ މާއްދާތަކެއްކަމަށްވާ "ޕޮލިފެނޯލްސް" (ކުރީގައި ވިޓަމިން ޕީ) އެންމެ ގިނައިން އެކުލެވިގެންވާ ހިކިމޭވާގެ ބާވަތަކީ ކަދުރެވެ. ކަދުރުގައި ޑައެޓަރީ ފައިބަރާއި ހަކުރާ ލައިގެން ހިމެނޭ ކާބޯހައިޑްރޭޓްސްގެ މިންވަރު 75 ގްރާމް ކަމުގައި ވުމުގެ ނަތީޖާއެއްގެ ގޮތުން ކަދުރު ވެފައިމިވަނީ އިންސާނާގެ ހަށިގަނޑަށް ބޭނުންވާ ހަކަތަ އަވަސްކަމާއެކު ލިއްބައިދެނިވި އެންމެ ރަނގަޅު ކާނާގެ ބާވަތްކަމުގައެވެ. މީގެ އިތުރުން އިންސާނާގެ މަހާއި ނާރުތަކުގެ ނިޒާމް ފުރިހަމަ ޞިއްޙަތެއްގައި ދެމެހެއްޓުމަށް ބޭނުންވާ މާއްދާއެއްކަމަށްވާ ޕޮޓޭސިއަމްވެސް އެންމެ ގިނައިން އެކުލެވިގެންވާ އެއްބާވަތީ ކަދުރެވެ.\nމީގެ އިތުރުންވެސް އިސްވެ ލިޔެވިފައިވާ ލިސްޓުގައިވާ ކޮންމެ ބާވަތަކީވެސް އިންސާނެއްގެ ހަށިގަނޑު ފުރިހަމަ ޞިއްޙަތެއްގައި ހެދި ބޮޑުވުމަށް ބޭނުންވާ މާއްދާތަކެވެ. އެހެންކަމުން ކެއުމުގައި ކަދުރު ބޭނުން ކުރުމީ ހަށިގަނޑަށް ނުހަނު ގިނަ ފައިދާތައް ލިއްބައިދޭނޭ ކަމެއްކަމުގައިވުމީ ޝައްކެއް އޮތްކަމެއް ނޫނެވެ. އިންސާނާއަށް ދިމާވާ ބަލިމަޑުކަމުގެ ތެރެއިން ބައެއްކަންކަމަށް ކަދުރު ބޭނުންކުރުމުގެ ސަބަބުން ފަރުވާ ލިބޭކަމަށް އިސްވެ ދެންނެވިފައިވާފަދަ ތަޙުލީލުތަކުން ދައްކާފައިވެއެވެ. މިގޮތުން އެފަދަ ބައެއްކަންކަން ތިރީގައި ބަޔާންކޮށްލާނަމެވެ.\n* ބަނޑު ހަރުވުން - ކަދުރަކީ ބަނޑުހަރުވުމުން ދުރުކޮށްދޭ ކާނާގެ ބާވަތްތަކުގެ ތެރެއިން ބާވަތެކެވެ. ނަމަވެސް އޭގެ ފައިދާ އެންމެ ރަނގަޅު ގޮތުގައި ލިބިގަތުމަށްޓަކައި ބަނޑުހަރުވެފައިވާ މީހާ ކަދުރު ބޭނުންކުރަން ޖެހޭނީ އެއްރޭ ވަންދެން ފެނުގައި ލުމަށްފަހު އެފެނާ އެކުގައެވެ.\n* ބަނޑުގެ އެކިކަހަލަ އުނދަގޫތައް - ކަދުރުގައި ހިމެނޭ ނިއެސިން މާއްދާއަކީ ބަނޑުގެ އެކިކަހަލަ އުނދަގޫތަށް ދުރުކޮށްދިނުމަށް އެހީތެރިވެދޭ މާއްދާއެކެވެ.\n* ހިތުގެ ޞިއްޙަތު - ކަދުރަކީ މީހާގެ ހިތުގެ ޞިއްޙަތަށް ދުޅަހެޔޮކަން ގެނެސްދޭ ނުހަނު ފައިދާހުރި ކާނާއެކެވެ. އެއްރޭ ވަންދެން ފެނުގައި ކަދުރު ލުމަށްފަހު އެޗިސްކޮށްގެން ކެއުމުން (މާއްދީގޮތުން) ބަލިކަށިވެފައިވާ ހިތްތަކަށް ނުހަނު ފައިދާކުރަކަމުގައި ހޯދުންތަކުން ދައްކައެވެ.\n* ޖިންސީ ބަލިކަށިކަން - ކަދުރަކީ އިންސާނާގެ ހަށިގަނޑުގައިވާ ޖިންސީ ބާރު ވަރުގަދަކޮށް ދިނުމުގައި ވަރަށް ބޮޑަށް އެހީތެރިވެދޭ މާއްދާތައް އެކުލެވޭ މޭވާއެކެވެ. އަދި ޖިންސީ ގޮތުން ބަލިކަށިވެފައިވާ މީހުން ބަކަރި ކިރުގައި އެއްރޭ ވަންދެން މުށެއްހާ ކަދުރު ލުމަށްފަހު އެކިރާ އެއްކޮށް ފުނޑައި، މުގުރާފައި ހުރި ކާފޫރުތޮޅިއާއި މާމުޔާ އެއްކޮށް ބުއިމެއްގެ ގޮތުގައި ބޭނުން ކުރުމުން އެބައިމީހުންގެ ޖިންސީ ބާރު ވަރުގަދަކޮށް ދަރިފަނި އުފެއްދުމަށާއި ދަރިމައިވުމަށް އެހީތެރެވެދެއެވެ.\n* ބޭރަށް ހިންގުން - ދޮންވެފައިވާ ތާޒާ ކަދުރަކީ އޭގައި ބޭރަށް ހިންގުމުން ދުރުކޮށްދޭ މާއްދާއެއް ކަމަށްވާ ޕޮޓޭސިއަމް ނުހަނު ގިނަ ބާވަތެކެވެ. އެހެންކަމުން ބޭރަށް ހިންގާ މީހުން ދޮންވެފައިވާ ތާޒާ ކަދުރު ބޭނުންކުރުން ހުއްޓެވެ.\n* ބަނޑުގެ ކެންސަރު - ކަދުރަކީ ބަނޑުގެ ކެންސަރުން ރައްކާތެރިކޮށް ދިނުމަށް ވަރަށް ފައިދާ ހުރި މޭވާއެކެވެ. މިގޮތުން މިފަދަ ބަލިމީހުންގެ ކޮންމެ ޢުމުރަކަށް ވިޔަސް އެހެން ބޭސްތަކާއެކު ބޭހެއްގެ ގޮތުގައި، ކަދުރު ބޭނުންކުރުން ހުއްޓެވެ. އަދި ބޭސްތަކާ ޚިލާފަށް ކަދުރަކީ އެއްވެސް ބާވަތެއްގެ ސައިޑް އިފެކްޓެއް ކުރާ ބާވަތެއް ނޫނެވެ.\nމިހުރިހާކަމެއްގެ އިތުރުން އަޅުގަނޑުމެން ކާބޯތަކެތީގައި ހިމެނޭ ބާވަތްތަކުގެ ތެރެއިން އަބަދުހެން ބިރުން މިއުޅޭ ކޮލެސްޓްރޯލްއޭ މިކިޔާ ބާވަތުގެ އެއްވެސް މިންވަރެއް ކަދުރުގައި އެކުލެވިފައި ނެތުމީ ކަދުރު ފަރިއްކުޅުއްވުމުގައި ތިޔަބޭފުޅުންގެ ހިތްތަކަށް ލިބިވަޑައިގަންނަވާނޭ ވަރަށް ބޮޑު ތަސައްލީއެކެވެ. ވީމާ ދުޅަހެޔޮ ޞިއްޙަތަކަށްޓަކައި ކެއުމުގައި ގިނަގިނައިން ކަދުރު ބޭނުންކުރައްވާށެވެ. ރޯދަ މަހުގައެވެ. އަދި ރޯދަ މަހަށް ފަހުގައިވެސްމެއެވެ.


ބީއެމްއެލުން ގުރައިދޫގައި ސެލްފް ސާވިސް ސެންޓަރެއް 44 min – Ubufili\nComments Off on ބީއެމްއެލުން ގުރައިދޫގައި ސެލްފް ސާވިސް ސެންޓަރެއް 44 min\nބީއެމްއެލުން ގުރައިދޫގައި ސެލްފް ސާވިސް ސެންޓަރެއް 44 min\nބީއެމްއެލުން ކ. ގުރައިދޫގައި ސެލްފް ސާވިސް ސެންޓަރެއް މިއަދު ހުޅުވައިފި އެވެ.\nމި ހިދުމަތާއެކު އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާކުރުމާއި ބިލަށް ފައިސާ ދެއްކުމުގެ އިތުން ފައިސާ ޓްރާންސްފާ ކުރުމުގެ ހިދުމަތް ލިބޭނެ އެވެ.\nމި އޭޓީއެމާއެކު، ކ. އަތޮޅުގައި ސެލްފް ސާވިސް ސެންޓަރުގެ ހިދުމަތް މިހާރު މާލޭގެ އިތުރުން ހަތަރު ރަށަކުން ލިބޭނެ އެވެ. ނަމަވެސް އެހެން ރަށްރަށުން ވެސް ބޭންކުގެ ކޭޝް އޭޖެންޓުން މެދުވެރިކޮށް ހިދުމަތް ލިބޭނެ އެވެ.\nބީއެމްއެލް ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ މިއީ އަމިއްލަ ފަރުދުންނާއި ވިޔަފާރިތަކާއި މުޅި ރާއްޖޭގެ ރައްޔިތުންގެ މަންފާ އަށް އެ ބޭންކުން ކުރަމުންދާ އިންވެސްޓްމަންޓް ފުޅާކުރުމަށް އެޅި މުހިންމު ފިޔަވަޅެއް ކަަމަށެވެ.\nމިދިޔަ އަހަރު ބީއެމްއެލް އިން ވަނީ ނުވަ ރަށެއްގައި އަލަށް ސެލްފް ސާވިސް އޭޓީއެމް ސެންޓަރުތައް ހުޅުވައިފަ އެވެ. އިތުރު ފަސް ރަށެއްގައި ހުރި އޭޓީއެމްތަކުން ސެލްފް ސާވިސް ބޭންކިންގެ ހިދުމަތްތައް ލިބޭ ގޮތް ވަނީ ހަދައިފަ އެވެ.\nބީއެމްއެލް އިން އަންނަނީ ރާއްޖޭގެ 20 އަތޮޅެއްގައި 35 ބްރާންޗުތަކާއި 66 ސެލްފް ސާވިސް ސެންޓަރާއި 127 އޭޓީއެމް އަދި 200 އަށް ވުރެ ގިނަ ކޭޝް އޭޖެންޓުން މެދުވެރިކޮށް ހިދުމަތް ދެމުންނެވެ.\nComments Off on އުރީދޫ: ހިދުމަތުގައި 16 އަހަރު، މުއާސަލާތީ ދާއިރާއަށް އިންގިލާބެއް\nއުރީދޫ: ހިދުމަތުގައި 16 އަހަރު، މުއާ� ...\nComments Off on ބަރަހަނާ ހާލުގައިހުރެ ހިނައިގަތުމާ ވުޟޫޢުކުރުން ހުއްދަވާނެތަ؟ ޞައްޙަވާނެތަ؟\nބަރަހަނާ ހާލުގައިހުރެ ހިނައިގަތުމާ ...\nComments Off on ”ޑްރައިވިންގ ލައިސަންސް“ގެ ހިންދީ ރިމޭކެއް ހަދަނީ!\n”ޑްރައިވިންގ ލައިސަންސް“ގެ ހިންދީ ...\nComments Off on ޗައިނާ ސަފީރުގެ އަލްވަދާއު: ވަކިވެ މިދަނީ ރީތި ހަނދާންތަކަކާއެކު!\nޗައިނާ ސަފީރުގެ އަލްވަދާއު: ވަކިވެ � ...\nComments Off on އުރީދޫގެ ސީއީއޯގެ މަގާމަށް ގަތަރުގެ ބޭފުޅެއް ކަމަށްވާ ހާލިދު އައްޔަން ކޮށްފި\nއުރީދޫގެ ސީއީއޯގެ މަގާމަށް ގަތަރުގ� ...\nComments Off on ލިލް ކަޓުވާލައި ޕީއެސްޖީ ފްރެންޗް ކަޕް ކުއާޓާ އަށް\nލިލް ކަޓުވާލައި ޕީއެސްޖީ ފްރެންޗް ކ ...\nComments Off on ދަރިވަރަކަށް ޖިންސީ ގޯނާކުރުމުގެ ތުހުމަތު ޓިއުޝަން ޓީޗަރަށް\nދަރިވަރަކަށް ޖިންސީ ގޯނާކުރުމުގެ ތ� ...\nComments Off on އޮމިކްރޯން ފެނުނީ ދެކުނު އެފްރިކާ އިން އައި މީހެއްގެ ގައިން\nއޮމިކްރޯން ފެނުނީ ދެކުނު އެފްރިކާ އ ...\nComments Off on ބޮލީވުޑްގެ ވަރުގަދަ ކުރިމަތިލުންތަކެއް!\nބޮލީވުޑްގެ ވަރުގަދަ ކުރިމަތިލުންތަ ...\nComments Off on ސީޒަންގެ ”އަނދިރިކަން“ މީޑިއާނެޓަށް!\nސީޒަންގެ ”އަނދިރިކަން“ މީޑިއާނެޓަ ...\nComments Off on ގެވެށި އަނިޔާއިން ރައްކާތެރިވުމަށް ބަދަހި ގެވެށި ގުޅުމެއް އޮތުން މުހިންމު: މެޑަމް ފަޒްނާ\nގެވެށި އަނިޔާއިން ރައްކާތެރިވުމަށް ...\nComments Off on ގާސިމްގެ ހަޔާތާ ގުޅޭ ފިލްމެއް ހަދަނީ


Wear OS ah Nan Badhalukuree Keevve? | Mihaaru\n"އެންޑްރޮއިޑް ވެއާ"ގެ ނަން "ވެއާ އޯއެސް" އަށް ބަދަލުކުރީ ކީއްވެ؟\nއެންޑްރޮއިޑް ވެއާ ޑިވައިސްތަކަށް ވެއާ އޯއެސް ހަމަޖެއްސުމުން ޑިވައިސްތައް އުފައްދާ ކުންފުނިތަކަށް ފުރުސަތު ބޮޑުވަނެ ކަމަށް ބެލެވޭ\n24 މާޗް 2018 - 06:51\nއެންޑްރޮއިޑް ސްމާޓް ގަޑިތައް، ސްމާޓް ބޭންޑްތައް އަދި ސްމާޓް އަނގޮޓިތައް ހިންގުމަށްޓަކައި ގޫގުލް އިން އުފެއްދި އޮޕަރޭޓިން ސިސްޓަމް ވެސް ޝާމިލްވާ ގޮތަށް، އެ ފަދަ ޑިވައިސްތަކަށް "އެންޑްރޮއިޑް ވެއާ"އޭ ކިޔަ އެވެ. މި ނިސްބަތުން ނަން ކިޔުމުން އެ ޑިވައިސްތަކުގެ މައްޗަށް އެންޑްރޮއިޑް މާ ބޮޑަށް ފާޅުވެ އެވެ. އެހެންވެ އެންޑްރޮއިޑްގެ ނަން ކަނޑާލައި، އާންމު ނަމެއް ގޮތުގައި، "ވެއާ އޯއެސް" ކިޔުނީ އެވެ.\nވިޔަފާރި އުސޫލުން ބަލާއިރު ވެއާ އޯއެސް އަށް ނަން ބަދަލުކުރުމުން "ވެއާ އޯއެސް" އަށް ބަރޯސާކުރާ ޑިވައިސްތައް އުފައްދާ ކުންފުނިތަކަށް ވާނީ ފައިދާ އެވެ. ސަބަބަކީ އެ ޑިވައިސްތައް މިހާރު ވެސް ބޭނުންކުރަނީ ހަމައެކަނިި އެންޑްރޮއިޑް ސްމާޓްފޯން ބޭނުންކުރާ މީހުންނަށް ނުވުމެވެ.\nގޫގުލް އިން އެއްކޮށްފައި ހުރި ތަފާސްހިސާބުތަކަށް ބަލާއިރު، ކޮންމެ ތިން "އެންޑްރޮއިޑް ވެއާ" ގަޑިއަކުން އެއް ގަޑި "ޕެއާ"ކޮށްފައި ނުވަތަ ގުޅުވާފައި ހުންނަނީ އައިފޯނަކާ އެވެ. ދޭހަ އަކީ އެޕަލް އައިފޯން މާހައުލުގައި ވެސް، އެންޑްރޮއިޑް ވެއާ ގަޑިތައް މަޝްހޫރު ކަމެވެ.\nވެއާ އޯއެސް އަށް ނަން ބަދަލުކުރުމުން ވާނެ ފައިދާ އަކީ އެންޑްރޮއިޑްގެ ނަން އޮންނާތީ ކަމުނުދާ މީހުންނަށް ވެސް އެ ޑިވައިސްތަކަށް ރުހެވުމެވެ. އަދި ވައިސްތަކުގެ ވިޔަފާރި އަށް ފުރުސަތު ލިބުމެވެ.\nގޫގުލް އައިއޯ ސަމިޓްގައި މި މައުލޫ އަށް އަލިއަޅުވާނެ ކަމަށް ބެލެވެ އެވެ. ވެއާ އޯއެސް އަށް ނަން ބަދަލުކުރުމާ ގުޅިގެން، ޑިވައިސްތަކުގެ ކުރިމަގު ރާވާފައިވާ ގޮތް ގޫގުލުން ކިޔައިދިނުމަކީ ގާތް ކަމެކެވެ. އަދި އެހެން އުފެއްދުންތަކަށް ވެއާ އޯއެސް މިސްރާބުޖެހުމަކީ ވެސް ވުން އެކަށީގެންވާ ކަމެކެވެ.\nއައިފޯން އެންޑްރޮއިޑް ސްމާޓް ފޯން


Champions League Ga Real Kulhunu Match Ah Zidhan Ge Thaureef - Vaguthu\nޗެމްޕިއަންސް ލީގުގައި ރެއާލް މެޑްރިޑުން ޖަރުމަނުގެ ބޮރޫޝިއާ މޮންޗެންގްލަޑްބަކް އަތުން ރޭ މޮޅުވި މެޗަކީ މިސީޒަނުގައި ރެއާލް މެޑްރިޑުގެ އެންމެ ފުރިހަމަ މެޗުކަމަށް އެޓީމުގެ ކޯޗް ޒައިނުއްދީން ޒިދާން ބުނެފިއެވެ.\nރެއާލްގެ އަލްފްރެޑޯ ޑި ސްޓެފަނޯ ދަނޑުގައި ކުޅުނުު މިމެޗުގައި ރެއާލް މޮޅުވީ 0-2ގެ ނަތީޖާއަކުންނެވެ. މިމެޗުގައި ރެއާލް އިން ކާމިޔާބުކުރި ދެ ލަނޑުވެސް އެޓީމަށް ކާމިޔާބުކޮށްދިނީ އެޓީމުގެ އިތުބާރު ފޯވާޑް ކަރީމް ބެންޒީމާއެވެ.\nމެޗުގައި ރެއާލްގެ މުޅި ޓީމުންވެސް ޓީމެއްގެ ގޮތުގައި ކުޅެ މޮޅުވާން މަސަައްކަތް ކުރަމުން ދިޔަ ތަން ފެނިގެންދިޔައެވެ. ހާއްސަކޮށް މެދު ތެރެއިން ރަނގަޅު ޕާސްތަކެއް ކޮށް އެޓޭކްތައް އުފެއްދުމަށް މެދުތެރެއަށް ކުޅެމުންދާ ކުޅުންތެރިން ވަރަށް ރަނގަޅަށް ވަނީ މަސައްކަތް ކޮށްފައެވެ.\nމުބާރާތުގެ ރައުންޑް އޮފް 16 އަށް ދިޔުމަށް މޮޅުވުން މަޖުބޫރުކަން އެނގިހުރެ ރެއާލް ޓީމް މެޗާއި ކުރިމަތިލި އިރު މެޗުން އެ ޓީމު މޮޅުވުމުގައި ބެންޒީމާގެ އިތުރުން އެޓީމުގެ ކުރިން ލޫކަސް ވަސްކުއޭޒް އާއި މެދު ތެރެއިން ފުރުސަތު ތަނަވަސްކޮށްދިނުމަށް މޮޑްރިޗް އާއޮ ޓޮނީ ކްރޫޒް ދިޔައީ ގިނަ މަސައްކަތްތަކެއް ކުރަމުންނެވެ. އަރި ކެޕްޓަން ރާމޮސްގެ ފަރާތުން ވެސް ރޭގެ މެޗުގައި ރަނގަޅު ހަމަލާތަކެއް މޮންޗެންގްލަޑްމަކުގެ ގޯލާއި އަމާޒުކޮށް ފޮނުވާލާފައިވެއެވެ.\nމެޗަށްފަހު ވާހަކަދައްކަމުން ޒިދާން ބުނީ މި މެޗުގައި މެޗަށް ވަރަށް ބޮޑަށް ތައްޔާރުވެވުނި ކަމަށާއި ރެފްރީގެ ފުރަތަމަ ކަށިގަނޑުން ފެށިގެން އެންމެ ފަހު ކަށިގަނޑާއި ހަމައަށްވެސް ޓީމެއްގެ ގޮތުގައި ރެއާލްގެ ކުޅުންތެރިން ދެއްކީ އެކުޅުންތެރިއެއްގެ އެންމެ ފުރިހަމަ ކުޅުން ކަމަށެވެ. އަދި މިއީ ޓީމަށް މިސީޒަނުގައި އެންމެ ފުރިހަމަ ކުޅުމެއް ދެއްކުނު މެޗު ކަމަށްވެސް ޒިދާން ވަނީ ބުނެފައެވެ.\nމެޗުން މޮޅުވުމުން ކުޅުނު ހަމެޗުން ލިބުނު 10 ޕޮއިންޓާއެކު ރެއާލް ވަނީ ގުރޫޕުގެ އެއްވަނަ ޓީމުގެ ގޮތުގައި ދެވަނަ ބުރަށް ދަތުރުކޮށްފައެވެ. އަށް ޕޮއިންޓާއެކު ދެވަނައިގައި މޮންޗެންގްލަޑްބަކް އޮތްއިރު ތިންވަނައިގައި އޮތީ ޝަހްތަރު ޑޮނެޓްސްކްއެވެ. އަދި މިގުރޫޕުގެ އެންމެ ފުލުގައި ހަ ޕޮއިންޓާއެކު އިންޓަ މިލާނެވެ.


Maruge commision ah Zahid haaziru koh bayaan nagaifi | Mihaaru\nރާޅުގަނޑު ސަރަހައްދުގައި ބްރިޖް ބަލަން ހެދި ތަނުގައި ކޭޓަރިންގެ ހިދުމަތް ދިނުމަށް ޒާހިދު (ކ) އަށް ކުރީގެ ހައުސިން މިނިސްޓަރު މުއިއްޒު ލިޔުން ހަވާލުކުރައްވަނީ\nމަރުގެ މައްސަލަ ބަލާ ކޮމިޝަނަށް ޒާހިދު ހާޒިރުކޮށް ބަޔާން ނަގައިފި\n10 އެޕްރީލް 2019 - 11:57 14 comments\nއެ ކޮމިޝަނުން ކުރި ޓްވީޓެއްގައި ބުނިގޮތުގައި ޒާހިދު ހާޒިރުކުރީ، ވަޅި ހަރައި ރަހުމުޑަގޮތަކަށް މަރާލިި ބްލޮގާ ޔާމީން ރަޝީދާ ގުޅޭގޮތުން 2011 ވަނަ އަހަރާއި 2012 ވަނަ އަހަރު އޭނާ ކޮށްފައިވާ ޓްވީޓްތަކާ މެދު ސުވާލު ކުުރުމަށެވެ.\nހޮނިހިރު ދުވަހު ބޭއްވި އާންމު އިންތިހާބުގައި ހިތަދޫ މެދު ދާއިރާއަށް ވާދަކުރަން ނިންމެވުމަށް ފަހު ނަން އަނބުރާ ގެންދެވި ޒާހިދު ވަނީ މިދިޔަ އަހަރު މަރާލި ޔާމީނަށް އިންޒާރުގެ ގިނަ ޓްވީޓްތަކެއް ކޮށްފަ އެވެ. ނިއު ޕޯޓް ހިންގާ ސްޓްރާޑާ ކުންފުނީގެ އެއް ހިއްސާދާރު ކަމަށްވާ ޒާހިދުގެ ބައެއް ޓްވީޓްތަކުގައި މަރުގެ އިންޒާރު ވެސް ދީފައިވެ އެވެ.\nޔާމީން ވަނީ މި ޓްވީޓްތައް ފުލުހުންގެ ސަމާލުކަމަށް ގެނެސްފަ އެވެ. އެކަމަކު އޭރު ފުލުހުން އެކަމާ އަޅައެއް ނުލި އެވެ.\nމަރުގެ މައްސަލަތައް ބެލުމަށް، ރައީސް އިބްރާހިމް މުހައްމަދު ސޯލިހު ކޮމިޝަން އުފެއްދެވީ، ޖެނުއަރީ 1، 2012 އިން ފެށިގެން ނޮވެމްބަރު 17، 2018 އާ ދެމެދު މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބެލުމަށެވެ. އެގޮތުން އެ މުއްދަތުގެ ތެރޭގައި ހިނގާފައިވާ 24 މައްސަލައެއް އަންނަނީ ބަލަމުންނެވެ.\nއޭގެ ތެރެއިން ބައެއް މައްސަލަތައް މިހާރު ބަލާ ނިންމާފައިވާ ކަމަށް އެ ކޮމިޝަނުން ވަނީ ބުނެފަ އެވެ. އެކަމަކު ކޮމިޝަނަށް ގާނޫނީ ބާރުވެރިކަން ދޭ ބިލް މަޖިލީހުން ފާސް ނުކުރާތީ ދަތިތަކާ ދިމާވާ ކަމަށް އެތަނުން ވަނީ ބުނެފަ އެވެ. އެއީ ޖިނާއީ އިޖުރާއަތުގެ ގާނޫނުގައި ފާހަގަކޮށްފައިވާ ގޮތުގައި، ކޯޓަށް ހުށަހެޅޭނީ އެ މައްސަލަ ބަލާ އިދާރާއަކަށް ދިން ބަޔާން އެކަނި ކަމަށްވާތީ އެވެ. ނަމަވެސް ބަލައި ނިމިފައި ހުރި މައްސަލަތަކުގައި ކުރިއަށްދާނެ ވަކި ގޮތެއް އަދި ނުނިންމަ އެވެ.\nޔާމީން ދިރިއުޅުނު ގޭގެ ސިޑިގޮޅި ތެރޭގައި ތޫނު އެއްޗެހިން ހަމަލާދީ އޭނާ މަރާލީ ދީނީ ޚިޔާލު ތަފާތުވުންތަކެއްގެ ތެރޭގައި ކަމަށް ފުލުހުން ވަނީ ބުނެފަ އެވެ. އަދި އެ މައްސަލައާ ގުޅިގެން ހަތް މީހަކު ހައްޔަރުކޮށް ވަނީ ދައުވާކޮށްފަ އެވެ.\nއިތުރު ލިޔުންތައް ކުށްކުރުން ނިއުޕޯޓް ޔާމީން ރަޝީދު މަރާލުން މަރުގެ މައްސަލަތައް ބަލާ ކޮމިޝަން


Ihavandhoo ah Ibu ge gina vaudhu thakeh\nއިހަވަންދޫއަށް އިބޫގެ ގިނަ ވައުދުތަކެއް\nއިހަވަންދޫ: އަލީ އަފާފް\nއިބޫ އިހަވަންދޫގެ ރައްޔިތުންނާއި ބައްދަލުކުރައްވަނީ-- ފޮޓޯ: އެމްޑީޕީ\nއިދިކޮޅު ކޯލިޝަންގެ ކެނޑިޑޭޓް އިބްރާހިމް މުހައްމަދު ސޯލިހް، އިބޫ އިހަވަންދޫ އަށް ވަޑައިގެންނެވުމުން އެރަށުން އޭނާއަށް ހޫނު މަރުހަބާއެއް ކިޔައިފި އެވެ. އިބޫ ވަނީ އެރަށަށް ގިނަ ވައުދުތަކެއްވެސް ވެފަ އެވެ.\nއިހަވަންދޫ ރައްޔިތުންނާއި ބައްދަލުކުރައްވައި އިބޫ ވިދާޅުވީ، އިހަވަންދޫ އޮތީ މިއަަހަރުގެ ރިޔާސީ އިންތިހާބަށް ފައްކާވެފައިކަމަށާއި މިރަށް އޮތީ ބޮޑުތަނުން ތައްޔާރުވެފައި ކަމަށެވެ. އަދި އިހަވަންދޫއިން ބޮޑު އަގުލަބިއްޔާތެއް ލިބޭނެ ކަމަށްވެސް އިބޫ ވިދާޅުވި އެވެ.\nއިބޫ އިހަވަންދޫއަށް ވަޑައިގެން-- ފޮޓޯ: އަލީ އަފާފް\nއިބޫ ވިދާޅުވީ، އިހަވަންދޫއަށް އަސާސީ ހިދުމަތްތައް ރަނގަޅު ގޮތުގައި ލިބިގެން ގޮސްފައިނުވާ ކަމަށާއި އެކަމަކީ ސަރުކާރުތަކުން ވެފައިވާ އިހްމާލެއް ކަމަށެވެ.\n"މިރަށަކީ ތައުލީމީ ދަރިންތަކެއް އުޅޭ ރަށެއް، މިރަށަކީ އާބާދީގެ ބޮޑު ބައެއް ރަށުގައި ދިރިއުޅޭ ރަށެއް، ރަށަށް ލިބެން ޖެހޭ އަސާސީ ހިދުމަތްތައް އެންމެ ރަނގަޅަކަށް ލިބެމުން ނުދޭ، މިއީ ސަރުކާރުތަކުގެ އިހުމާލު، މިރަށުން ލިބެން ޖެހޭނެ ތައުލީމު، މިރަށުން ލިބެން ޖެހޭނެ ސިއްހީ ހިދުމަތް، މިރަށުން ލިބެން ޖެހޭނެ އެހެނިހެން ވަސީލަތްތައް، މިރަށަށް ވަރަށް ގިނަ ކަންތައްތައް ކޮށްދޭން އެބަހުރި،" އިބޫ ވިދާޅުވި އެވެ.\nއިބޫ ވިދާޅުވީ، މިރަށަކީ ވަަރަށް ބޮޑަށް ބޯހިޔާވަހިކަމުގެ ދަތިކަން އޮތް ރަށެއް ކަމަށާއި މިރަށުގައި ބިން ހިއްކައިގެން ގޯތިދޭނެ ކަމަށެވެ. އަދި އެތަނުގައި ސިނާއީ މަސައްކަތްތައްވެސް ފެށިގެންދާނެ ކަމަށް އިބޫ ވިދާޅުވި އެވެ.\n"މިރަށަކީ ދޯނި ފަހަރު އޮޑި ފަހަރު ގިނަ ރަށެއް، ސްލިޕްވޭ އެއް މިރަށުގައި އެޅިގެންދާނެ،" އިބޫ ވިދާޅުވި އެވެ.\nއިބޫ ވިދާޅުވީ، ބަނދަރު ހެދިފައިއޮތް ނަމަވެސް ބަނދަރު އޮތީ ވަރަށް ބޮޑަށް ފުރިފައި ކަމަށާއި ބަނދަރަާށް ބަދަލު ގެންނަން ޖެހޭ ކަމަށެވެ. އަދި އެކަން އެންމެ ބޮޑަށް އިނގޭނީ ރަށުގެ ރައްޔިތުންނަށް ކަމަށާއި ރައްޔިތުން ބޭނުންވާ ގޮތަށް އެބަދަަލު ގެނެސްދޭނެ ކަމަށްވެސް އިބޫ ވިދާޅުވި އެވެ.\n"ރާއްޖެއަކީ ހަމައެކަނި ދިވެހިންނަށް މަސްވެރިކަން ކުރެވޭ ތަނަކަށް ހެދިގެންދާނެ، އަދި މަހަށް ހެޔޮ އަގު ކުރިޔެކޭވެސް އެއްގޮތަށް ލިބިގެންދާނެ، އަދި މިރަށުގައި މަސްގަނެވޭނެ ގޮތް ހެދިގެންދާނެ، އައިސްޕްލާންޓް އެބަޖެހޭ ބޮޑުކުރަން، އައިސްޕްލާންޓުން މިރަށުގެ ދޯނި ތަކަށް ބޭނުންވާ ވަރަށް ހިދުމަތެއް ނުދެވޭ، އައިސްޕްލާންޓް ބޮޑުކޮށް އޭގެ ކެޕޭސިޓީ ބޮޑުކޮށް މަސްވެރިން ބޭނުންވާ ގޮތަށް މަސްވެރިން ބޭނުންވާ ވަރަށް އައިސް ލިބޭނެ ގޮތް އަޅުގަނޑުމެންގެ ވެރިކަމުގައި ހަމަޖެހިގެންދާނެ،" އިބޫ ވިދާޅުވި އެވެ.\nއިބޫ ވިދާޅުވީ، އިދިކޮޅުގެ ސިޔާސަތުގައު އޮތީ ފުޓްސަލް ދަނޑެއް ނޫން ކަމަށާއި އިހަވަންދޫގައި ޓާފްބޮޑު ފުޓްބޯޅަ ދަނޑަކާއެކު ޒުވާނުންގެ މަރުކަޒެއްވެސް އެޅިގެންދާނެ ކަމަށެވެ. އަދި އެތަނުގައި ޒުވާނުން ކުޅެއް ބޭނުންވާ ކުޅިވަރުތަކުގެ ފެސިލިޓީސްތައް ގާއިމް ކުރެވިގެންދާނެ ކަމަށްވެސް އިބޫ ވިދާޅުވި އެވެ.\nއިބޫ ވިދާޅުވީ، ސިއްހީ މަރުކަޒަށް އިކްއިޕްމަންޓާއެކު ޑޮކްޓަރުން ބޭނުންވާ ކަމަށާއި ހަމައެކަނި މެޝިންތައް ބެހެއްޓުމަކުން ފުދެންނެތް ކަމަށެވެ.\n"އެތަނަށް ބޭނުންވާ ޑޮކްޓަރުން އެތަނަށް ހަމަކޮށް އެތަނުގެ ފެންވަރު ސިއްހީ މަރުކަޒަކުން ހޮސްޕިޓަލަކަށް ބަދަލު ކުރެވިގެންދާނެ،" އިބޫ ވިދާޅުވި އެވެ.\nއިބޫ އިތުރަށް ވިދާޅުވީ، ރަށުގެ މަގުތަކަކީ ހަދަން ޖެހިފައިއޮތް މަގުތަކެއް ކަމަށާއި އިދިކޮޅު ވެރިކަމެއްގައި މަގުތަކުގައި ތާރު އެޅިގެންދާނެ ކަމަށެވެ. އަދި ވިދާޅުވީ، މަތީ ތައުލީމު ގާއިމް ކޮށްދިނުމަކީ އިދިކޮޅު ސިޔާސަތުގައި ހިމެނޭ ކަމެއް ކަމަށާއި އިހަވަންދޫގައިވެސް މަތީ ތައުލީމު ފޯރުކޮށް ދެވިގެންދާނެ ކަމަށްވެސް އިބޫ ވިދާޅުވި އެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު އިހަވަންދޫ + މޯލްޑިވްސް ޔުނައިޓެޑް އޮޕޮޒިޝަން


ހަނިމާދޫ ސުކޫލުގެ އިންޑިއާ ޓީޗަރަކު އިސްރާއީލަށް ތާއީދު ކުރުމުން ދިވެހީން ރަތަށް! – Dhen.mv\nއިބްރާހީމް ޙުސައިން May 21, 2021 - 8:31 am\nހައްދު ފަހަނައެޅި އިސްރާއީލްގެ ސިފައިން ފަލަސްތީނުގެ ކުށެއް ނެތް މުސްލިމުންނަށް ދޭ ތުރާލާއި އަނިޔާއާ ދެކޮޅަށް ހދ.ހަނިމާދޫ ސުކޫލުގެ މުވައްޒަފުން ހިމެނޭހެން އެންމެހައި ދިވެހީން ފާޅުކުރަމުންދާ ޝުއޫރަށް ގޮން ޖަހައި އެ ސުކޫލުގެ އިންޑިއާ ޓީޗަރަކު އިސްރާއީލަށް ތާއީދުކޮށް އެކަން ހާމަކޮށްފިއެވެ.\nހަނިމާދޫ ސުކޫލުން އިއްޔެ ވަނީ ފަލަސްތީނާ އެކުގައި ތިބިކަން ދައްކައިދިނުމުގެ ގޮތުން ފަލަސްތީނު ދިދައިގެ ހަރަކާތެއް ކުރިއަށް ގެންގޮސްފައެވެ.\nމި ހަރަކާތް ކުރިއަށް ގެންގޮސްފައި ވަނިކޮށް އެ ސުކޫލުގެ ޓީޗަރު ސުކުމަރަން ވަނީ އޭނާގެ ތާއީދު އިސްރާއީލަށް އޮތްކަން ހާމަކޮށްފައެވެ. އަދި އޭނާ ދަނީ އިސްރާއީލަށް ތާއީދު ކުރާ ވީޑިއޯތަކާއި ބަސްތައް ވެސް މީސްމީޑިއާގައި ހިއްސާ ކުރަމުންނެވެ.\n2008 ވަނަ އަހަރުން ފެށިގެން ރާއްޖޭގައި މަސައްކަތް ކުރަމުން އަންނަ މި ޓީޗަރުގެ އަމަލުގެ ސަބަބުން ހަނިމާދޫ ޒުވާނުން ދަނީ ކަންބޮޑުވުން ފާޅު ކުރަމުންނެވެ. އެ ގޮތުން އެ ފަރާތްތަކުން ބުނަމުން ދަނީ ދިވެހި ސަރުކާރުން ހުރިހައި ގުޅުމެއް ކަނޑައިލައިފައިވާ ގައުމަކަށް ތާއީދުކޮށް ، ސަރުކާރުގެ އެފަދަ ނިންމުމަކާ ދެކޮޅު ހަދައި ވާހަކަ ދެއްކުމަކީ ބަލައިގަނެވޭނެ ކަމެއް ނޫން ކަމަށެވެ. އަދި މީހުން ޤަތުލުކޮށް ލާއިންސާނީ އަނިޔާދޭ މީހުންނަށް ހިތްވަރުދޭ މީހުން ، ދަރީންނަށް ކިޔަވައިދޭން ތިބުމަކީ ބިރު ގަންނަ ކަންބޮޑުވާ ކަމެއް ކަމަށް ވެސް ބެލެނިވެރީން ބުނެއެވެ.\nއިސްރާއީލުން މެދުކެނޑުމެއް ނެތި 11 ދުވަސް ވާންދެން ފަލަސްތީނަށް ދިން ލާއިންސާނީ ހަމަލާތައް ވަގުތީ ގޮތުން ހުއްޓައިލާން ނިންމިއިރު އެ ހަމަލާތަކުގައި 200 އަށް ވުރެ ގިނަ މީހުން ޝަހީދުކޮށްލައިފައިވެއެވެ.\nމި ހަމަލާތަކާ ގުޅިގެން ފަލަސްތީނާއެކުގައި ތިބިކަން ހާމަ ކުރުމުގެ ގޮތުން ރާއްޖޭގެ ހުރިހައި ރަށަކުން ވެސް އަދި ވަކިވަކި އިދާރާތަކުން ވެސް ވަނީ ފަލަސްތީނަށް އޮތް ތާއީދާއި ލޯބި ހާމަކޮށްފައެވެ.\nކިޔުންތެރިންގެ ހިޔާލު 15\nއަވަހަށް ރަށަސް ފޮނުވާލަ\nއަވަހަށް ތިކަހަލަ ޔަހޫދީން ރަށުން ފޮނުވާ ލުމަށް ކައުންސިލަށް ހުށައަޅުއްވަާ\nވަގުތުން ވަގުތަށް މި މީހާބޭރު ކުރޭ\nިޓީޗަރު ފޮނުވާލާ.. މިފަދަ މީހުންނަށް ވަޒީފާ ދީގެން ނުވާނެ.\nއަވަސްވީ ގޮތަކުން އެސޮރުގެ ވަޒީފާ އިޒުރޭލަށް ބަދަލު ކޮށްލާ.\nދުވަސްކޮޅަކުން އަޑުއިވޭނީ ކުއްޖަކަށް ޓިއުޝަން ދިން ހަބަރު\nތިޔަހޫދީކަލޭގެ މިހާރުން މިހާރައް ރަށުންބޭރުކުރުމައް ގޮވާލަން\nއަޅުގަނޑުގެެ ދަރިޔަކުހުރިި ކުލާހަކަށްް ވަނަކަނުދޭނަންް. ހަނިމާދޫޫ ބެލެނިވެރިންދެންް ގޮތެއްނިންމާ\nތިކަލޭގެ މަޢާފަށް އެދިގެންވެސް މިގައުމުގަ ހުރެވޭތޯ ބަލާނެ. ހުރެއްޖެނަމަ ކުރިއަށްވުރެ ނުބައިވާނެ. އަހަރެމެންގެ ޅަދަރިން ދީނުން ބޭރުކުރަން މަސައްކަތް ކުރާނެ.\nވީމާ ތިކަލޭގެ މިގައުމުން ބޭރުކޮށްލުމަށް އެޑިޔުކޭޝަން މިނިސްޓަރަށް ގޮވާލަން.\nޑޕޯޓ ކޮއްލާފަ އަވަހައ ބޭރުކުރޭ!!!\nސުކުމަރަން އަށް ދިވެހިންގެ ޓެކްސް ފައިސާއިން މުސާރަ ދިނުން ހުއްޓާލާ.. އޭނަ ކިޔަވަދޭ ކުލާހަށް ދަރިވަރުން ނުފޮނުވާ.. އަހަރަމެންގެ ދަރިންގެ ބޮލަށް ޔަހޫދީންނަށް އެރުމުގެ ފުރުސަތު ނުދެއްވާ.. އޭނަގެ ފޮޓޯ އާއްމުކުރޭ އެހެންނޫނީ ތިޔަރަށުން އޭނަ ބޭރު ކުރިޔަސް ކޮންމެވެސް އެހެން ސްކޫލަކަށް ކިޔަވަދޭން ފޮނުވަފާނެ..\nސުކޫލުން ފިޔަވަޅު އެޅުމުގެ ކުރިން ހުރި ތަނުގެ އެގުރީމެންޓު ވެސް ކެންސަލްކޮށްލާ.އުޅޭނެ ތަނެއްގައި އުޅެދާނެ ނު!


ގެތަކެއްގެ މައްޗަށް ޕާކިސްތާންގެ ގައުމީ އެއާލައިންގެ މަތިންދާބޯޓެއް ވެއްޓިއްޖެ – Haftha\nThu, 28 May, 2020, 1:27 pm\nގެތަކެއްގެ މައްޗަށް ޕާކިސްތާންގެ ގައުމީ އެއާލައިންގެ މަތިންދާބޯޓެއް ވެއްޓިއްޖެ\nއޭވިއޭޝަންގެ އޮފިޝަލުންނާ ހަވާލާދީ ބީބީސީގައި ބުނެފައިވަނި، ލާހޫރުން ފުރައިގެން ކަރާޗީގެ މައި އެއާޕޯޓް، ޖިނާހް އިންޓަނޭޝަނަލް އެއާޕޯޓަށް ދަތުރުކުރި އެ ފްލައިޓުގައި 99 ފަސިންޖަރުންނާއި އަށް ކުރޫއިން ދަތުރުކުރި ކަމަށެވެ.\nރިޕޯޓްތައް ބުނާ ގޮތުން އެ މަތިންދާބޯޓު ވެއްޓިފައިވަނީ ކަރާޗީގެ މީހުން ދިރިއުޅޭ ސަރަހައްދަކަށެވެ. އަދި އެމަޖެންސީ ހިދުމަތްތަކުން މިހާރު ސީންގައި ހަރަކާތްތެރިވަމުން އަންނަ ގިނަ ގެތަކެއް ވެސް ހަލާކުވެފައިވާ ކަމަށްވެއެވެ.\n“މަތިންދާބޯޓު ވެއްޓުނީ ކަރާޗީއަށް. އޭގެން ދަތުރުކުރި މީހުންގެ އަދަދު ކަށަވަރުކުރުމުގެ މަސައްކަތް ކުރިއަށް އެބަދޭ. މިހާރު ހުރި މައުލޫމާތުން އެނގޭ ގޮތުގައި އެ ފްލައިޓުގައި 99 ފަސިންޖަރުންނާއި އަށް ކުރޫ މެންބަރުން ދަތުރުކުރި،” ޕާކިސްތާން އޭވިއޭޝަން އޮތޯރިޓީގެ ތަރުޖަމާން އަބްދުލް ސައްތާރު ހޮކާރު ވިދާޅުވެފައިވެއެވެ.\nއެއާޕޯޓްގެ މަސްދަރަކާ ހަވާލާދީ ރިޕޯޓްތައް ބުނާ ގޮތުން، ފްލައިޓުގެ އެއް އިންޖީނު ފެއިލްވެފައިވާކަން ކޮންޓްރޯލް ޓަވަރަށް ޕައިލެޓް އެންގިއެވެ. އަދި ފްލައިޓް ޖައްސަން އެއާޕޯޓްގެ ދެ ރަންވޭ ވެސް ކްލިއާ ކަމަށް ޓަވަރުން ޕައިލެޓަށް އެންގި ކަމަށާއި ނަމަވެސް އެއަށްފަހު ކުރޫއިންނާއި އެއާ ޓްރެފިކް ކޮންޓްރޯލާ މުވާސަލާތީ ގުޅުން ކެނޑުނު ކަމަށް އެނޫހުގައި ބުނެފައިވެއެވެ.\nޕާކިސްތާނުގައި މަތިންދާބޯޓެއް ވެއްޓިފައި މިވަނީ ކޮރޯނާވައިރަސްއާ ގުޅިގެން ލޮކްޑައުން ކުރުމަށްފަހު އެގައުމުގެ އެތެރޭގެ އުދުހުންތައް އަލުން ފެށުމުގެ ހުއްދަ ދިންތާ ކުޑަ ދުވަސްކޮޅެއްގެ ތެރޭގައެވެ.\nގާނޫނުއަސާސީ އަށް ހުށަހަޅާފައިވާ އިސްލާހު ބަލައިގަތުމާއި ދެކޮޅަށް އެމްޑީޕީ ހަތަރު މެންބަރަކު ވޯޓު ދެއްވި


ވައްޑޭ މާލެ ދިއުމުން ހޫނު މަރުހަބާއެއް ކިޔައިފި – Ungoofaaru\nހޮނިހިރު, ސެޕްޓެމްބަރ 21 2019\nސުޖާގެ ހާލަތު އިތުރަށް ގޯސް ވަނީ، އެހީތެރިކަމެއް ދެއްވާ!\nސައިފް ގޯލްޑަން ޖުބުލީ ވޮލީ މުބާރާތުގައި މިފަހަރު4ޓީމު\nޔޫއާރުއެޗުގެ ވަޒީފާތަކަށް 180 މީހުން ކުރިަމތިލައިފި\nބަނޑޭރިގަނޑު/ޙަބަރު/ވައްޑޭ މާލެ ދިއުމުން ހޫނު މަރުހަބާއެއް ކިޔައިފި\nޙަބަރުރ.އަތޮޅުމަޖިލިސް އިންތިހާބު 2019ސިޔާސީ\nވައްޑޭ މާލެ ދިއުމުން ހޫނު މަރުހަބާއެއް ކިޔައިފި\nއިބްރާހީމް ޒަޔާން9އޭޕްރިލް 2019\n0 559 މިނެޓެއް ނުވަނިސް ކިޔާލެވޭ\nމިދިޔަ ހޮނިހިރު ދުވަހު ބޭއްވުނު ރައްޔިތުންގެ މަޖިލިސް އިންތިހާބުގައި އުނގޫފާރު ދާއިރާގެ ގޮނޑި ކާމިޔާބު ކުރެއްވި ދިވެހި ރައްޔިތުންގެ ޑިމޮކްރެޓިކް ޕާޓީ އެމްޑީޕީގެ ކެނޑިޑޭޓް މުހައްމަދު ވަހީދު ވައްޑޭ މާލެ ދިއުމުން ވައްޑޭއަށް ހޫނު މަރުހަބާއެއް ކިޔައިފިއެވެ. ވައްޑޭގެ ރައްޓެހިންނާއި އާއިލާ އަދި ސަޕޯޓަރުން ވައްޑޭއަށް މައުހަބާ ކިޔާފައިވަނީ ހުޅުލޭ އެއާޕޯޓުންނެވެ.\nއިއްޔެ މެންދުރު ފްލައިޓުން ވައްޑޭ މާލެ ދިޔައިރު މަރުހަބާ ކިއުމަށް ސަޕޯޓަރުން ތިބީ އެއާޕޯޓްގެ ޑޮމެސްޓިކް ޓާމިނަލް ކުރިމަތީ އެތުރިލައިގެންނެވެ. ސަޕޯޓަރުން ވަނީ މަރުހަބާގެ ބެނައަކާއެކު މާބޮނޑިއެއް އަރުވާފައެވެ.\nވައްޑޭ މިއިންތިހާބު ކާމިޔާބު ކުރުމާއި ގުޅިގެން އުނގޫފާރު ދާއިރާގެ އުނގޫފާރު ހުޅުދުއްފާރު އަދި މާކުރަތުގައި ވަނީ ރައްޔިތުންނަށް ޝުކުރު އަދާކޮށްފައެވެ. އުނގޫފާރު ރައްޔިތުންނަށް ޝުކުރު އަދާކޮށް ބޭއްވި ރޭގަނޑުގެ ހަފްލާ އޮތީ7އޭޕްރީލް 2019 ވީ އާދީއްތަ ދުވަހުގެރޭ 20:30 ގައި އުނގޫފާރު އިން ކުރިމަތީގައެވެ. މި ހަފްލާގައި އުނގޫފާރުގެ ގިނައަދަދެއްގެ ބަޔަކު ބައިވެރިވިއެވެ.\nމާލޭގައި ތިބި ދާއިރާގެ ރަށްޔިތުންނަށް ބޭއްވި ހަފްލާ އޮތީ ރޭ 21:00 ގައި ސްކައިފޯ ރެސްޓޯރަންޓްގައެވެ.\nމިއިންތިހާބުގައި މާލެ އަދި ދާއިރާގެ ތިންރަށުގައި ހުރި ފޮށިތަކުން ވައްޑޭވަނީ ތަފާބޮޑުކޮށް ކުރިހޯދާފައެވެ. މިއީ ރައްޔިތުންގެ މަޖިލީހުގެ އުނގޫފާރު ދާއިރާގެ ގޮނޑި އެމްޑީޕީން ކާމިޔާބުކުރި ފުރަތަމަ ފަހަރެވެ.\nރ.މަޑުއްވަރީ މީހަކު ދަންޖެހިފައި ހުއްޓާ ފެނިއްޖެ


Mi Aharuge Hakuru Baleege Shiaarakee "Anhenunnaai Hakuru Bali", Keehve? - Vaguthu\nމި އަހަރުގެ ހަކުރުބަލީގެ ޝިއާރަކީ"އަންހެނުންނާއި ހަކުރުބަލި"، ކީއްވެ؟\nދުނިޔޭގައި ފާހަގަކުރާ ހަކުރުބަލީގެ ދުވަހާއި ގުޅިގެން ޝިއާރެއްގެ ގޮތުގައި "އަންހެނުންނާއި ހަކުރި ބަލި"ކަނޑައެޅީ ކީއްވެތޯ ވިސްނާލަމާ ހިނގާށެވެ.\nއަންހެނުންނަކީ އާއިލާއެއްގެ ގިނަ ކަންކަމުގައި ހިއްސާ އޮންނަ ބައެކެވެ. އެގޮތުން އަންހެންނަކީ ދަރިންނާއި ފިރިމީހާއަށް ނުވަތަ އާއިލާއަށް ކައްކާފައި ކާން ދިނުމުގެ ބުރަ ޒިންމާ އުފުލާ މީހުންނެވެ. އެކަން ކުރުމަށް ފިހާރައަށް ދާނީ އަންހެނުންނެވެ. ނޫނީ ގެއަށް ބޭނުންވާ ކެއުމާއި ކެއްކުމާއި ގުޅުންހުރި ސާމާނުގަތުމަށް ލިސްޓު ހަދާނީ އަންހެނުންނެވެ. އެހެންކަމުން ހަކުރު ހުންނަ ބާވަތްތަކުގެ ކެއުމާއި ބުއިން ތައްޔާރު ކުރުން ނުވަތަ ގަތުމަކީ އަންހެނުންނަށް ކުރެވިދާނެ ކަމެކެވެ. އެއީ ގަސްތުގައި ކުރަން ބޭނުންވާނެ ކަމެއް ނޫނެވެ.\nނޭގި ތިއްބާ އެފަދަ ކަންކަންވަނީއެވެ. އެހެންކަމުން ދުނިޔޭގެ ސިއްހަތު ޖަމިއްޔާއިން މިފަދަ ޝިއާރެއް ނަގާފައި ވަނީ، އަންހެނުންނަށްވެސް ކެއުމާއި ބުއިން ފަދަ ތަކެތި ތައްޔާރު ކުރުމުގައި ވިސްނާލަން ޖެހޭ ކަންކަން ހުރުމާއިއެކު މިފަދަ ކަންކަމުން އާއިލާ ދުރުކުރުވުމަށް އެ މީހުންނަށް ކުރެވޭނެ ކަންތައްތަކަށް ބަލާފައިކަން ޔަގީނެވެ. އަދި އަންހެނުންނަށް އެ ބަލި ޖެހޭ ވަރު ބޮޑުވުމުންނެވެ.\nއޭގެ އިތުރުން އަންހެނުންނަކީވެސް ހަކުރި ބަލި ހުރިކަމުގައިވިޔަސް ފަރުވާ ކުޑަ ބައެކެވެ. އެގޮތުން ހެލިފެލިވެ އުޅެން ބޭނުން ނުވުމާއި ވިސްނާއި ކަންކަމާއި ފިކުރުބޮޑު ކުރުމާއި، ކަންނެތް ކަމާއި، މާގިނައިން ކެއުން ފަދަ ކަންކަމަކީ އަންެހެނުން ކުރާ ކަންތައްތަކަށްވާއިރު، އެފަދަ ކަންކަމުން އަންހެނުން ދުރުކުރުވުމުގެ މަސައްކަތައް އެހީއެއްގެ ގިތުންވެސް މިފަދަ ޝިއާރެއް ނަގާފާނެވެ.\nމިހާރުވެސް ދުނިޔޭގައި އަންހެނުންގެ ތެރޭގައި 13 މިލިއަނެއްހާ މީހުން ހަކުރު ބަލި ޖެހިފައިވާކަމަށް ދިރާސާތަކުން ދައްކައެވެ. އަދި އަންހެނުންނަށް ޖެހޭ ބަލިތަކުގެ ތެރެެއިން9ވަނައަށް އެންމެ ގިނަ މީހުން މަރުވެފައި ވަނީ ހަކުރު ބަލީގެ ސަބަބުންނެވެ.


vnews - Fahu quarter gai 85 insaththa resort ah libunu aamdhany ithuru: MMA\nފަހު ކުއާޓަރުގައި 85 އިންސައްތަ ރިސޯޓަށް ލިބުނު އާމްދަނީ އިތުރު: އެމްއެމްއޭ\nމިދިޔަ އަހަރުގެ ފަހު ކުއާޓަރުގައި، ރާއްޖޭގެ 85 އިންސައްތަ ރިސޯޓަށް ލިބުނު ޖުމްލަ އާމްދަނީ އިތުރުވެއްޖެ އެވެ.\nމޯލްޑިވްސް މަނިޓަރީ އޮތޯރިޓީން ކުރި ބިޒިނަސް ސާވޭއިން ދައްކާ ގޮތުން ރާއްޖޭގައި ހިންގާ ރިސޯޓްތަކުގެ ތެރެއިން 85 އިންސައްތަ ރިސޯޓަށް ލިބުނު އާމްދަނީ ވަނީ އިތުރުވެފައެވެ.\nއެމްއެމްއޭގެ ބިޒްނަސް ސަރވޭއިން ދައްކާ ގޮތުން މިދިޔަ އަހަރުގެ ފަހު ކުއާޓަރުގައި ރިސޯޓްތަކަށް ލިބުނު ބުކިންގެ އަދަދު ވަނީ އޭގެ ކުރީ ކުއަރޓާރާ އަޅާބަލާއިރު 75 އިންސައްތަ އިތުރުވެފައެވެ.\nއަހަރުގެ ފަހު ކުއާޓަރުގައި ހިމެނޭ ނޮވެމްބަރު، ޑިސެމްބަރަކީ ޓޫރިޒަމްގެ ހައި ސީޒަންގައި އެންމެ ބާރު ބޮޑު ދުވަސްވަރަށް ވުމުން، 92 އިންސައްތަ ރިސޯޓުން ވަނީ އެނދު ވިއްކި އަގު ބޮޑު ކޮށްފައެވެ.\nއެމްއެމްއޭގެ ސަރވޭއިން ދައްކާ ގޮތުން މިދިޔަ އަހަރުގެ ފަހު ކުއާޓަރުގައި 50 އިންސައްތަ ރިސޯޓުގެ މާލީ ހާލަތު ރަނގަޅުވެފައިވާއިރު، ބާކީ ހުރި 50 އިންސައްތަ ރިސޯޓްތަކުގެ މާލީ ހާލަތަށް ބަދަލެއް އައިސްފައެއް ނުވެއެވެ.\nއަދި 38 އިންސައްތަ ރިސޯޓުގައި މަސައްކަތްކުރާ މުވައްޒަފުންގެ އަދަދު އިތުރުވި ނަމަވެސް، 56 އިންސައްތަ ރިސޯޓުގައި މަސައްކަތްކުރާ މުވައްޒަފުންގެ އަދަދު އިތުރުވެފައެއް ނުވެއެވެ.\nމިދިޔަ އަހަރުގެ ފަހު ކުއާޓަރުގައި ރިސޯޓުތަކަށް ލިބުނު އާމްދަނީ އިތުރުވި ނަމަވެސް މިއަހަރުގެ ފެބްރުއަރީ ފަސްވަނަ ދުވަހު ރާއްޖޭގައި އިއުލާން ކުރި ކުއްލި ނުރައްކަލުގެ ސަބަބުން ރާއްޖެއަށް ފަތުތުވެރިން އަންމުންދާ މިންވަރު ވަނީ ވަރަށް ބޮޑަށް ދަށަށް ގޮސްފައެވެ.\nމިގޮތަށް ދިމާވީ ރާއްޖޭގައި ކުއްލި ނުރައްކާ އިއުލާން ކުރީ އެފަދަ ހާލަތެއް ނެތި ކަމަށް ބައެއް ގައުމުތަކަށް ގަބޫލު ކުރެވުމުން ފަތުރުވެރިން ރާއްޖެއަށް ޒިޔާރަތް ނުކުރުމަށް އެފަދަ ގައުމުތަކުން ޓްރެވެލް އެޑްވައިޒަރީތައް ނެރުމުން ކަމަށް އިގްތިސާދީ މާހިރުން ބުނެއެވެ.


Commerical Law ge masters degree eh Villa College in tha'aaraf koffi | Mihaaru\nޚަބަރު / ވިލާ ކޮލެޖް\nކޮމާޝަލް ލޯ ގެ މާސްޓާސް ޑިގްރީއެއް ވިލާ ކޮލެޖުން ތައާރަފުކޮށްފި\nވިލާ ކޮލެޖުން އަންނަ އަހަރު ކިޔަވަން ފަށާ ކޮމާޝަލް ލޯ ކޯސް، އުއްތަމަ ފަނޑިޔާރު މުއުތަސިމް ކޮމާޝަލް ލޯންޗުކުރައްވަނީ -- މިހާރު\n04 ނޮވެމްބަރ 2020\nއިނގިރޭސި ވިލާތުގެ ޔުނިވާސިޓީ އޮފް ދި ވެސްޓް އޮފް އިންގްލަންޑް (ޔޫވީ) ގެ ކޮމާޝަލް ލޯ (އެލްއެލްއެމް) ގެ މާސްޓާސް ޑިގްރީއެއް ވިލާ ކޮލެޖުން މިއަދު ތައާރަފު ކޮށްފި އެވެ.\nއެ ކޮލެޖުގައި ބޭއްވި ރަސްމިއްޔާތެއްގައި މި ކޯސް ތައާރަފު ކޮށްދެއްވީ އުއްތަމަ ފަނޑިޔާރު މުއުތަސިމް އަދުނާނެވެ. މި ކޯހުގެ ކިޔެވުން ފަށާނީ އަންނަ އަހަރުގެ ޖެނުއަރީ މަހު އެވެ.\nއަންނަ އަހަރުގެ ޖެނުއަރީ މަހު ފަށާ ކޯސް ތައާރަފު ކޮށްދެއްވުމަށް ފަހު، އުއްތަމަ ފަނޑިޔާރު ވިދާޅުވީ ގާނޫނީ ދާއިރާގައި މަސައްކަތް ކުރައްވަން ވާނީ އަދުލު އިންސާފު ގާއިމު ކުރުމުގެ ނިޔަތުގައި ކަމަށެވެ.\n"ގާނޫނީ ދާއިރާގައި މަސައްކަތްކުރާ ބޭފުޅުން، މަސައްކަތް ކުރައްވަން ވާނީ ހީވާގި ކަމާ އެކު ކެރިގެން، އަދުލު އިންސާފުކޮށް އަދި އޮޅުންތަކެއް ނެތި،" މުއުތަސިމް ވިދާޅުވި އެވެ.\nވިލާ ކޮލެޖުގައި މިއަދު ބެއްވި ރަސްމިއްޔާތެއްގައި އުއްތަމަ ފަނޑިޔާރު ވާހަކަދައްކަވަނީ -- ފޮޓޯ: މިހާރު\nމި ކޯސް ތައާރަފްކުރަން ނިންމީ، ގާނޫނީ ދާއިރާގައި މަސައްކަތްކުރާ މީހުންނާއި އެ ދާއިރާގައި ކިޔަވާ ދަރިއަވަރުންނަށް އަމާޒުކޮށްގެން ވިލާ ކޮލެޖުން މިދިޔަ އަހަރު ކުރިއަށް ގެންދިޔަ ސާވޭއެއްގެ ނަތީޖާ އަށް ބަލާފައި ކަމަށް އެ ކޮލެޖުން ބުންޏެވެ. އެ ސާވޭގައި ބައިވެރިވި 90 ޕަސެންޓަށް ވުރެ ގިނަ މީހުން ބުނީ މި ދާއިރާއާ ގުޅޭ ގޮތުން އިތުރަށް ތައުލީމު ހާސިލްކުރަން ބޭނުންވާ ކަމަށާއި ކިޔަވަން ބޭނުންވަނީ ރާއްޖެއިން ކަމަށެވެ. ބޭރުގެ ގައުމެއްގެ ޔުނިވާސިޓީއަކުން ކިޔަވައިދޭ ވިޔަފާރިއާ ގުޅުން ހުރި ކޯހެއް ގިނަ މީހުން އިހްތިޔާރު ކުރި ކަމަށް ވިލާ ކޮލެޖުން ބުނެ އެވެ.\nގާނޫނީ ދާއިރާ އިން ނުވަތަ މި ކޯހާ ގުޅޭ އެހެން ދާއިރާއަކުން ވެސް ޑިގްރީއެއް ހާސިލްކޮށްފައިވާ ކޮންމެ މީހަކަށް މި ކޯހަށް ހުށަހެޅޭނެ އެވެ.\nމި ކޯސް ފަރުމާކޮށްފައި ވަނީ ދިރާސާ ކުރުމަށް ހާއްސަ އިސްކަމެއް ދީގެނެވެ. ތިން ސެމިސްޓާއަކަށް ބަހާލައިގެން ކޯހުގެ ކިޔަވުން ކުރިއަށް ގެންދާ އިރު، ފަހު ސެމިސްޓާ ހާއްސަ ކޮށްފައި ވާނީ ދަރިވަރުންގެ ޑިޒަޓޭޝަން ފުރިހަމަކުރަން ކަމަށް ވިލާ ކޮލެޖުން ބުންޏެވެ. އަހަރެއްގެ ތެރޭގައި މި ކޯސް ފުރިހަމަކުރެވޭނެ އެވެ.\nމި ކޯހަށް ކުރިމަތިލުމުގެ ފުރުސަތު މިހާރު ވަނީ ހުޅުވާލައިފަ އެވެ. ކޯހަށް ހުށަހެޅުމުގެ އެންމެ ފަހު ތާރީހަކީ އަންނަ މަހުގެ 19 ވަނަ ދުވަހެވެ.\nއެކި ދާއިރާތަކުން ސެޓްފިކެޓް ލެވެލް ކޯސްތަކުން ފެށިގެން މާސްޓާސް ޑިގްރީ ކޯސްތަކާ ހަމައަށް 109 ކޯހެއް ވިލާ ކޮލެޖުން މިހާރު އަންނަނީ ކިޔަވައި ދެމުންނެވެ.\nފެކަލްޓީ އޮފް ޝަރީއާ އެންޑް ލޯ ވިލާ ކޮލެޖް މަތީ ތައުލީމު\n2 ކޮމެންޓް, 13 ރިއެކްޝަންސް\nކަމުދާ ކޮލެޖެއް ނޫން. މި ރާއްޖޭގައި އަމިއްލަ ފަރާތްތަކުން ހިންގާ ކޮލެޖްތައް ލިމިޓް ނުކޮށްފިނަމަ މި ގައުމަށް ބޮޑު ގެއްލުންތަކެއް ލިބޭނެ. މިހާރުވެސް އެކަން އެބަ ފެނޭ. ވިޔަފާރިޔަށް ފެންވަރުދަށް ޑިގްރީތައް ދިނުން ހުއްޓުވުމަށް މަސައްކަތް ތަކެއް ކުރަން އެބަޖެހޭ.\nމި ރާއްޖޭގަ ހުރި އެންމެ ފެންވަރު ރަގަޅު ކޮލެޖް


Jamal Kashoggi: Gathulu kohlevunu Adeh!\nޖަމާލް ޚާޝުގްޖީ: ގަތުލުކޮށްލެވުނު އަޑެއް!\nޖަމާލް ޚާޝުގްޖީ ކުރިން ދިން އިންޓަވިއުއެއްގެ ވީޑިއޯއަކުން ނަގާފަައިވާ ފޮޓޯއެއް\nސައުދީ އަރަބިއްޔާގެ ނޫސްވެރިޔާ ޖަމާލް ޚާޝުގްޖީގެ ވާހަކަ މުޅި ދުނިޔޭގަައި މާ އަޑުގަދަކޮށް ދައްކަން ފެށީ ތުރުކީގެ އިސްތަންބޫލުގައި ހުންނަ ސައުދީ ކޮންސިއުލޭޓަށް ވަނުމަށް ފަހު އެތަނުން ނުނިކުމެ އޭނާ ގެއްލުމުންނެވެ. އެންމެ ފަހުން ކަންތައްތައް ފިލާ ސާފުވީ އިރު އެނގި ހާމަވެފައިވާ ގޮތުގައި ސައުދީ ކޮންސިއުލޭޓްގެ ތެރޭގައި ބަޔަކު ވަނީ އުމުރުން 59 އަހަރުގެ ޚާޝުގްޖީ މަރާލާފައެވެ. އޭނާ މަަރާލުމުގައި ބައިވެރިވީ ސައުދީ ޖާސޫސީ އިދާރާގެ އިސް ބަޔަކު ރާވައިގެން ކަން ވެސް ވަނީ ހާމަވެފައެވެ. ކައިވެންޏެއް ކުރުމަށް ބޭނުންވާ ލިޔެކިއުންތަކެއްގެ ކަންތަކުގައި ކޮންސިއުލޭަޓަށް ދިޔަ ޚާޝުގްޖީ މަރަން އެވަރުގެ އަނިޔާވެރި ހުތުރު ރޭވުމެއް ރޭވީ ކީއްވެތޯ މިއީ އުފެދޭ ސުވާލެކެވެ. ޚާޝުގްޖީއަކީ ކިހާވަރެއްގެ ، ކޮން ކަމެއް ކުރަމުން އައި ކާކުކަަން އޮޅުން ފިލުވަން މުހިއްމުވީ އެހެންވެއެވެ.\nޚާޝުގްޖީ އެހާ މަޝްހޫރީ ކީއްވެ؟\nޚާޝުގްޖީއަކީ ސައުދީ އަރަބިއްޔާގެ މިހާރުގެ ލީޑަޝިޕަށް ވަރަށް ބޮޑަށް ފާޑުކިޔަމުން ދިޔަ މީހެކެވެ. އެގޮތުން އޭނާ ވަނީ އެމެރިކާގެ ވޮޝިންޓަންޕޯސްޓްގައި ކޮލަމް ލިޔެގެން ވެސް ސައުދީ ޝާހީ އާއިލާއަށް ފާޑުކިޔާފައެވެ. އޭނާ ވޮޝިންޓަންޕޯސްޓްގައި ކޮލަމް ލިޔަން ފެށިތާ އަހަރުތަކެއް ވެއްޖެއެވެ. އެގޮތުން އޭނާ އިނގިރޭސިބަހުން ލިއުނު ކޮލަމްތައް ފަހުން އަރަބިބަހަށް ތަރުޖަމާވެސް ކޮށްފައި ވެއެވެ.\nނޫސްވެރިކަމުގެ ދާއިރާގައި އޭނާ ކޮށްފައިވާ މަސަައްކަތްތަކުގެ ތެރޭގައި އަފްޣާނިސްތާނުގައި 1980ގެ އަހަރުތަކުގައި ކުރި މަސައްކަތްތައް ހިމެނެއެވެ. އެގޮތުން އޭނާ ވަނީ އަލްގައިދާގެ ކުރީގެ ލީޑަރު އުސާމާބިން ލާދިންއާ ވެސް އެތައް ފަހަރެއްގެ މަތިން ބަައްދަލުކޮށް އިންޓަވިއުކޮށްފައެވެ. އެރީ އަލްގައިދާގެ ލީޑަރަކަށް އުސާމާ ވުމުގެ ކުރިންނެވެ. އެމެރިކާގެ ނިއުޔޯކްގައިވާ ވޯލްޑް ޓްރޭޑް ސެންޓަރަށް 2001 ވަނަ އަހަރުގެ ސެޕްޓެމްބަރުމަހުގެ 11 ވަނަ ދުވަހު ހަމަލާ ދިން އިރު ޚާޝުގްޖީ ހުރީ ސައުދީ އަރަބިއްޔާގައި އިނގޭސިބަހުން ނެރޭ ނޫހެއް ކަމަށްވާ އަރަބް ނިއުސްގެ އެޑިޓާ އިން ޗީފްގެ މަގާމުގައެވެ. އެނޫހަކީ ޝާހީ އާއިލާގެ ބޭފުޅަކު ހިންގާ ނޫހެކެވެ. އޭގެ ފަހުން އޭނާ ވަނީ ސައުދީގެ އެހެން ނޫހެއް ކަމަށްވާ އަލް ވަތަންގައި ވެސް އެޑިޓާ އިން ޗީފްކަމުގެ މަގާމު އަދާކޮށްފައެވެ. އެނޫހުން އޭނާ ދެ ފަހަރެއްގެ މަތިން ވަކިކުރިއެވެ.\nބައިނަލް އަގުވާމީ މުޖުތަމައަށް ޚާޝުގްޖީ އިނގެނީ ކީއްވެ؟\nއަލްވަތަން އިން ވަކި ކުރުމަަށް ފަހު އެނޫހުގެ ހިންގުން އަލުން ހަވާލުކުރުމާ ދެމެދުގައި ޚާޝުގްޖީ ހުރީ ޕްރިންސް ތުރުކީ އަލް ފައިސަލްގެ އެޑްވައިޒަރަކަށެވެ. އެމަގާމު ޚާޝުގްޖީއަށް ދިން އިރު ތުރުކީ އަލް ފައިސަލް އަކީ ސައުދީ އަރަވިއްޔާއިން އިނގިރޭސިވިލާތަށް ކަނޑައަޅާފައި ހުންނަވާ ސަފީރުކަމުގެ މަގާމުގައެވެ. އަލް ފައިސަލް އަކީ ސައުދީ ޖާސޫސީ އިދާރާގެ ވެރިކަން ކުރިން އެންމެ ގިނަ ދުވަސްވަންދެން ކުރެއްވި ބޭފުޅާއެވެ. ތުރުކީ އަލް ފައިސަލް އެމެރިކާގައި ހުންނަވާ ސައުދީ ސަފީރަކަށް ހަމަޖެއްސުމުން ޚާޝުގްޖީ ދެން އަދާކުރީ މީޑިއާއާ ގުޅޭ ކަންކަމުގައި އޭނާއަށް އެހީތެރިވާ މީހެއްގެ މަގާމެވެ. އެހެންކަމުން ޚާޝުގްޖީއަކީ ސައުދީ ސަރުކާރުގެ އެންމެ އަޑި ވަރަށް ރަނގަޅަށް އެނގޭ މީހެކެވެ.\nގައުމު ދޫކޮށް ދިޔައީ ކީއްވެ؟\nޚާޝުގްޖީ އޭނާގެ އެކުވެރިންނާއި ރިޕޯޓަރުންގެ ގާތުގައި ބުނެފައިވާ ގޮތުގައި 2017 ވަނަ އަހަރު އޭނާ ގައުމު ދޫކޮށް ދިޔައީ ސައުދީ އަރަބިއްޔާގެ މިހާރުގެ ވަލީއަހުދު އަދި ޑިފެންސް މިނިސްޓަރު އަމީރު މުހައްމަދު ބިން ސަލްމާންގެ ނުފޫޒު ގަދަވިފަހުން އޭނާ ކަހަލަ މީހުންނަށް އޮތް ބިރުވެރިކަން ބޮޑުވެގެންނެވެ. އެގޮތުން އޭނާ ހައްޔަރުކޮށްފާނެ ކަމުގެ ބިރުވެސް އޭނާއަށް ހީވީމައެވެ. ގައުމު ދޫކޮށް ދިއުމަށް ފަހު ޚާޝުގްޖީ ވަނީ އަމީރު މުހައްމަދަށް ވަރަށް ބޮޑަށް ފާޑުކިޔައި ލިއުންތައް ލިޔެފައެވެ. އެގޮތުން ޔަމަނުގައި މުހައްމަދު ފަށްޓަވާފައިވާ ހަނގުރާމަ ހުއްޓައިލުމަށާއި މިހާރަށް ވުރެ ހިތްތިރިކުރެއްވުމަށް ވެސް މުހައްމަދަށް ގޮވާލާފައެވެ. ޚާޝުގްޖީއަކީ ބައިނަލް އަގުވާމީ ގޮތުން މަގުބޫލު މީހަކަށް ވުމުގެ އެއް ސަބަބަކީ ޔަމަނު ހަނގުރާމައާއި ސައުދީ އަރަބިއްޔާގައި މުހައްމަދު އަޅުއްވަމުން ގެންދެވި ފިޔަވަޅުތަކާ ދެކޮޅަށް އަޑު އުފުލުމެވެ.\nސައުދީ އަަރަބިއްޔާ މަރު ތުރުކީ\nޚާޝުގްޖީ މެރި ކަމުގެ ތުހުމަތުވާ މީހުން ތުރުކީއަށް ފޮނުވަން އެދެނީ\nނޫސްވެރިޔާ މަރާލީ ރާވައިގެން ކަމަށް ވެސް ސައުދީން އެއްބަސްވެއްޖެ\nޚާޝުގްޖީގެ ހަށިގަނޑުގެ ބައިތަކެއް ފެނިއްޖެ ކަމަށް ބުނެފި\nނޫސްވެރިޔާ ގެއްލުމުގައި ސައުދީ ޝާހީ އާއިލާގެ އަތެއް؟!


Selfie nagan ulhenikoh oyaagos dharifulhu gehlijje\nއިންޑީޔާގެ ކެރެލާގެ އަލަޕުޒާ ބީޗުގައި މިދިޔަ އާދިއްތަ ދުވަހު ހިނގި ވަރަށް ހިތާމަވެރި ހާދިސާއެއްގައި ދެ އަހަރު ބައިގެ ކުޑަ ކުއްޖަކު އޮޔާ ގޮސް ގެއްލިއްޖެ އެވެ. މި ކުއްޖާ އޮޔާ ދިޔައީ ކުއްޖާގެ މަންމަ ސެލްފީ ނަގަން އުޅުމުގެ ތެރޭގަ އެވެ.\nއަދިކްރިޝްނާ ކިޔާ މި ކުޑަ ކުއްޖާގެ މައިންބަފައިންނަކީ ޕަލައްކަޑް ޑިސްޓްރިކްޓްގައި ދިރިއުޅޭ ބައެކެވެ. އަލަޕުޒާގައި ދިރިއުޅެނީ އެ ދެމަފިރިންގެ ތިމާގެ މީހެއް ކަމަށްވާ ބީނޫ އެވެ. މީގެ ދެ ދުވަހެއް ކުރިން ގެއްލުނު ކުއްޖާގެ މަންމަ އަނީތާމޯލީ ބީނޫ ހުންނަ ރަށަށް އޭނާގެ ގެއަށް ދިޔައީ އޭނާގެ ދެ ދަރިންނާއި އޭނާގެ ބޭބެގެ ކުއްޖެއްގެ ގޮވައިގެން އެ ރަށެއްގައި އޮތް ކައިވެނީގެ ރަސްމިއްޔާތަށް ގޮސްފައި އެނބުރި އައި މަގުމަތީގައި ކަމަށް މި ކުއްޖާ ގެއްލުނު މައްސަލަ ބަލާ ފުލުހުން ބުނެފައި ވެއެވެ.\nފުލުހުން ބުނި ގޮތުގައި ހާދިސާ ހިނގި ދުވަހު އަނީތާމޯލީ އާއި ތިން ކުދިން އެ ބީޗަށް ގެންގޮސްދިނީ ބީނޫ އެވެ. އެ ހިސާބުގެ ގޮނޑުދޮށުގައި ރާޅުގަދަކަމުން ފުލުހުން ވަނީ އެ މީހުން ބީޗުގެ ބޮޑު ބަޔަކަށް ވަނަ ނުދީފަ އެވެ. އެހެންވެ އެމީހުން ވަންނަން އަމުރު ލިބުނު ހިސާބަށް ގޮސް އަންހެންމީހާ ކުދިންތައް ރާޅުޖަހާފަށުގައި ބައިތިއްބައިގެން އެ ކުދިންނާއެކު ސެލްފީ ނަގަން ފެށީ އެވެ. އޭރު ބީނޫ ވީ ކާރު ޕާކު ކުރަން ގޮހެވެ. ކުއްލިއަކަށް އައި ވަރަށް ބޮޑު ރާޅަކާ ތިން ކުދިންނާއި އަންހެންމީހާ މޫދަށް ދަމައިގަތީ އެވެ.\nފުލުހުން ބުނި ގޮތުގައި ކުއްޖާގެ މަންމަ އެވަގުތު ހުރީ ގެއްލުނު ކުއްޖާ އުރައިގެންނެވެ. ރާޅާ ދަމައިގަންއިރު ކުއްޖާ މަންމަ އަތުން ދޫވީ އެވެ. ހުރިހާ ކުދިން އޮޔާ ދަނިކޮށް ބީނޫ އައިސް ދެ ކުދިންނާއި އަންހެންމީހާ ވަނީ ސަލާމަތްކޮށްފަ އެވެ. ނަމަވެސް ކުޑަ ކުއްޖާ އޮޔާ މޫދަށް ދަމައިގަނެގެން ގޮސް ގެއްލުނީ އެވެ.\nމި ކުޑަކުއްޖާ ބީޗަށް ގެންދިޔަ މީހުންނާ ދެކޮލަށް ފިޔަވަޅު އަޅަން ޑިސްޓްރިކްޓް ޗައިލްޑް ވެލްފެއާ ކޮމިޓީން މިހާރު ވަނީ ގޮވާލާފަ އެވެ.\nއެމެރިކާގެ ކެލިފޯނިއާގައި ވެސް މިދިޔަ ހޮނިހިރު ދުވަހު މިފަދަ ހާދިސާއެއް ހިނގާފައި ވެއެވެ. މި ހާދިސާގައި ވެސް ގެއްލިފައިވަނީ އިންޑިޔާ މީހެކެވެ. އަންދްރަ ޕްރަދޭޝްގެ މި އަންހެންމީހާ އެޓްލާންޓާގެ ބޯލްޑް ރިވާ ފޯލްސް އަށް ވެއްޓި ގެއްލުނީ ސެލްފީ ނަގަން އުޅެނިކޮށް ކައްސާލައިގެން ގޮސް އެވެ. ޕީ. ކަމްލާ ކިޔާ މި އަންހެންމީހާ އަކީ މީގެ ހަތަރު އަހަރު ކުރިއްސުރެ މަތީ ތައުލީމު ހާސިލުކުރަން އެމެރިކާއަށް ގޮސް އުޅުނު މީހެކެވެ.\nކިޔަވާ ނިމުމަށްފަހު ސައުތު ކެރޮލައިނާގައި ހުންނަ ކުންފުންޏަކުން ވަޒީފާ ހޯދައިގެން އަންހެންމީހާ ދިރިއުޅެމުންދިޔައީ އެމެރިކާގަ އެވެ. އޭނާ ހޮނިހިރު ދުވަހު އެޓްލާންޓާ އަށް ދިޔައީ އެ ރަށުގައި ދިރިއުޅޭ އާއިލާގެ ބަޔަކާ ބައްދަލުކޮށްލާށެވެ. އެނބުރި ގެއަށް ދިޔަ މަގުމަތީގައި ވޯޓަފޯލް ކައިރިއަށް މަޑުކޮށްލީ ސެލްފީއެއް ނަގާށެވެ. އޭނާ ވޯޓަފޯލަށް ވެއްޓުނީ ސެލްފީނެގުމުގެ ތެރޭގައި ކައްސާލައިގެންނެވެ.


Eid ah mudhaa hifaigen dhathurukuri dhoanyeh farah araifi\n11 މަސް, 1 ހަފްތާ,5ގަޑި, 59 މިނެޓް, 55 ސިކުންތު ކުރިން 2240މަރިޔަމް އިނާ މާޖިދު\nއީދަށް ބޭނުންވާ މުދާ ހިފައިގެން ދ. މީދޫއަށް ދަތުރުކުރަމުން ދިޔަ ދޯންޏެއް ފަރަށް އަރައިފިއެވެ.\nއެމްއެންޑީއެފް އިން ބުނީ ފަރަށް އެރި ދޯންޏަކީ މާލެއިން ފުރައިގެން ދ.މީދޫއަށް ދަތުރުކުރަމުން ދިޔަ "ގެލެކްސީ" ނަމަކަށް ކިޔާ ކަންނެލި މަސްވެރިކަން ކުރާ ދޯންޏެއް ކަމަށެވެ.\nމާލެ އަތޮޅު އިތާފުށީގެ އިރު ދެކުނުން 1.5 ނޯޓިކަލް މޭލުގައި އޮންނަ ފަރަކަށް މި އޮޑި އެރިކަމުގެ މަޢުލޫމާތު އެމްއެންޑީއެފް އަށް ލިބިފައިވަނީ ރޭ ފަތިހު 4:15 ހާއިރު ކަމަށް އެމްއެންޑީއެފް އިން މައުލޫމާތު ދެއެވެ. މި ހާދިސާގެ މައުލޫމާތު ލިބުމާއެކު އެމްއެންޑީއެފް މާލޭ އޭރިއާ ކޯސްޓްގާޑް ސްކޮޑްރަންގެ ލޯންޗެއް ވަނީ ޑައިވަރުންނާއެކު ހަރަކާތްތެރިވާން ފަށާފައެވެ.\nމި ދޯނި ފަރަށް އެރުމާ ގުޅިގެން ދޯނީގެ ހަލްގަނޑަށް ގެއްލުން ލިބި ދިޔަ ވަމުންދާތީ ދޯނީގައި ހުރި މުދާ ހުސްކުރުމަށްޓަކައި ދޯނީގެ ވެރިފަރާތުން ހަމަޖެއްސެވި އިތުރު ދޯންޏެއް ވަނީ ގެލެކްސީ ދޯނި އޮތް ސަރަޙައްދަށް ގޮސް މުދާ ހުސް ކުރުމުގެ މަސައްކަތް ފަށާފައެވެ. މި ދޯނި ފުންކުރުމުގެ މަސައްކަތް ދޯނީގެ ވެރިފަރާތާ ގުޅިގެން އެމްއެންޑީއެފް މާލޭ އޭރިއާ ކޯސްޓްގާޑް ސްކޮޑްރަންގެ ސިފައިން ވަނީ ކޮށްފައެވެ.\nމި ހާދިސާ ހިނގި އިރު ދޯނީގައި ހަ މީހުން ތިބި ކަމަށް އެމްއެންޑީއެފް އިން މައުލޫމާތު ދެއެވެ. އޭގެ ތެރޭގައި ދެ ދިވެހިންނާއި ހަތަރު ބިދޭސީން ހިމެނޭއިރު، އެއްވެސް މީހަކަށް ގެއްލުންވި ކަމުގެ ރިޕޯޓެއް ލިބިފައި ނުވާ ކަމަށް އެމްއެންޑީއެފް އިން ބުނެއެވެ.\nމިއަދު ހެނދުނު 9:45 ހާއިރު ދޯނީގެ ވެރި ފަރާތުން އެހެން ދޯންޏެއްގެ އެހީތެރިކަމާއިއެކު ކުރި މަސައްކަތުން މި ދޯނި ވަނީ ފުންކޮށްފައެވެ.\nއެމްއެންޑީއެފް ކޯސްޓް ގާޑް\n20 މިނެޓް ކުރިން50\n2 ގަޑި ކުރިން 52 0


އެމެރިކާ ކަންބޮޑު ވަނީ ޔަހޫދީންނާ ދިމާއަށް އެއްޗެކޭ ބުނުމުން، ފަލަސްތީނުގެ ރައްޔިތުން މެރިޔަސް މައްސަލައެއް ނެތް | Sandhaanu\nއެމެރިކާ ކަންބޮޑު ވަނީ ޔަހޫދީންނާ ދިމާއަށް އެއްޗެކޭ ބުނުމުން، ފަލަސްތީނުގެ ރައްޔިތުން މެރިޔަސް މައްސަލައެއް ނެތް\nއިޒުރޭލުން ފަލަސްތީނަށް ދެމުން ގެންދާ އަނިޔާވެރި ހަމަލާތަކާ ގުޅިގެން، އެކަމާ ދެކޮޅަށް ތުރުކީގެ ރައީސް ރަޖަބު ޠައްޔިބު އުރުދުޣާން ދެއްކެވި ވާހަކަފުޅާ މެދު ހިތްހަމަނުޖެހިގެން އެމެރިކާއިން ވަރަށް ބޮޑަށް ފާޑުކިޔައި ތެޅެން ފަށައިފިއެވެ.\nއެމެރިކާއިން ބުނި ގޮތުގައި ތުރުކީގެ ރައީސް ދެއްކެވި ވާހަކަފުޅަކީ ޔަހޫދީންނާ ދެކޮޅު ބަޔާނެކެވެ.\nއެމެރިކާގެ ސްޓޭޓު ޑިޕާޓުމަންޓުގެ ތަރުޖަމާނު ދެއްވި ބަޔާނެއްގައި ވިދާޅުވީ ތުރުކީގެ ރައީސް ޔަހޫދީންނާ ދެކޮޅަށް ދެއްވި ބަޔާނާ އެމެރިކާއިން ދެކޮޅު ހަދާ ކަމަށެވެ.\nތުރުކީގެ ރައީސާއި އެހެނިހެން ވެރިން ޔަހޫދީންނާ ދެކޮޅަށް ދެއްވާ ބަޔާންތައް ހުއްޓާލެއްވުމަށް އޭނާ އެދިވަޑައިގަތެވެ. އަދި އެފަދަ ބަޔާންތަކުގެ ސަބަބުން ހަމަނުޖެހުމަށް އިތުރު ބާރެއް ލިބިގެންދާނެކަމަށް ވެސް ވިދާޅުވިއެވެ.\nތުރުކީގެ ރައީސް ރަޖަބު ޠައްޔިބު އުރުދުޣާން ދާދި ފަހުން ދެއްވި ބަޔާނެއްގައި ވިދާޅުވީ އިޒުރޭލުން ފަލަސްތީނަށް ދެމުން ދަނީ ޓެރަރިސްޓު ހަމަލާތަކެއްކަމަށެވެ. އަދި އެކަމަކީ ޔަހޫދީންގެ އުފެދުމާ ގުޅިފައިވާ ކަމެއްކަމަށް ވެސް ތުރުކީގެ ރައީސް ވިދާޅުވިއެވެ.\nރައީސް އުރުދުޣާން އިޒުރޭލާ މުޚާޠަބު ކުރައްވައި ވިދާޅުވިއެވެ. “އެއީ ގާތިލުންތަކެއް. ފަސް އަހަރާއި ހަ އަހަރުގެ ތުއްތު ކުދީން މަރަމުން އެ ގެންދަނީ. އިޒުރޭލަށް ހަމަޖެހުން ލިބެނީ ފަލަސްތީނު މީހުންގެ ލޭ ބުއިމުން.”\nއެމެރިކާއިން އިޒުރޭލަށް އެހީތެރިކަން ފޯރުކޮށްދެމުން ދާތީ ރައީސް އުރުދުޣާން ވަނީ އެމެރިކާގެ ރައީސް ޖޯ ބައިޑެންއަށް ވެސް ވަރަށް ބޮޑަށް ފާޑުވިދާޅުވެފައެވެ. އަދި އެމެރިކާއިން އިޒުރޭލުގެ އަނިޔާވެރިކަމަށް ވަމުންދާ އެހީތެރިކަމުގެ ސަބަބުން ތުރުކީއާއި އެމެރިކާގެ ގުޅުމަށް ބުރޫ އަރާފަނެކަމަށް ވެސް ވިދާޅުވިއެވެ.\nއިޒުރޭލުން ފަލަސްތީނަށް ދެމެންގެންދާ އަނިޔާވެރި ހަމަލާތަކާ ގުޅިގެން ފަލަސްތީނަށް ތާއިދުކުރައްވައި އެންމެ ބޮޑަށް ވާހަކަފުޅު ދައްކަވަމުން ގެންދަވަނީ ތުރުކީގެ ރައީސް އުރުދުޣާނެވެ. އަދި ޣައްޒާއަށް އިޒުރޭލުން ދެމުން ގެންދާ ރަހުމުކުޑަ ހަމަލާތައް ހުއްޓުވުމަށް އެންމެ ބޮޑަށް މަސައްކަތް ކުރައްވަމުން ދެންދަވަނީ ވެސް ރައީސް އުރުދުޣާނެވެ.\nތުރުކީގެ ނޫސްތަކުން ޚަބަރުދޭގޮތުގައި އިޒުރޭލުން ފަލަސްތީނަށް ދެމުން ގެންދާ ހަމަލާތައް ހުއްޓުވައި މައްސަލައަށް އަވަސް ހައްލެއް ގެނައުމާބެހޭ ގޮތުން އުރުދުޣާން ވަނީ ވަރަށް ގިނަ މުސްލިމު ގައުމުތަކުގެ ވެރިންނަށް ފޯނުން ގުޅުއްވައި މަޝްވަރާ ކުރައްވާފައެވެ. އަދި މުސްލިމު ގައުމުތައް ގުޅިގެން އެމައްސަލަ ހައްލުކުރުމަށް އެޅެން ހުރި ފިޔަވަޅުތައް އެޅުއްވުމަށް ވެސް ވަނީ އެދިވަޑައިގެންފައެވެ.\nއުރުދުޣާން ވިދާޅުވި ގޮތުގައި އޭނާގެ ވާހަކަތަކާ މުޅި ދުނިޔެ ދެކޮޅުހެދިޔަސް، އިޒުރޭލުގެ އަނިޔާވެރިކަން އޭނާ ގަބޫލެއް ނުކުރައްވާނެއެވެ.\nމޭމަހުގެ 10 ވަނަ ދުވަހުން ފެށިގެން އިޒުރޭލުން މިސައިލާއި ބޮން އަޅައިގެން ޣައްޒާއަށް ދިން ދިން ހަމަލާތަކުގައި މިހާތަނަށް ފަލަސްތީނުގެ 230 މީހުން މަރުވެ 1700 މީހުން ޒަޚަމްވެފައިވެއެވެ. މަރުވި މީހުންގެ ތެރޭގައި 39 އަންހެނުންނާއި 65 ކުޑަކުދީނން ވެސް ހިމެނެއެވެ. އޭގެ އިތުރަށް ޣައްޒާގެ މުހިއްމު އެތައް އިމާރާތެއް އިޒުރޭލުގެ ހަމަލާތަކުގައި ފުނޑުފުނޑުކޮށްލުމުގެ ސަބަބުން 12 ހާހަށް ވުރެ ގިނަ މީހުންގެ ބޯހިޔާވަހިކަން ވަނީ ގެއްލިފައެވެ. ކަން މިހެން އޮތް އިރުވެސް އެމެރިކާ ކަން ބޮޑުވަނީ އިޒުރޭލުގެ އަނިޔާވެރި ޔަހޫދީންނާ ދެކޮޅަށް ތުރުކީގެ ރައީސް ރަޖަބު ޠައްޔިބު އުރުދުޣާން އެއްޗެއް ވިދާޅުވުމުންނެވެ. އިޒުރޭލުގެ އަނިޔާވެރިކަން ހުއްޓުވަން އެމެރިކާ ސަރުކާރުން އެންމެ ލަފުޒެއް ވެސް ނުބުނެއެވެ.\nއިޒުރޭލުން ފަލަސްތީނުގެ ކުށެއްނެތް ބަލިކަށި ރައްޔިތުންގެ ލޭ ބޮމުންދާއިރު އެމެރިކާ އޮތީ އިޒުރޭލަށް ހަތިޔާރާއި މާލީ އެހީތެރިކަން ދީގެން އިޒުރޭލުގެ ހިމާޔަތުގައެވެ.\nޠމ މެއި 20, 2021 At 9:29 ޕމ\nބައިޑެން އަށް ހަލާކު ހުރި


SunOnline: Maruge hukumaa medhu sarukaaruge siyaasathu balan Imran Majlis ah haazirukuranee\nމަރުގެ ހުކުމާމެދު ސަރުކާރުގެ ސިޔާސަތު ބަލަން އިމްރާން މަޖިލީހަށް ހާޒިރުކުރަނީ\nނަޖާހު މަސްއޫދު 24 Jul 2019, 13:55\nހޯމް މިނިސްޓަރު އިމްރާން އަބްދުﷲ މީގެ ކުރިން މަޖިލީހުގައި ވާހަކަފުޅު ދައްކަވަނީ -- ފޮޓޯ/ މަޖިލީސް\nސަރުކާރުން މަރުގެ ހުކުމާ މެދު ގެންގުޅޭ ސިޔާސަތު އޮޅުންފިލުވުމަށް ރައްޔިތުންގެ މަޖިލީހަށް ހޯމް މިނިސްޓަރު އިމްރާން އަބްދުﷲ ހާޒިރުކޮށް ސުވާލުކުރުމަށް މަހިބަދޫ ދާއިރާގެ މެމްބަރު އަހްމަދު ތޯރިގު ނޯޓިސް ފޮނުވައިފިއެވެ.\nއިމްރާން ހާޒިރުކުރަން ތޯރިގު ފޮނުވި ނޯޓިސްގައި ވަނީ މި ސަރުކާރުން މަރުގެ ހުކުމް ތަންފީޒު ނުކުރާނެކަމަށް ރައީސް އޮފީހުގެ މިނިސްޓަރު އަހުމަދު ނަސީމް (ކެރަފާ ނަސީމް) ބައިނަލްއަގުވާމީ ބައްދަލުވުމެއްގައި ވިދާޅުވެފައިވާތީ މި ސަރުކާރުން މަރުގެ ހުކުމާ މެދު ގެންގުޅޭ ސިޔާސަތަކީ ކޮބައިތޯ ސުވާލުކުރުމަށެވެ.\nތޯރިގު ފާހަގަކުރައްވާފައި ވަނީ ގާނޫނު އަސާސީގެ 10 ވަނަ މާއްދާގައި ރާއްޖޭގެ ގާނޫނުގެ މައިގަނޑު މަސްދަރަކީ އިސްލާމްދީން ކަމަށާއި، އިސްލާމްދީނުގެ އަސްލަކާ ހިލާފު އެއްވެސް ގާނޫނެއް ނުހެދޭނެ ކަމަށް ބަޔާންކޮށްފައިވާ ކަމެވެ.\nސްވިޓްޒަލެންޑުގެ ޖެނީވާގައި މިދިޔަ ނޮވެމްބަރު މަހު އޮތް ބައްދަލުވުމެއްގައި، އދ.ގެ އާއްމު މަޖިލީހުން އެކުލަވާލާފައިވާ "މޮރެޓޯރިއަމް އޮން ދަ ޔޫޒް އޮފް ޑެތު ޕެނަލްޓީ" ގަރާރު ފާސްކޮށް، މަރުގެ ހުކުމް ހުއްޓުވުމަށް ރާއްޖެއިން ވާހަކަދެއްކިއެވެ. އަދި ފޮރިން މިނިސްޓްރީން އެކަން ޓްވީޓުވެސް ކުރިއެވެ. ނަމަވެސް އެ ޓްވީޓު ފަހުން ޑިލީޓުކުރިއެވެ.\nއޭގެ ފަހުން އެ ގަރާރަށް އދ.ގެ އާންމު މަޖިލީހުން ވޯޓަށް އެހި އިރު ރާއްޖެއިން ވޯޓު ދިނީ އެ ގަރާރާ ދެކޮޅަށެވެ. އަދި އޭރު ރާއްޖޭގެ ފަރާތުން އދ.ގައި ހުންނެވި ދާއިމީ މަންޑޫބު ޑރ. އަލީ ނަސީރު މުހައްމަދު ވަނީ ރާއްޖޭގެ ގާނޫނުލްއުގޫބާތުގައި މަރުގެ ހުކުމް އޮންނަ ކަމަށާއި އެހެންކަމުން އިސްލާމީ ޝަރީއަތާ އެއްގޮތަށް އެ ހުކުމް ތަންފީޒުކުރައްވާނެކަމް ހާމަކުރައްވާފައެވެ.\nހިރާއްޖޭގެ އަދުލު އިންސާފު ޤާއިމްކުރުމުގެ ދާއިރާއަށް ރައްޔިތުންގެ ފުރިހަމަ އިތުބާރާއި ޔަޤީންކަން ލިބެންދެން، ދިވެހިރާއްޖެއިން މަރުގެ ހުކުމް ތަންފީޒު ނުކުރާނެ ކަމަށް ވެސް އޭނާ ވިދާޅުވިއެވެ.\nކުރީގެ ރައީސް ޔާމީންގެ ސަރުކާރުގައި ވަނީ މަރުގެ ރާއްޖޭގައި މަރުގެ ހުކުމް ތަންފީޒުކުރާނެ ކަމަށް ބުނެފައެވެ. އެކަމަކު، އަދިވެސް މަރުގެ ހުކުމް ތަންފީޒުކޮށްފައި ނުވެއެވެ.\nރައީސް ޔާމީންގެ ސަރުކާރުގައި މަރުގެ ހުކުމާ ގުޅޭގޮތުން ގެންގުޅުނު ސިޔާސަތުގެ ސަބަބުން ރާއްޖެއަށް ބައިނަލްއަގުވާމީ ފާޑުކިޔުންވެސް އަމާޒުވިއެވެ.\nކުރިން އޮތް ލޭއޮހޮރުވުމާއި ތަޅާފޮޅުން ހުއްޓިއްޖެ: އިމްރާން\n"އާންމު ސިއްހަތުގެ ނިޒާމަށް ހުރަސްއެޅުން ބަލައެއް ނުގަނެވޭ"\nއެޗްޕީއޭގެ އެންގުންތަކަށް ތަބާވާން އިމްރާން ގޮވާލައިިފި


Adeebah kuri Terrorismge hukum, PG ah bodu ladheh!\nރިޕޯޓު - ކުރީގެ ނައިބު ރައީސް އަހުމަދު އަދީބު\nއަދީބަށް ކުރި ޓެރަރިޒަމްގެ ހުކުމް، ޕީޖީއަށް ބޮޑު ލަދެއް!\nއަދީބުގެ މައްޗަށް ވަނީ ޓެރަރިޒަމް ދައުވާކޮށް 10 އަހަރުގެ ހުކުމެއް ކޮށްފައި\nކ. މާލެ 29 އޭޕުރިލް 2019 | ހޯމަ 12:51 16,325\nކުރީގެ ނައިބު ރައީސް އަހުމަދު އަދީބު - ޓްވިޓަރ\nވޭތުވެދިޔަ ފަސް އަހަރެއްހާ ދުވަހުގެ ތެރޭގައި ސިޔާސީ ފަރާތްތަކާ މެދު އެތަކެއް ދައުވާތަކެއް ކުރެވިގެން ދިޔައެވެ. ދައުލަތުގެ ޕްރޮސެކިއުޓާ ޖެނެރަލް ވެސް ފެނިގެން ގޮސްފައި ވަނީ ސަރުކާރުން ބޭނުންވާ މީހަކާ ދެކޮޅަށް ސިޔާސީ ބޭނުމަށް ތަފާތު ދައުވާތައް ކުރަމުން ގެންދިޔަ ތަނެވެ. ދައުލަތުގެ ގިނަ މުއައްސަސާތަކެކޭ އެއްގޮތަށް އެ އިދާރާ ވެސް ފެނިގެން ދިޔައީ ސިޔާސީ ވެފައި ވަނިކޮށެވެ. އޭގެ ތެރެއިން ފާހަގަކޮށްލެވޭ އެއް ދައުވާއަކީ ކުރީގެ ނައިބު ރައީސް އަހްމަދު އަދީބު ފިސްތޯލައެއް ގެންގުޅުއްވި ކަމަށް ބުނެ ކުރި ދައުވާއެވެ.\nފާއިތުވި ފަސް ވަރަކަށް އަަހަރުގެ ތެރޭގައި މީހުން ފްރޭމްކުރުމުގެ ސިލްސިލާގެ އެއް ބޮޅު އާދީއްތަ ދުވަހު ސުޕްރީމް ކޯޓުގައޮި އޮތް އަޑު އެހުމުން އެ ވަނީ ހާމަވެގެން ގޮސްފައެވެ. ޓެރަރިޒަމްގެ ދައުވާކޮށް 10 އަހަރަށް ޖަލަށްލާފައިވާ ކުރީގެ ނައިބު ރައީސް އަހުމަދު އަދީބަށް 2016 ވަނަ އަހަރުގެ ޖޫން މަހުގެ ތެރޭގައި ކުރި ހުކުމަކީ ސިޔާސީ ބޭނުމެއްގައި ކުރި ދައުވާއެއްގެ މައްޗަށް ބިނާކޮށް ކުރި ހުކުމެއްކަން ހުދު ދައުލަތުން އެ ވަނީ ގޮތަކަށް އެއްބަސްވެފައެވެ.\nފިސްތޯލައެއް ގެންގުޅުނު ކަމަށް ބުނެ އަދީބުގެ މައްޗަށް އުފުލި ޓެރަރިޒަމްގެ އެ އެދައުވާ ސާބިތުކޮށް، އެމަނިކުފާނުގެ މައްޗަށް 10 އަހަރު ދުވަހުގެ ޖަލު ހުކުމެއް އިއްވާފައިވާއިރު، އެއީ އެމަނިކުފާނު ފްރޭމްކޮށް، ނައިބު ރައީސްކަމުގެ މަޤާމުން ވަކި ކުރުމަށް ސިޔާސީ ނުފޫޒުން ކުރި ދައުވާއެއް ކަމަށް އެމަނިކުފާނު ކުރިން ވެސް ވަނީ ވިދާޅުވެފައެވެ.\nއަދީބުގެ މައްޗަށް ކޮށްފައިވާ ހުކުމަކީ ޝަފައީ ތިން ހެކި ހުށައަޅައިގެން، އެ ހެކިންގެ ހެކިބަހަށް ބިނާކޮށް، ކޮށްފައިވާ ހުކުމެކެވެ. މި މައްސަލައިގައި އެންމެ ފާހަގަކޮށްލެވޭ ކަމަކީ އެ ތިން ހެކިންގެ ތެރެއިން ދެ ހެކިންނަކީ ފިސްތޯލައެއް ފެނުމުން އެއި ފިސްތޯލައެއްކަން ކަށަވަރު ވެސް ނުކުރެވޭ ދެ މީހުން ކަމެވެ. އަދި ފެނުނު ކަމަށް ބުނާ ފިސްތޯލައަކީ ގާނޫނުލް އުގޫބާތުގައި 'ބަޑި' މާނަކުރުމުގައި ބުނާ ޝަރުތުތައް ހަމަވާ ފިސްތޯލައެއްކަން ހުށަހެޅި އެއްވެސް ހެއްކަކަށް ބުނެދޭކަށް ނޭނގުނެވެ. އެމީހުން ހެކިބަސްދިން އަސާސަކީ އަދީބަކީ "ކުޅޭކުޅޭ އެއްޗެހި ގެންގުޅޭނެ މީހެއް ނޫން" ކަމަށް އެ މީހުން ގަބޫލުކުރާ ގަބޫލުކުރުމަކަށް ބިނާކޮށް ހީވާ ހީއެކެވެ.\nއަދީބްގެ މައްޗަށް މި މައްސަލައިގައި ދައުވާކޮށް، ޝަރީޢަތް ކުރިއަށް ދިޔައިރު، ސުވާލު އުފެދޭ ފަދަ އެތައް ކަމެއް ހިނގާފައި ވީ ނަމަވެސް، ދައުލަތަށް އޭރު ފެނުނީ މި މައްސަލަ އަދީބްގެ މައްޗަށް ސާބިތުވާ ކަމަށް ކްރިމިނަލް ކޯޓުން ކުރި ހުކުމަކީ އެންމެ ރަނގަޅު ހުކުމެއް ކަމަށެވެ. އަދީބްގެ ފަރާތުން މި މައްސަލަ ހައިކޯޓުގައި އިސްތިއުނާފު ކުރުމުން، ހައިކޯޓުން، ކްރިމިނަލް ކޯޓުގެ ހުކުމަށް ތާއީދު ކުރިއިރު ވެސް، ދައުލަތަށް އެއަކު މައްސަލައެއް ނެތެވެ.\nމި މައްސަލައިގައި ހުކުމް ކުރިތާ ގާތްގަނޑަކަށް ތިން އަހަރުވާން ކައިރިވެފައިވަނިކޮށް އަދީބުގެ މައްޗަށް މި މައްސަލައިގައި ކޮށްފައިވާ ހުކުމަކީ އިންސާފުން ބޭރުން ކޮށްފައިވާ ހުކުމެއް ކަމަށް ދައުލަތުން ބުނުމުން އޭރު ވެސް، އަދި މިހާރު ވެސް މަގާމުގައި ހުންނެވި ޕްރޮސެކިއުޓަރ ޖެނެރަލް، ޢާއިޝަތު ބިޝާމަށް ފާޑު ކިޔުން އަމާޒުވިއެވެ.\nއެ މައްސަލައަކީ ގާނޫނު އަސާސީގެ 51 ވަނަ މާއްދާގައި ބުނާ އެކަށީގެންވާ ޝައްކެތް ނެތް މިންވަރަށް އަދީބްއާ ދެކޮޅަށް ސާބިތު ނުވާ މައްސަލައެއްކަން ޕީޖީއަށް އެނގުނީ ޝަރީއަތުގެ ދެ މަރުހަލާ ނިމިދިޔަ ފަހުންނެވެ. އަދި އަދީބުގެ ފަރާތުން އެމައްސަލަ ސުޕްރީމްކޯޓުގައި އިލްތިމާސްކުރިތާ ވެސް އެތައް ދުވަހެއް ފަހުންނެވެ.\nQuestion is, what happens to PG? Who is responsible for this injustice? What about the days spent in prison, not because ofachange in evidence, butachange in gov that resulted in reversal of PG stand.\n— Hussain Shameem (@HuShameem) April 29, 2019\n"ސުވާލަކީ ޕްރޮސެކިއުޓަރ ޖެނެރަލްއަށް ވާނީ ކިހިނެއްތޯ. މި ނާއިންސާފުގެ ޒިންމާ ނަގާނީ ކާކުތޯ؟ ހެއްކަށް ބަދަލެއް ނައިސް، ސަރުކާރެއް ބަދަލުވުމުން ޕްރޮސެކިއުޓަރ ޖެނެރަލް މި މައްސަލައާއި މެދު ދެކޭ ގޮތް ބަދަލުވި ބަދަލުވުމުގެ ސަބަބުން (އަދީބް) ޖަލުގައި ހޭދަކުރި ދުވަސްތަކަށް ހަދާނީ ކިހިނެއް؟" މަޝްހޫރު ގާނޫނީ ވަކީލް އަދި ކުރީގެ ޑެޕިއުޓީ ޕްރޮސެކިއުޓަރ ޖެނެރަލް ހުސައިން ޝަމީމް ކުރެއްވި ޓްވީޓެއްގައި ވިދާޅުވެފައިވެއެވެ.\nޝަރީއަތުގެ މަޖިލީހުގައި ޕީޖީ ލަދުގަތީއެވެ. ހަގީގަތުގައި ވެސް މިއީ ލަދުވެތިވާންޖެހޭ ކަމެކެވެ.\nމި މައްސަލައަކީ އޭގެ އަސްލުގައި ވެސް އަދީބްގެ މައްޗަށް ޝައްކެއް ނެތް މިންވަރަށް ސާބިތުވާ މައްސަލައެއް ނޫންކަން އެންމެ ކުޑަކުއްޖާއަށް ވެސް އެނގޭނެއެވެ. އަދީބްގެ އަތުން ވެސް، އަދި އެމަނިކުފާނު ދިރިއުޅުއްވި އެއްވެސް ތަނަކުން ވެސް ތަހުގީގީ އިދާރާއަކަށް ފިސްތޯލައެއް ފެނިފައެއް ނުވެއެވެ. އަދި މި މައްސަލައިގައި ހެކިބަސްދިން މީހުންގެ ހެކިބަހުން ވެސް ޝައްކެއް ނެތް މިންވަރަށް މި ދައުވާ ސާބިތުވާނެ އެއްވެސް ކަމެއް ސާބިތެއް ނުވެއެވެ.\nއަދީބުގެ އިތުރުން ހަމަ މި ފަދަ މައްސަލައެއް ކުރީގެ ޑިފެންސް މިނިސްޓަރު މުހައްމަދު ނާޒިމްގެ މައްޗަށް ވަނީ ސާބިތުކޮށްފައެވެ. އެ މައްސަލައިގައި ނާޒިމްގެ މައްޗަށް 11 އަހަރުގެ ޖަލު ހުކުމެއް އިއްވީ އެގެއިން ފެނުނު ކަމަށް ބުނާ ފިސްތޯލައަކީ އެމަނިކުފާނުގެ އެއްޗެއް ނޫންކަން ސާބިތު ކޮށް ނުދެވުމުންނެވެ. ދަށު ކޯޓާ ހަމައިން ފެށިގެން އެންމެ މަތީ ކޯޓުން ވެސް އެ މައްސަލައިގައި ނާޒިމާ ދެކޮޅަށް ނިޔާ ކަނޑައެޅިއެވެ. ނަމަވެސް ރިޔާސީ އިންތިހާބުގެ ނަތީޖާއާ އެކު ޖެހުނު ގަދަ ވައި ރޯނީގައި ސުޕްރީމް ކޯޓުގެ ހުކުމްތަކަށް އައި "ރިވިއުކުރުމުގެ ހުންގަނޑުގައި" ޖެހި ނާޒިމް މިނިވަންވިއެވެ. ނާޒިމްގެ މައްޗަށް ސުޕްރީމް ކޯޓުން ނިޔާ ކަނޑައެޅި އިރު އެ ފިސްތޯލައަށް ވީ ގޮތް އަދީބު ވަނީ ވިދާޅުވެ ދެއްވާފައެވެ. ފުލުހުން ވެސް ވަނީ އެ ފިސްތޯލައިން ފެނުނީ ނާޒިމްގެ ފިންގަޕްރިންޓް ނޫންކަން ކޯޓަށް ވެސް އަންގާފައެވެ. ނަމަވެސް ކޯޓުން ގޮތް ކަނޑައެޅީ އެ ވާހަކަތަކަށް ބީރު ކަންފަތެއް ދިނުމަށް ފަހުއެވެ.\nކޮންމެ މީހަކު ވެސް ކުށެއް ކޮށްފި ނަމަ ގާނޫނޫ އެ މީހަކާއި އަރައި ހަމަވާނެއެވެ. ކުށެއް ކޮށްފި ނަމަ ހައްގު އަދަބު ދޭން ވެސް ޖެހޭނެއެވެ. ނަމަވެސް މީހަކު ނުކުރާ ކަމަކަށް، ނުވަތަ މީހަކު ކަމެއް ކުރި ކަމުގެ ހެއްކެއް ނެތް ކަމަކާ ގުޅުވައި ހީވާ ހީވުމެއްގެ މައްޗަށް އޭނާއަށް އަދަބު ދީގެން ނުވާނެއެވެ. އެއީ އަދީބަކަސް، އެހެން މީހަކަސްމެއެވެ.\nކުށެއް ނެތް މީހެއް ފްރޭމްކޮށް، އެކަމަށް ބާރުދޭ ކޮންމެ މީހަކީ ނާއިންސާފުގެ ފަޅީގައިވާ މީހެކެވެ. އަނިޔާވެރިއެކެވެ. އެއީ ޕީޖީއަކަސް، ފަނޑިޔާރަކަސްމެއެވެ.\nމިއަދު ޕީޖީގެ ސްޓޭންޑް ބަދަލުކުރި ނަމަވެސް، ޕީޖީ ކަމުގައި އަދިވެސް ހުންނެވީ ނުޙައްޤުން އެތައް ބައެއްގެ މައްޗަށް ސިޔާސީ ދައުވާ ކުރި ޢާއިޝަތު ބިޝާމްކަން ރައްޔިތުން ހަނދާނެއް ނުނެތެއެވެ. އަދި އަދީބުގެ މައްޗަށް އެ ދައުވާ ކުރީ ވެސް ހަމަ އެ މުއައްސަސާ އިންނެވެ. މިފަދަ އެތައް ދައުވާއެއް އަދިވެސް ޕީޖީން އުނބަށް ޖަހާނެކަމަށް ބެލެވޭއިރު މިއީ ޕީޖީއިން ހަގީގަތުގައި ވެސް ލަދުގަންނަންޖެހޭ ކަމެކެވެ.


Madhavi ge maraa eku Anupama ge tharinna bodu hie dhathikame - AO News\nމަދަވީގެ މަރާއެކު އަނުޕަމާގެ ތަރިންނަށް ބޮޑު ހިތްދަތިކަމެއް\nސްޓަރޕްލަސް އިން މިހާރު ދައްކަމުންދާ މަޝްހޫރު ޑްރާމާ ސިލްސިލާ “އަނޫޕަމާ” ގެ އެކްޓްރެސް މަދަވީ ގޮގަޓޭގެ ކުއްލި މަރާއެކު އެ ޑްރާމާގެ ތަރިންނަށް ލިބިފައިވަނީ ވަރަށް ބޮޑު ހިތްދަތިކަމެކެވެ. އެ ޑްރާމާގައި މަދަވީއަކީ، ލީޑް ތަރި ރުޕަލީ ގަންގުލީ (އަނޫޕާމާ)ގެ މަންމައެވެ.\nއުމުރުން 58 އަހަރުގައި މަދަވީ މަރުވީ އިއްޔެގެ ވަގުތެއްގައި މުމްބާއީގެ ސެވެން ހިލްސް ހޮސްޕިޓަލުގައި ފަރުވާ ހޯދަމުން ދަނިކޮށެވެ.\nމާދާވީގެ މަރާއެކު އަނޫޕާމާގެ ރޯލު ކުޅޭ ރުޕާލީ ގަންގުލީ ވަނީ މާދާވީއާއެކު ނަގާފައިވާ ފޮޓޯއަކާއެކު އިންސްޓަގުރަމުގައި ފޮޓޯއެއް ހިއްސާކޮށްފަ އެވެ. އެ ފޮޓޯގައި އޭނާ ބުނެފައި ވަނީ އެތައް ވާހަކައެއް ނުބުނެވިވާ ކަމަށެވެ. މީގެ އިތުރުން ޑްރާމާގެ ތަރިން ވަނީ އޭނާ ވަކިވެދިޔައީ މާ އަވަހަށް ކަމަށާއި ދެން އޭނާގެ އެ ރީތި ހިނިތުންވުމާއި އެ ހިތްހެޔޮ މިޒާޖުވެސް ނުފެންނާނެކަމަށް ބުނެފައެވެ. އަދި އެމީހުން އަބަދުވެސް އޭނާ މަތިން ވަރަށް ހަނދާންވާނެކަމަށް ޑްރާމާގެ ތަރިން ވަނީ ބުނެފައެވެ.\n.އަނުޕަމާ ޑްރާމާއަކި މިހާރު ސްޓާޕްލަސް އިން ދައްކަމުން އަންނަ އެންމެ ކާމިޔާބު އެއް ޑްރަމާއެވެ. މިޑްރާމާއަކީ ހަގީގީ ދިރިއުޅުމުގައި ވެސް ދިމާވާ ކަންތައްތައް ވަރަށް ތަފްސީލީ ގޮތެއްގައި ގެނެސް ދެމުން އަންނަ ޑްރާމާއެކެވެ.\nއިންޑިޔާގައި މި ސިލްސިލާ ގަވާއިދުން ބަލާ މީހުންގެ އަދަދު ހަތަރު މިލިއަނަށް ވުރެ ގިނަ ކަމަށް އެންމެ ފަހުގެ ޓީއާރުޕީ ޗާޓުން ދައްކަ އެވެ. މިހާރު މި ޑްރާމާގެ އެންމެ ޝައުގުވެރިވާ އަދި ބެލުންތެރިން އެންމެ ހިތްހަމަޖެހޭ ހިސާބަށް ވަނީ އާދަވެފަ އެވެ. އެހެންވެ ޝޯގެ އެންމެ އެޕިސޯޑެއް ވެސް ނުބަލާ ދޫކޮށްލުމަކީ މި ޝޯގެ ފޭނުން މިހާރު ހިތް އެދޭ ކަމެއް ނޫނެވެ.


Shaheedhuvi Palestine Kujjehge Manma: "Aharenge Hayaathuge Hulhukolhu Nivijje" - Vaguthu\nޝަހީދުވި ފަލަސްތީނު ކުއްޖެއްގެ މަންމަ: "އަހަރެންގެ ޙަޔާތުގެ ހުޅުކޮޅު ނިވިއްޖެ"\nހައްދުފަހަނަ އަޅާފައިވާ އިޒްރޭލުގެ އަސްކަރިއްޔާއިން، ފަލަސްތީނުގެ ކުށެއް ނެތް މައުސޫމު ރައްޔިތުންނާ ދެކޮޅަށް ދެމުންދާ ހަމަލާތައް ފާއިތުވި ހަފްތާގެ ތެރޭގައި ވަރުގަދަކޮށްފައިވެއެވެ. ވައިގެ މަގުންނާއި އެހެންވެސް ގޮތްގޮތުން ފަލަސްތީނު ރައްޔިތުންނާ ދެކޮޅަށް އެތައް ހަމަލާތަކެއް ދީފައިވެއެވެ. ޔަހޫދީ ދައުލަތުގެ މި ހަމަލާތަކުގެ ސަބަބުން ކުޑަ ތިން ކުއްޖަކުވަނީ ޝަހީދުވެފައެވެ. މި ތިން ކުދިންގެ މަރާއެކު ފަލަސްތީނުގެ ޣައްޒާވަނީ އަނެއްކާވެސް "ހުއްޓުން" އަރާފައެވެ.\nމިދިޔަ ހަފްތާ އިން ފެށިގެން އިޒްރޭލުން ދެމުން ދިޔަ ހަމަލާތަކުގައި ޝަހީދުވި ތިން ކުދިންނަކީ ޚާލިދު އަބޫ ސައިދު، 13، އަބްދުލް ޙާމިދު އަބޫ ދަހުރު 13 އަދި މުޙައްމަދު އައްސަތުރީ 14 އެވެ. ވަރުގަދަ ބަޑިތަކުން ޖެހި ވަރުގަދަ އުންޑަތައް އަރާ މި ކުދިން ޝަހީދުވެފައިވަނީ ކުޅުމުގެ ތެރޭގައި މަސްއޫލުވެ އުޅުމުގެ ތެރޭގައެވެ. އެއީ، މަޖަލަށް ދޫނި ހިފަން އުޅެނިކޮށެވެ.\nމި ކުދިންގެ ކުއްލި ވަކިވެ ދިޔުމާއެކު އެކުދިންގެ އާއިލާތަކަށް ވަނީ ބަރުދާސްތު ކުރަން ދަތި ކެކުޅުންތަކެއް ކުރިމަތިވެފައެވެ. އެންމެ ބޮޑު ހިތާމައެއް ކުރަމުންދާ އެކަކަކީ 14 އަހަރުގެ މުޙައްމަދު މަންމައެވެ.\nމުޙައްމަދުގެ މަންމަ، މުނީރާ އައްސަތުރީ މި ހިތާމަވެރި ޙާދިސާ ސިފަކުރަނީ ޙަޔާތުގެ ހުޅުކޮޅު ނިވިގެން ދިޔުންފަދަ ކަމެއްގެ ގޮތުގައެވެ. މުޙައްމަދަކީ އޭނާގެ މައިންބަފައިންނަށް ލިބިފައިވާ ހަ ކުދިންގެ ތެރެއިން ހަމައެކަނި ފިރިހެން ކުއްޖާއެވެ. އަދި، އެންމެ ހަގު ކުއްޖާވެސްމެއެވެ.\nމުނީރާ ކިޔައިދީފައިވާ ގޮތުން އެދުވަހު މުޙައްމަދު ގެއިން ނިކުމެގެން ރަހުމަތްތެރިންނާއެކު ބޭރަށް ދިޔައީ ވަރަށް ރީތިކޮށް ފެންވަރާލާ، ނަލަ ހެދިގެންނެވެ. އެމީހުންގެ ގެ ހުންނަނީ ސަރަޙައްދީ ރޮނގާ ކައިރީގައިކަމުން ދޫނި ހިފަން ދިޔައީ އެސަރަޙައްދަށެވެ.\n"އޭގެ ގަޑިއިރުތަކެއް ފަހުން އިވުނީ ބޮމުގެ އަޑުތަކާއި އެމްބިއުލާންސުގެ ސައިރެންގެ އަޑުތަކާއި މީހުންގެ ހަޅޭކުގެ އަޑު." މިހާވަރަށް ބުނުމަށްފަހު މުނީރާއަށް ރޮވުނެވެ. "އަހަރެން މުޙައްމަދުގެ ކޮޓަރިއަށް ގޮސް ބެލިން އަދި އެތާކު އޭނާއެއް ނެތް. ދެން އަހަރެންގެ އެހެން ދަރީން ކައިރީގައި ބުނިން ކަލޭމެންގެ ކޮއްކޮ ދިޔައީހެން ހީވެޔޭ." މުނީރާ އިތުރަށް ބުނެފައިވެއެވެ.\nހިސާބުގަނޑު މީހުންވަނީ އެސަރަޙައްދަށް ޖަމާވެ، މުޙައްމަދު ކޮބައިތޯ ބަލާފައެވެ. އެހެންކަމުން، މުޙައްމަދުގެ ބައްޕަ ހޮސްޕިޓަލަށް ދިޔައެވެ.\nކުށެއް ނެތް ކުޑަކުދިންތަކެއް މަރާލުމަށްފަހު ދެންވެސް ފަލަސްތީނު ރައްޔިތުންނަށް "ދުއްތުރާ" ކުރެވެން އޮތްހާ ގޮތަކުން އިޒްރޭލުން ދުއްތުރާ ކޮށްފައިވެއެވެ. ކުށެއް ނެތް ކުޑަކުދިންތައް މަރާލުމަށްފަހު، އެކުދިންނަށް އެހީވާން އައި އެމްބިއުލާންސްތަކާ ދިމާއަށްވެސް ބަޑި ޖަހާފައިވާކަމަށް ފަލަސްތީނުގެ ނޫސް އެޖެންސީ އަކުން ބުނެފައިވެއެވެ. މިއީ، ބައިނަލްއަޤުވާމީ މުއާޙަދަތާކާއި، ހުޅަނގުން ވަކާލާތު ކުރާ އިންސާނީ ޙައްޤުތަކާ މުޅިން ދިމާ އިދިކޮޅެވެ.\nޝަހީދު ކޮށްލި ތިން ކުދިންގެ ހަށިގަނޑާ ކައިރިއަށް ދިއުމަށް، ފަލަސްތީނު ރެޑް ކްރެސެންޓް އަށް ހުއްދަ ދީފައިވަނީ ތިން ގަޑިއިރު ފަހުންނެވެ.\nޝަހީދުކޮށްލި ތިން ކުދިންގެ ޖަނާޒާ\nމިކަމާ ގުޅިގެން އިޒްރޭލު އަސްކަރިއްޔާއިން ނެރެފައިވާ ޒިންމާދާރުކަން ކުޑަ ބަޔާނުގައި ބުނެފައިވަނީ އެކުދިންނަކީ ސަރަޙައްދީ ރޮނގުގެ ކައިރީގައި އިމްޕްރޮވައިޒްޑް އެކްސްޕްލޯސިވް ޑައިވައިސް (އައިއީޑީ) ހަރުކުރަން އުޅުނު ކުދިންތަކެއް ކަމުގައެވެ. އެހެންނަމަވެސް، އާއިލާތަކުންވަނީ އެކަން ކުށްވެރިކޮށްފައެވެ.\n"މިދިޔަ ހަފްތާ އަހަރެން ހިތަށް އެރި އަހަރެން އެއްޗެހި ކާހިތް ކެނޑިފައިވަނީ ކީއްވެބާއޭ. މިހާރު އަހަރެންނަށް އެނގިއްޖެ. މަގޭ ހިތުގެ ހަނދު އޮއްސިއްޖެ، ދިރިއުޅުމުގެ ހުޅުކޮޅު ނިވިއްޖެ." މުޙައްމަދުގެ މަންމަ އިތުރަށް ބުނެފައިވެއެވެ.\n2014 ވަނަ އަހަރުގެ ތެރޭގައި އިޒްރޭލު ސިފައިންގެ އަނިޔާވެރިކަން ކޮޅުން ލައިގެން ދިޔައިރު، މުޙައްމަދުގެ ގެއަށްވެސް ބޮޑެތި ގެއްލުންތަކެއް ދީފައިވެއެވެ.\nއޮކްޓޯބަރ 30, 2018 15:51\nޢިސްރާއީލުގެ ނުބައި ވެރިން ހަލާލުކުރައްވާންދޭވެ ! ޢާމީން އަދި މިކުދިންނަށް ސުވަރުގެ ގެ ނިއުމަތް ދެއްވަުމަށް އެދި ދުޢާކޮށް އާއިލާއަށް ކެއްތެރިކަން ދެއްވުމަށް ﷲަގެ ހަސްރަތުގައި ދުޢާކުރަން\nމި ޝައިތާނުތަށް މި ދުނިޔެއިން ނެތިކުޜައް ވާ ފާނދޭވެ.. އާމީން\nއޮކްޓޯބަރ 30, 2018 18:19\nޔާﷲ، މުސްލިމުންގެ ޢަދުއްވުން ނިކަމެތި ކުރައްވާނދޭވެ. އިސްރާއީލުންގެ އަނިޔާވެރި ހަރުކަށި ލީޑަރުން ހަލާކު ކުރައްވާނދޭވެ. އާމީން...\nނޮވެމްބަރު 13, 2018 02:19\nޔާﷲ ދެމިހުންނަނިވި ޢަޒާބެއް ޔަހޫދީންނައް ޖައްސަވާށި